
^uae , et quanta me a teneris annis 
Tecum obstringant non modo benevolentiae, 
verum etiam amicitiae , et devotionis vin- 
cula, perfecte nosti. Veteres nunc notosque 
Columbos alter ab undecimo nos tunc jam 
ceperat a onus, cum in Recinetensi Collegio 
Grammatices primum studiis addicti. Rhe- 
torices dein, mox Philosophiae, tanta fuimus 
animi affectione conjuncti, ut usque ad se- 
ptuagesimum aetatis annum inter varias re- 
rum vicissitudines eadem semper vivax, at- 
que illabefacta permanserit. Tua Te Virtus, 
Pietasque, Theologiae emenso curriculo, in 
Divi Pauli Congregationem transtulit , et 
primum in Taurinensi Regio Collegio Nobi- 


les ibi Ephebos, vel ex Ephebis egressos eru- 
diendos suscepit eo progressu , ut indo cla- 
rissimi prodierint juvenes eloquentia , ac 
Poesi spectatissimi. Quae mox Tua fuerit vi- 
ta , quot illustres palmas, vel Sacra docen- 
do , vel Oratorio functus munere, per to- 
tam Italiam communi plausu retuleris, sa- 
tius est tacuisse quam loqui, cum undique 
Tuum resonet Nomen, et nemo ea celebri- 
tate sit usus in Sacri Verbi dispensatione. 
Post Cesenatem Infulam , ubi tantum Tui 
desiderium reliquisti, Tua nunc Te ample- 
ctitur Patria, Tibi hadaeret uni , tantoque 
gaudet Filio, sui Populi Doctore , Magistro, 
ac Pastore amantissimo, ac provido. Mea me 
exiguitas, si vitae non traduxit inerti , haud 
certe nimium patuit, et in Recinetensi Colle- 
gio adolescentes ibi commorantes eloquentiae, 
et Poesi deditos per duo lustra ita exercendos 
curavi , ut non nihil hauserint progressus. 
Quae igitur id temporis carmina elucubravi 
florente aetate, nunc provecta in lucem e- 
mittere, et typis mandare consilium inii , 
amicorum praesertim impulsu, queis tamdiu 
obstiteram, id unum prae oculis habens, si 
quid utilitatis adolescentium bono, qui sem- 
per mihi fuere carissimi, posset inde dima- 
nare. Sed ne, quae in lucem dare statui , 
ea , ut parva sunt, vilescant omnino, Tanto 

Viro dicanda existimavi, ut Protectionis Tuae 
splendore illustrata aliquid lucis, reflexo lu- 
mine, sibi adipiscantur, et negligenda pror- 
sus nemo putet in eum usum destinata, ut 
ad vendentes thus, et odores , et piper , et 
quidquid chartis amicitur ineptis, projician- 
tur. Benevolo igitur vultu excipe, Doctis- 
sime Praesul, hujus tenuitatem muneris , 
meque tibi addictissimum consueto affectu 
complectere, quod mihi pergratissimum erit, 
et perjucundum. Vale. 

EROICORUM LlltER PRIMUS 

CARMEN I. 


De Divina sapientia. 

■ ■ — 

Non est sapientia nisi a Deo. 

j/Iletbbreis delajpsa plagis, et lumine divo 
Effulgens, hebetat mortales quae liumida sensus 
A lma, precor, remove obductam Sapientia nubem. 
Tu vatem, tu Diva mone, audacesque volatus 
Tu regito, aggredior tenni dum carmine laudes 
Concelebrare tuas: Supremi Filia Regis 
Ducis ab aeterno genus immortale Parente, 

Qua nihil est majus , superis aut clarius oris. 
Panditur ante meos oculos stellantis Olympi 
Janua, et aurato reserantur cardine Postes: 
Sublimes inter Proceres, nitidasque Phalanges 
Alituum , niveosque choros , qua semita ducit 
Candida, cristallo pura, gemmisque decora 
Procedo titubanti animo: stupet inscia tantis 
Obruta mens radiis. Sacra de sede Tonantis 
Lux tanta effulget, vivo et candore beatas 
Illustrat sedes , immenso et lumine felix 
Emicat alma dies. Solium tenet ille coruscum 
Sceptra regens augusta manu, nutuque potenti 
Terrasque, tractasque maris, Regnumque supernum 

Temperat , imperiique aequas moderatur habenas. 
Assidet huic Sapiens Virgo illius edita ab ore, 
Mente sata, aeternosque dies cum Patre recenset : 
Omnia late oculis lustrat, venturaque noscit 
Tempora, et innumeras firmo regit ordine sortes. 
Candida diffundit coelestis spicula lucis, 
Demonstratque vias , tutam queis tangere metam 
Posse datum, solioque sedet sublimis in aureo. 
Iluic adstant binae, promptacque ad jussa Ministrae, 
Dissimiles genio, vultuque: sed omnibus idem 
Ardor inest : unum felici tramite finem 
Utraque consequitur: rutilanti accingitur ense 
Prima, premit frontem galea, clypeoque sinistram 
Insertat, volvitque animos sub corde viriles : 
Destruit oppositas vires, dextraque potenti 
Omnia perrumpit Leni micat altera fronte, 
Usque fovens placidos sensus , et gutture blando 
Mellifluas spargit voces: haec dissita nectit, 
Aspfera demulcet, componit, et ordinat aequa 
Cuncta manu. Artificis summi cum dextra creatrix 
Innumeris stellis fulgentem extenderet axem , 
Conderet et lucem, tenebras quae pelleret atras, 
Obscurumque chaos vario faecunda colore 
Pingeret, et vivis radiis terrasque polumque ; 
Ponderibusque suis terram libraret inertem 
Et fluviis , herbisque novis , et frugibus agros 
Ditaret, laeto vultu Sapientia Patri 
Omnipotenti aderat, res alta mente creatas 
Ordine disponens: hominum hinc, sublimis imago 
Quos decorat , subiit pectus dulcissima cura, 

Uos amat, hos replet divino lumine, sensas 
Dirigit, et tuto felices tramite gressus. 

Regibus haec snmmis firmi moderamina Regni 
Praebet , et injusti, justique attrahere fines. 

Illis conciliat populos, nomenque, <l*cusque. 
Erudit haec hominum mentes , ut legihns aequis 
Infandos reprimant mores , animosque rebelles 
Fracncnt, ac verae inspirent virtutis amorem. 
Haec stultos exosa viros, quos dira Cupido 
Iu varias agitat partes , vesanaque versat 
Ambitio, vanoque elata Superbia fastu, 

Insontes , bumilesque suis amplectitur Ulnis, 
Divitiis replens ingentibus: hinc sata terris 
Gaudia, Pax dulcis, foecundaque semina veri. 
Hac sine luce homines tetra caligine mortis 
Torpent obducti, foedisqne erroribus acti 
In praeceps labuntur iter: cum surgere curant, 
Tunc lapsu graviore ruunt , si desit amica 
Lux, et amica manus supremae Virginis: at quod 
Monstrum audax, fastuque tumens se tollit in auras 
Obscaeno exortum limo, cui plurima frontem 
Lurida serta tegunt, falso et splendore coruscat, 
Deformi ostentans insana volumina dextra, 
Aeternumque genus, divum et sibi poscit honorem, 
Innumeros volvit fastos, molimina multa ? 

Hoc Pater Omnipotens solio despexit ab alto, 
Agnovitque hominum prolem: Sapientia Mundi 
Dicitur, humanas ventoso flaminef mentes 
Inflat, raortalesque via docet ire negata. 

Sive affigit humi , et sceleratos edocet ausus, 

Praccipitesque rapit. Saepe haec certamine iniquo 
Virginis aetliereae metuenda lacesscrat arma 
Valneribas non laeta suis: ast impete coeco 
Fertur acerba farens insano victa dolore. 

Haud patitur flumen vesanum accedere monstrum, 
Sed valido telo divini luminis illud 
Perculit ingenti trepidans formidine. Cuncti 
Stultitiam noscunt, malesani et pectoris ausus 
Excipiunt risu. Coelestes deserit arces 
Mentis inops, terrae et patrias se reddit ad oras 
Mortalesque agitat mentes , et pectora turbat 
Stultitia. Intonuit sublimi voce supremus 
Arbiter: e nostro Sapientia vertice manat 
Omnis, at integrae virtutis sedula cultrix. 
Tramite quae recto decedit nescia veri 
Andax est invisa oculis Dementia nostris. 



CARMEN 2. 

De Fidei Triumpho 


Excelsam celebrare decus, clarumque triumphum, 
Quem tulit Alma Fides invicto pectore Averni 
Oppugnans fraudes, victrix per tela, per ignes 
Musa aude; favet incoepto Rex altus Olympi. 

Vix Crucis ad nomen, divique ad Nomen Jesu 
Flectebat pia terra caput, flectebat et Aether, 
Cum subito serpens humani nominis hostis 
Imperium aspiciens fractum, fractasque catenas, 
Queis genus humanum tanto perstrinxerat aevo, 
Horrendum infremuit, simul ac ita turbidus infit : 
Proh scelus, atra Fides venit, quae frangere regnum 
Heu invisa meum debet-, miser ! ecce nefandis 
Queis furiis incensus agor; quas fraudibus olim 
Promerui exuvias, merui quae pulchra trophaea 
Innumerasque aras superato victor ab axe , 
Perdere nunc cogor spoliis ingentibus orbus. 

Jam vires cecidere meae, tantaeque ruinae 
Non mea corda movent? hanc vulsam donec ab ima 
Non cernam radice Fidem, sequar ignibus atris: 
Nae mortale genus quae sint mea Numina discet. — 
Sic ait, et dicto citius fremit ore cruento, 
Conciliumque immane vocat dira agmina fratrum , 

Quos Coelo extorres flammanti fulgure Numen 
Ignibus addictos coecum detrusit ad Orcum. 

Ore vomit nigro virus: stant lumina flamma, 
Sulpliureosquc imis jaculatur faucibus ignes. 

Nulla meis esto dictis mora: Lucifer bac stat: 

Nunc grave servitium, nunc frangite vincula fratres: 
Maturate dolos, nunc spe praesumite pugnam. 
Perdere si infando cogent nos impia bello 
Fata, manu forti sed non pereamus inulti: 

Audaces fortuna juvat: boc vincite fratres, 

IIoc probibete nefas: tempestas excita Christum 
Obruat, atque Fidem: nunc nostra potentia surgat, 
Nunc opusest animis, Fratres, nunc pectore firmo. 
Sic ait , et tristes latebroso c gurgite pestes 
Anteit: horribili complent loca cuncta fragore. 

Non sic emissi furibundo c arcere venti 
Agmine terribili perflant terrasque. Polumque , 
Immensamque cient pontoque, satisque ruinam; 

Ut nunc insanas scelerata ad coepta ruentes 
Aspicias Orci turmas: pallentibus aer 
Occulitur tenebris; natura horrore fatiscit. 

Ut cum praecipui rea tellua obruta ab unda 
Nil nisi pontus erat, nequidquam turbidus Arcam 
Mergere tentabat fluctus , dumque acrior urget, 
Illa nihil metuens fertur super ardua victrix; 

Haud secus alma Fides: hanc perdere tentat opaci 
Orci Regnator: sed frustra, est vana potestas , 
Vires sunt vanae: tamen id nil fraenat, at illum 
En magis extimulat, subitoque infandus acerbum 
Invadit Saulum, diro cui corda furore 

In claram Christi nomen, populosqae fideles, 
Exnrdentque oculi suffecti sanguine,' et igne. 
Hebraeos tunc alloquitur, frendetque, ruitque: 
Quae mora vos retinet? famulos extinguite Christi; 
Hos poenis sociate feris. Non cernitis Alma 
Ut languet modo nostra Fides? tantasque ruinas 
Ergone tranquillo spectatis lumine? non vos, 

Non furor aequus agit? fato ne cedite iniquo : 
Arma omnis rapiat, pereat sub cuspide Christus: 
Haecmea dextra quidem sacrumbibet usque cruorem, 
Nequidquam nobis, Christusque, Fidesque resistet. 
Sic ait, atque pedes infert ad celsa Damasci 
Moenia, qua Christus majori luce coruscat. 

Jam spe praesumit pugnam: volat ecce; sed illum 
Perculit aethereus fulgor , sternitque furentem. 
Ule simul, Christi fuerat qui saevior hostis, 

Nnnc major defensor adest; sed Daemonis ira 
En magis atque magis gliscit, dirumque Neronis 
Invadit pectus , venerandi ac nomen Jesu 
Stat poenis tumulare atris: rea jussa ruinam 
In Christi famulos fnnesque, necesque minantur. 
Impia turba ruit, cruciatque, angitque, necatque : 
Membra secant: amnes immisso sanguine turgent, 
Omne genus feritatis agit violentia Averni 
Regis: at incassum: laetum cum conjuge sponsum, 
Cnm senibusque senes, pueros, tenerasque puellas 
Disjicit ensis atrox: vivo de corpore pellis 
Abstrahitur: cuncti baccantur in orbe dolores. 
Quid tamen? infernae nU sunt contra aethera portae, 
Quo magis infrendent Reges, frendentque virorum 

Scripta inferna, nihil damni sabit inclyta Christi 
Crux, nomenque potens: auctoque ex turbine crescit 
Aethereus fulgor, fuscis mors horrida terris 
Incubat, atque horrens alis strepitantibus errat. 
Quid tamen? ipsa potens diro non frangitur ense ; 
Ilex furit: intrepidi pectus sed martyris illum 
Negligit; ipse almis tentat devincere donis 
Invictum: martyr, mihi sunt mihi dona dolores 
Mors ac dura, inquit: "Virtus ita celsa triumphat. 
Quid plura? ad mortem si ducitur unus, ad illam 
Magna repente volat festanti pectore turba,* 

Ac velut immissum foecundis semen in agris 
Horrea prole sua replet, ditatque colonos; 

Pullulat haud aliter sanguis, de sanguine crescunt 
Palmae: ac diva Fides sparso de sanguine crescit. 
Centeno capite exurgit violentior Hydra 
Haeresis, et turpi cum sceptris foedere juncta 
In Christi sponsam mage turbida suscitat arma, 
Aspergitque nigro candentia pectora tabo, 

Ut jubar aeternum tenebris involvat opacis , 

Qua sol exoriens Eoas prospicit undas , 

Qua sol liesperiis mergit se fluctibus, irae 
Daemonis ignescunt; voti sed compos iniqui 
Haud unquam fiet: solis plaga quaeque nitentem 
Aspicit usque fidem stygiis ex fraudibus auctam. 
IVequidquam Rex Tartareus frendensque,ruensque 
Injicit in Christum fluctus, pelagusque malorum. 
Parva Petri navis violentas negligit undas: 

Hanc regit invictam divi sapientia Patris, (strat. 
Hanc fovet altus amor, viresque, animumque mini- 

Atque insurgentes hostili mole procellas 
Flamine compescit supero, ne gurgite diro 
Sacra Petri navis stygias illisa per undas 
Concidat: exurgit victrix, ventosque furentes 
Despicit insultans nimbis , et in ardua fertur. 
Stat Deus in puppi: contra vim Numinis ecquis 
Pugnare audebit palmam rapturus opimam? 

In Christum pugnat nequidquam inferna potestas. 
Siste minas, modo siste neces, Regnator Averni. 
Saecula longa docent: pugna congressus iniqua 
Usque cades impar: surgis quo saevior , olli 
Usque ornas viridi fulgentia tempora lauro. 

Nil fraudes , nil tela juvant, armata tyranni 
Dextera nib toties victus fuge tristis in Orcum. 
Improbe vesanos tua verte in viscera morsus, 


Et frustra infanda rabie rea corda fatiga. (i 

In freta dum fluvii current, dum littus arenas, “ V 


Dumque feret Coelum stellas, splendore micabit 
Aeterno haud vincenda Fides: Deus altus Olympi 
Indice securo inscripsit super aurea fatum 
Vela— PetriCimbam numquam vis opprimet Orci.* 

CARMEN 5. 

Ife Patientiae Triumpho in Chritti funere 


Qaod facinus, quod triste nefas, quod funus acerbum 
Conficit exanimes oculos, mentemque, sinuinque 
Discerpit? rabies quae insano dira tumultu 
Infremit, horrendumque timenti personat auri ? 

Ite procul durum curae genus: ite cruenta 
Vulnera, nil nisi grande peto, clarosquc triumphos, 
Morte vel e tristi felix mihi surgat imago. 

Absitis Musae mendaces: inclyta gesta 
Haud opis est vestrae cantu celebrare valenti. 
Incaeptis tu Christe meis, tu providus adsis, 
Labentcmque animum, species teterrima mortis 
Quem ferit, et stupor incessit, dum pectore firmo 
Quaslibet humana pro libertate rependis 
Aeterno poenas Patri, tu numine fulci: 

Quamque tulit scelere c diro Patientia palmam 
Innumeris invicta malis, ostende canenti. 

Vix scelerata cohors infami robore tergus 
Ingravat aeterni nati , properatque scelestis 
Vocibus insultans horrendi ad culmina montis; 

Cum Genitor summus spectacula dira, neccmque 

Instantem cernens, solia vocat illico ab aureo 
Virtutem, cui dura pati , cui dulce subire 
Tristia quaeque, animo quae non labefacta potenti 
Erijjiturque vigetque adversis nescia vinci 
Casibus, atque olli divo sic pectore fatur. 

Vade age praeproperis ad terram laberc pennis. 
Atque subi ingentem contra arma hostilia pugnam: 
Stat tibi partus honos: stant pro certamine campus 
Nati membra mei , quae jam lacerata fatiscunt, 

Cui caput immani sentes pressere corona 
Vulnifici, innumero stridet cui in vulnere vulnus, 
Alis cui extremum fatum properantibus instat . 
Nec mora: Supremi nutum venerata Tonantis 
Praevalido cingit virtus adamante virile 
Pectus, et induitur laeva, qua conterat ictus, 
Aegida sideream nil tela inimica paventem. 
Aegida, quam supra fulgent insignia gesta 
Auro caelata in nitido, partiqne triumphi. 

Quos inter summo in clypeo foedo ulcere turpem 
Cernere erat Jobum: stat Daemon robore obusto 
Armatus , spiransque atros e faucibus ignes 
Ingeminansque ictus: illinc delapsa ruina 
Prolem improvisam subita frangit lapidum vi. 

Non procnl insculpti rapientes cuncta Latrones 
Armenta: hinc petulans Uxor, graviorque jacenti, 
Turbaque Amicorum stulto hunc sermone fatigat. 
Parte alia ad ripas Tigris jacet inclitus Heros 
Arbore sub celsa demulcens lumina somno, 
Cumina, quae exurit demisso stercore hirundo. 
Corde senes firmo stabant, et Numine pleni, 

Quos invicta diu laetos Tolerantia reddit. 

His armis munita ruit, celerique volatu 
Baccantem Solymae descendit fortis ad Urbem. 
Hic vero actkereum Natum, quem plurima circum 
Turba furit scelerata, ac inferno ulnlatu 
Astra ferit, reboant valles, collesque resultant, 
Iiepperit expectantem ultro clavosque, crucemque 
Immanem: tegit hunc, laterique cita astitit almo. 
Quis rabiem horrendam, qnis barbara funera fando 
Explicet, aut lacrymis, et tristi carmine possit 
Ingens supplicium, dirumque aequare dolorem? 

Ut Leo terrificus stimulatus fauce maligna 
Excutiens cervice toros, dentesque minaces 
Exacuens coeco mitem ruit impete in Agnum, 
Discerpitque feris trepidantes unguibus artus; 
Sic ubi conscendit tetri fastigia montis 
Insontem tortor rabie compulsus iniqua 
Aggreditor Regem: denudat tegmine corpus, 
Corpus sanguineis dimanans undique rivis. 

Saeva recrudescunt in sacris vulnera membris 
Vestibus avulsis: dolor atra cuspide plagas 
Irritat rursus, felle et respergit amaro. 

Heu scelus! heu lacrymas! incumbunt impete vasto 
Carnifices torvi: resupinum robora sternunt 
Dura super: longis contractos funibus artus 
Distendunt: clavos distringit laeva cruentos 
Malleus horribili dextra sustollitur: eheu 
Fit via vi: rumpunt nervos, venasque recidunt 
Ingentes clavi, necis instrumenta nefandae. 

Clavi crudeles immani vulnere hiulcant, 

Atque pedes terebrant repetitis ictibus, almas 
Confodiuntque manus, ferali atque arbore figunt. 
Respice dira Syon, pendentem respice Regem 
Fatali in solio, pallentem morte futura 
Semianimem: tantum ne scelus mens impia poscit? 
Circum errat Pietas, nubens velamine opaco 
Languentes oculos, tantum aversata furorem: 
Ingemit aegra Fides: Themis infremit: occulit albus 
Ora Pudor, dominique suis circumdedit alis 
Nudatos artus nequidquam: questubus aer 
Insonat; et Superum vultu lacrimante Catervae 
Circumstant: Natura acri convulsa dolore 
Discinditque comas, oculosque in llumina solvit. 
At viget, ingenti pollet quae robore virtus 
Exultatque magis: vires efundwt iniquas 
Clamat , turba ferox , et acerbi pectoris aestus 
Concitet infrendens: numquam ut devicta fatiger 
Efficiet: renovare omnes crudeliter ictus 
Si libeat, nostrum haud poterit convellere pectus. 
Iufremat eversus resonanti murmure pontus , 

Sol tenebris, foedo temeretur sanguine Luna, 
Scindantur montes, moveor nil, nilque pavesco. 
Dixit, et intrepido vultu, firmoque animo stat 
Hostili clypeum objicens iraeque , minisque. 
Qualis ubi quercus summis in montibus ingens 
Quam circum eolio praerupti e carcere venti 
Raccantur frustraque solo prosternere certant, 

Illa immota manet, vanos temnitque furores. 

Oh quam te memorem praestanti pectore Virgo 
Illabefacta malis! certamina sed nova tentat 

Turba fera, haud saturata, neque haec infracta quie- 
Lahra venenato sitientia spargit aceto (scit. 

Et maledicta vomit, sannisque procacibus urget. 
Lymphati insultant arae, templique ministri, 

Et capite inflexo irrident, atque impia verba 
Conjiciunt: i nunc, sceptro, regnoque potire, 

Si Rex, si Numen clavos perfringe, tuere 
Vitam, de duro ligno descende, iidemque 
Nostram habeas, laxantque in risus ora protervos. 
Tu quoque tristis amor, crudeli licu foedere certas 
Dilacerare animam rigidisque immergere poenis; 
Heu dolor, heu species fato crudelior omni 
Acri parce luam dextram respergere coede. 

Adstat Virgo Parens, oculisque immobilis haeret 
In cruce defixis: tacito haurit lumine plagas, 

Quas bifidus cunctas in pectore duplicat ensis. 

Hinc illum exacuit praeclara scientia mentis, 

Hinc amor immensus non exaequabilis ulli 
Atque animam teneram scindit: dolor inde Parentis. 
In natum resilit furibundo vortice, maestam 
Mox redit in Matrem geminata mole simulque 
Alter in alterius jactantes mutua pectus 
Vulnera, se perimunt immani cuspidis ictu , 

Haud secus herculei sinus aequoris aestuat, horrens 
Cum se in certamen magna stridente procella 
Oceanusque vocant, et terris interjectus 
Pontus: confligunt fluctus, undam unda lacessit; 
Accipiunt, revomuntque altos cum murmure montes 
Horrisoni horrisonis fervescunt aestuhus aestus. 
Quis te poenarum demersum at gurgite tanto 

Christe regit? Non te coelesti Numine firmat 
Aeternus Genitor: dirae te destinat arae: 

Et negat auxilium: durum Patientia bellum 
Sustinet insuperata: necis sed dira propinquat 
Hora, et caligant instanti lumina fato, 
Suklimemquc animam rupta compage resolvit. 
Tum vero victrix , palmaque insignis ovanti 
Aethereum ad solium laetantes explicat alas 
Et summa Virtus alTatur voce Parentem. 

En nostra perfecta manu victoria: cunctas 
Insuperata minas, convicia barbara, plagas 
Ingentes, dumos, clavos, saevosque dolores 
Ipsam pertulimus constanti pcctorc mortem. 
Absumptae in natum vires, orciquc, virumque. 
Has palmas haud sperne Pater, gc ner ique nocenti 
Exposcit Natus tormenta haec effera prosint. 
Annuit Omnipotens, victrici ct plausit Olympus. 


CARMEN 4 


De morte Abelis 


Triste nefas, fratrisque iras, lethumque cruentum 
Quod primum Natura Parens sub limina vitae 
Aversata animo, lacrymisque aspexit obortis, 

Dic mihi, Melpomene, promptas et suffice vires. 
Supremo extructis Domino cum solveret aris 
Fidus Abel jussos devoto pectore honojres 
Immissam vidit supra libamina flammam, 

Nocte vehit placida dilabens stella per umbras 
Aethera diffindit vacuum, quae altaria circum 
Leniter amplectens coelesti exusserat igne 
Votivas pecudes: oculis haec hausit iniquis 
Monstra Cain , manibus qui vilia munera avaris 
Cum Domino offerret nec puro corde, crematas 
Ipse datas fruges non viderat: anxia torquet 
Lumina, continuo cura fit saucius acri. 

Cessit amor fratris, nec dulci membra quiete 
Demulcet, refugitque cibos, perque omnia versat 
Incertos animos. Praesens cum protinus illi 
Fit monstrum stygii tunc primum Acherontis ab 
Emissum, cui dira lues, et pallida miris (undis 



X 25 X 

Ora modis, lethale vomit de gutture virus, 
Liventesque oculos vibrat, tum dente maligno 
Carpere cuncta solet; felicibus improba Pestis 
Inceptis obstat, simul aegrescitque videndo 
Inque suos artus dentes immittit acutos. 

Quem vero arripuit, tenet, impellitque furore 
Immani, meritis inimica, atque inficit atro 
Felle sinum. Coelum fuscis obduxerat alis 
Tunc nox, et Cain scelerata perdere fraude 
Cogitat, ut fratrem praesenti funere mergat 
Invidia extimulat , verbisque ita fatur acerbis. 
Stulte, quid ingenti juvat indulsisse dolori 
Nocte, dieque oculis laerymas diffundere inanes 
Quid prodest ? decorat felicem gloria Fratrem: 
Illi partus honos: Coelo delapsa quieto 
Flamma sacras aras cingit: tibi gloria nulla 
Nullus honos! invisa Deus libamina spernit, 
Solus Abel donis gaudet, fruiturque superbus. 
Dedecus boc perferre potes, lacrymisque profusis 
Te frustra heu vexas , nec dextra animusque mo- 
Majus opus, cessas heu segni pectore cessas? (vehit 
Immo age, si fratrem nunc exaequare potestas 
Non datur, extinxisse potes, ne laude tumescat 
Improbus: i, propera, fortique ulciscere dextra 
Quod tibi praeripitur decus almum: nec mora: telo 
Corda venenato figit: furit ille cruentas 
Intorquens luces, fratremque ad funera poscit. 
Atque illi passim erraati, et sine fine furenti 
Angelus e superis delapsus sedibus adstat, 
Ingentesque animi motus compescere suadet. 


1 

Nequidquam; dirum monstrum Cain obstruit aures. 
Hinc immane odium verbis advelat amicis - 
Egrediamur ait, superoque litemus honores, 
Tecum una excipiet, dabitur quae victima nostra 
Caesa manu. - Festinus Abel se protinus infert 
Huic comitem laetum, secreto et calle remotos 
Deveniunt in agros: ruptis ce« nubibus ictu 
Terribili fulmen ruit, et late omnia vastat ; 

Sic improvisus subitas exarsit in iras 
Ex oculis flammas jacit, et tumet ore minaci 
Fuste Cain duro armatus, tum brachia tollens 
Insontis Fratris crudeli verbere caedit 
Et caput, et corpus, sanguis fluit undique rivis; 
Semianimis procumbit humi, suplexque furentem 
Ad fratrem cum voce manus extollit Abelus. 
Fratris ut exanimis fluidum videt ille cruorem. 
Et trepidos artus, et humi titubantia membra 
Ignotae nova forma necis turbavit acerbum (ctum: 
Ellraenemquc animum, mediumque represserat i- 
Cum subito exardens verbis, stimulisque fatigat 
Cunctantem invidiae non exsaturabile monstrum: 
Hinc animum caecum pietas non mitigat ulla. 
Numinis bine haud ille minas, curasque Parentum 
Respicit, insanus fraterna in caede moratur, 

V crberaque ingeminat ferus, insultatque jacenti. 
Haec tibi pro meritis, pro insigni laude rependo 
Praemia: vade, novas aras, quas coelicus ignis 
Ambiat, atque dapes absumat rursus opimas, 
Vade, strue infelix, vel te Deus excitet; atrox 
Haec vix ediderat, saevo cum tempora ligno 

Percutit immanis, calidoque immista cerebro 
Ossa terit, manatque eruor diffusus in ora 
Ingens: ast illi lethali frigore membra 
Solvuntur , tristisque illisos spiritus artus 
Deserit: immenso tum vero infracta dolore 
Ingemuit Natura Parens : velamine vultum 
Obduxit nigro, moestasque ad sidera voces 
Extulit: heu hominum, Divumque aeterua Potestas 
Justitiae vindex, oculis haec aspicis aequis? 
Supplicioque gravi fratrem punire scelestum 
Cessas, qui saevas fraterno sanguine primus 
Est ausus scelerare manus, et janua letho 
Hinc reserata fuit? nimium heu humana propago 
Infelix sub nascentis primordia mundi 
Inveniens aevum, si dira exempla relinquit 
Perniciem latura gravem; quae verba superni 
Numinis ad solium auratum pernicibus alis 
IJt primum venere, simul reclamat Abelis 
Effusus sanguis, queriturque immane Caini 
Flagitium, poenasque petit: Coeli Arbiter Almus 
Indixit grave supplicium, mox abdita pandens 
Saecula, venturum tempus volventibus annis 
Ostendit, proles sua cum demissa coruscis 
Sedibus, humanis spoliis induta, feroci 
Invidia fratrum crudeli caede periret, 

Indignum quod funus Abel referebat imago. 
Concussae Aligerum mentes, moeroreque pressae; 
Diriguit Natura dies exosa nefandos 
Et capit occuluit; risit tum fronte benigna 
Omnipotens, pietatis amans, placidusquc quievit. 


CARMEN 3. 


Pius Septimus Pontifex Max. Creatus Venetiis 


Insignem pietate Virum, meritisque nitentem 
Conspicuis, triplici decoratum tempora serto 
Unanimi Patrum voto, quos Regibus aequat 
Purpura sacra, canam, frustra obluctantibus Orci 
Horrendis furiis. Tu audacibus annue ceptis, 
Propitiamque mihi, Pastorum Maxime, dextram 
Porrigito, timidumque tuo rege Numine Vatem. 
Quos subito excierit fluctus, nimbosque minaces, 
Et quot disjectos insanis merserit undis, 

Quosque imprudentes immani turbine Erynnis 
Gallica perdiderit fraude, et truculentior armis , 
Conscia mens meminisse horret, luctuque refugit. 
Impete vesano Reges aggressa potentes 
Effera dejecit solio, vinclisque revinctos, 

Aut premit exilio, sceleratae aut destinat Arae. 
Et fluvios , tractusque maris, camposque patentes 
Heu dolor! innocuo spumantes sanguine cerno. 1 
Lnctus ubique, pavor; gelida formidine gentes 
Perculsae trepidant, tantamque avertere Pestem 

Haud valuere: ruit furibunda, tonatque flagello 
Sanguineo eructans flammas, Stygiumque venenum. 
Iam petit Italiam trepidantem, et pectus inerme 
Praebentem insano monstro, vitamque praecantem. 
Nec mora, nec requies: furialibus excita curis 
Frustra obtendentem palmas invadit acerbo 
Vulnere, divitiasque omnes vorat ore cruento. 
Coelestis Solymae lapides bcu disjicit ictu 
Immani, nataeque Syon tacuere dolentes, 

Et tristi passos foedantes pulvere crines, 
Tundentcsquc sinum. Letbca incendia misoct 
Ignitos torquens oculos, manibusque scelestis 
Arripit augustum , longaque aetate cadentem 
Pontificem, et funesta diu in discrimina tractura 
Ad Rhodani littus perductum barbara sternit, 
Impaticnsquc morae furiali devovet irae. 
Purpureum sed enim jam consedisse Senatum 
Adriacis undis dominantem sentit ad urbem. 
Inferna exarsit rabie , et desistere victa 
Noluit incepto: veloci haec littora cursu 
Saeva petit, lectosque Patres ita turbida versat, 
Ne coeant animis, Petri ad moderamina navis 
Neve ducem statuant, diris confisa procellis 
Urgere in coecos scopulos, et mergere ponto. 
Cum Pater Omnipotens, hominum Sator, atque Dco- 
Despicicns mare ventosum, terrasque jacentes (rum 
Constitit, atque oculos Venetis defixit in ofis. 
Consedisse Patres videt, et consulta ferentes 
Ycrsanlesque gravem votis fatalibus urnam 
Assensu vario: nam quae sententia mentem 

Inclinaret adhuc non omnibus una sedebat. 
Aspicit hic etiam tristes innectere fraudes 
Anguiferam furiam saturatam haud caede nefanda, 
Conantemque venenatas immittere flammas. 

IVec mora: Sacrorum Procerum miseratus iniquam 
Sortem, qua sedat, fluctus ct nubila pellit 
Constituit dextra fidae succurrere Genti: 

Huc, illuc oculos volvens, perque agmina laeta 
Aligerum, divosque choros, aedesque beatas 
Aspexit fulgore novo renitescere in alta 
Sede Pium, redimunt frontem cui gemmea serta. 
Inclita cui peperit coelestes palma triumphos. 
Martyriique decus. Jubet bunc accedere. Turba 
Coelituum tremefacta tacet, silet arduus aether, 
Verba loquente Deo. Vade, o fidissime, nostros 
Vi xtygia dubiis Patribus depromito sensus 
Quosqne agitat fallax studia in contraria Erymnis, 
Unanimes tu redde Viros, monstroque fugato 
Conspirent animi, cum Coelo sentiat Orbis. 

Ad Petri ascendat Solium clermontius Heros: 

Ille meis vicibus fungatur Summa Potestas 
Huic erit in terris, claves bnic traditae Olympi. 
Invictum pernoseo animum, cui lactea pressit 
Ubera Religio , primaevo in flore Juventae 
Accepit gremio Pietas, mox arbitra morum 
Instituit virtns. Romano hic fulgidus Ostro 
Pervigili cura sibi credita littora Pastor 
Tutatus, quae Santernus praeterfluit amnis, 

Pro grege multa tulit. Manet alta mente repostum 
Praeclarum facinus, cum firmo pectore Gallo 

Ductori diras caedes ilaramusque minanti 
Occurrens humili prius illum voce precatus 
Et gemitu, et moestis lacrymis, ubi cedere nulla 
Hunc prece conspexit, spoliisque inhiare furentem, 
Ipse sui oblitus, sublimi et percitus aestu 
Stratus humi corpus , me me inquit perdito ferro, 
Cornipedumque prius pedibus me contere equorum; 
Hac tibi pande viam: miseram si sternere gentem 
Est animus, tantum nec fas choibere furorem, 

I: prius at diro Pastorem mergito fato. 

Dixerat et turbae tanta virtute stupentes 
Et dux ipse , domant iras, urbique ruinam 
Instantem prohibent. Mira haec constantia, Virtus 
Tam fortis proh! jure decus meruere supremum. 
Coelituum plausere chori , Jussa ille facessit 
Numinis aeterni, Venctamque adlabitur Urbem 
Coelesti jaculo armatus fatale repellit 
Monstrum, Principibusque sacris ipse intima sensim 
Corda subit, penetratque animos, et pectora versat. 
Proh mirum conversi animi, mens omnibus una. 
Gregoriuin inclamant subitis assensibus, omnes 
Gregorium ingeminant, festiva et voce salutant. 
Atque reluctanti nequidquam, et multa volenti 
Objicere, unanimes excelsa in sede locato, 
Osculaque iniigunt plantis, et nomen adorant. 

Lux Alma exoritur clarit e Montibus: atrae 
Diffugiunt nubes, tempestatesque minaces 
Haud nostrum obducent tanto sub Principe coelum. 
Candida Pax viridi frontem circumdata oliva 
Incolet has terras, belli non ingruet horror, 

Nec consanguineae caedes, nec funera, luctus 
In maestos referent immitia. Dulcia Paci t 
Gaudia felicis recreabunt pectora tristi 
Pressa metu; et Mauri caesis cervicibus ense 
Invictae Fidei, fulgebunt signa Salutis. 

Ingredere o Magnos, Pastor fortissime , Honores 
Terrarum communis amor, tibi subdita Tellus 
Prona, datumque Poli reserare, et claudere portas. 
Nulla tuis regio titulis caret: omnibus idem 
Diceris, occiduus tibi Sol, tibi plaudit Eous. 
Caedant Romano scelerum contagia Regno, 
Diffugiant stygiae pestes, damnataque luctu 
Agmina perpetuo, sontemque reposcere noctem 
Indecores animae cogantur. Jam nova surgunt 
Saecula, grande caput faustissima porrigit aetas. 
Tu Petri immiti concussam turbine navem 
Tu rege, tu fessae tutos inquirito portus. 
Dumque tuas canimus laudes, semperque canemus, 
Ah divam protende manum , Vatemque fidelem 
Prosequere auspiciis faustis, et mente benigna 
Excipe devoto tibi quae persolvimus ore 
Carmina, multa tuis ac Agimus oscula plantis. 

< 

Nocmi gloria in universali viliorum illuvie invicti 


.. i 


Pestiferas scelerum facies, horrendaque monstra 
Orbis in exitium stygiis effiisa tenebris, 
Emissamque luem, quae foedo pectora tabo 
Infecit dire iliabens, mersitque sub atro 
Vortice, avernales inspirans ossibus ignes, 

Musa canas, clarumque viri fer ad aethera nomen, 
Robore qui grandi malesanos criminis ausus 
Reppulit invictus, mortales dum improba pestis 
Omnes pervasit, virtus ut pulchrior extet, 

Et tanti praestans celebretur gloria facti. 

Viderat ignivomas fauces qui temperat Orci 
Fatalis serpens aeterni Numinis hostis 
Progeniem Sethi foetenti a sorde remotam 
\ irtutis per iter divo renitescere honore; 

Cum rabida invidia, stimulisque impulsus acerbis 
Haec secum infrendens: Nil ergo fraude parentem 
Decepisse juvat, fatali ex arbore pomum 
Manderet ut vetitum, tristi mersisseque luctu? 

Nil iratris dextra crudeli funere Abelem 
Extinxisse? viget renodato a sanguine Proles 

Aversata scelus, recti et vestigia servans ? 

At, credo, fessus jaceo: nil linquere in ausum 
Est animus , renovare artes , nova nectere vincla, 
Ip vetitum scelus omne vias aperire recentes. 

Dixit , et infernas tumido ciet ore catervas 
Eructant oculi flammas, nox humida, et ignis 
Gutture prorumpit vasto, sic turbidus infit; 
Magnanimi Socii , quos olim nobile bellum 
In Coeli juvit saevum movisse tyrannum, 

Fulmine si fractos buc vis nos dira coegit , 

Non tamen ex animo praeclara audacia cessit , 
Nostra et jactantur dextra non irrita tela. 
Primum opus aethereis addictum sedibus, unde 
Corruimus, facili nec opinum stravimus ictu. 

Lelho facta via est, confectum vulnere languet 
Jam mortale genus, claros sperate triumphos. 

Ite alacres, agitate dolos, innectite fraudes; 

Nunc sit quisque memor priscae virtutis, opisque, 
Puraque letbeo corrumpite corda veneno. 

Nec mora: tartareae pestes, vclnt agmine facto 
Erumpunt: fuscis tenebris, et nocte maligna, 
Horrentique tremens pallet caligine Coelum. 

Ibat vesano ventosa superbia fastu. 

Vertice procero affectans insignia serta, 
Ingentesque inflans animos: audacia gressus 
Pone legit, ferrumque, nefandaque tela ministrat. 
Ibat et invidiae sat formidabile monstrum 
Tristi consumptum macie: quod lumine torvo 
Intorquet rabidos oculos, saevilque tuendo 
Felices coeptus, dentesque exasperat uncos, 

Inque sua obliquos couvertit viscera morsus. 
Fraus properat vigili obtutu, cui roscida mella 
Ore fluunt, stigio fervet sed pectore virus , 
Sanguineumque tegit longo sub tegmine cultrum. 
Versicolore ferox graditur discordia palla, 
Irrequieta serens infandae crimina caedis. 
Occupat ast agmen medium coenosa libido 
Fonte ache ronteo , foedisque paludibus orta; 

Os, habitumque gerens conspersum floribus, atram 
Ut superare queant graveolentia membra mephitim. 
Cratera impurum laeva tenet: illita labra 
Nectare distendit dulci, insidiosa Voluptas: 
Mortiferum fundo virus sed celat in imo. 

Inferno hinc crispat flammantes sulphure taedas , 
Tartareum incautis qoeis ossibus implicet ignem. 
Sethigenas haec monstra petant furialibus iris 
Perniciemque struunt: Coeli veneranda Propago 
Moribus angelicis fulgens, et robore septa 
Impetitur: pugnat forti certamine Virtus 
Conterat ut stygias vires, Pietasque Pudorque 
Alma Fides, clypei objiciunt septemplicis orbes 
Conatusque feros frangant, iotusque repellunt. 
Impatiens furit atra cohors : non ira, nec ullum 
Telorum cessat genus: ignitos jacit angues. 

In medio infrendet malesuada superbia campo, 
Folleque ventoso Discordia suscitat iras 
Impia succendens inimicae semina flammae. 
Assurgit tacita insidiis, et plurima torquet 
Spicula luxuries; virtutis at aureus umbo 
Excipit intortas orci, reprimitqne sagittas. 

Ast ubi conjectos ictus nil aegidacontra 
Coelestem valuisse vident, molimina tentant 
Successu potiora: novi via certa tryumphi 
Uuxuries inquit, vafras repetenda per artes : 
Blandiloquens primum stravit quae faemina Patrem, 
Prosternet natos: furias stat foemina centum 
Una super: dabit optatam victoria palmam. 
Assensere omnes plausu, fremituque secundo, 
Subdula foemineam prolem pertentat Erynnis 
Taedasque, et virus stygium in praecordia subdit. 
Illicet ignis edax serpitque, crematque medullas , 
Impellitque animos: oculis, vultu emicat ardor: 
Turba puellaris, celebrem quam candida forma 
Exhibet, en properat laqueos nexura protervos , 
Progeniemque Dei lethali fascinat esca. 

Iieu vidit, periit: pervadit noxius aestus, 

Cor motu ingenti convellit: pectore virtus 
Exulat: infandum! rapiturque, ruitque profanum 
In scelus. Ut segetem cum flamma furentibus austris 
Corripit arentem glomerata incendia volvens , 
Sternit agros, plantasque acrem meditata ruinam*, 
Haud secus impuro vis ignea concita flatu 
Serpit ovans, sternitque viros, spissisque tenebris 
Obvolvit dominata animos , ardoreque torret. 
Tum vero effractis subito ruit undique habenis 
In vetitum gens prava} adeo furiosa libido 
Concitat, et miseras hebetat caligine mentes! 
Infami in caeno volvuntur et alma refringunt 
«lura pudoris opus: naturae vincula toedant 
Infami scelere: haud aetas tunc ulla reperta 

Quae io crimen praeceps non sese immitteret atrum. 
Hinc robusta phalanx ingenti robore pollens 
Exoritur, coelumque armis minitata lacessit. 
Stultos, qui Divum fulmen, fatalia tela 
Irritant ignari, quo tonitru impia frangat 
Agmina Vis Superum. Proli quae feralis imago 
Percellit mentem ! quot pullulat atra colubris 
Foeda lues, totisque amens dominatur in oris. 
Frustra contenduntPictasque, Fidesque, Pudorque, 
Relligio. Impietas vastas baccata per urbes 
Dementes agitans populos in crimina cogit. 

At non dira cohors totum quae perdidit orbem 
Insignem pietate virum sat sternere tabo. 
Postquam vis animos potis est haud ulla tenere 
Consilia exosos, ut se tutetur avernis 
Ictibus, ingenti se muniit objice, firmus 
Stat virtute sua; pugna luctantur inani 
Luxuries, Fraus atra, Superbia, foedaque monstra ; 
Virtutum collecta manus coelestibus armis 
Adstat, et Herois defendit vivida pectus. 

Monstra iram effundunt: at nil magis ille movetur, 
Quam ventis immota silex, undaeque furenti. 
Inclyta proh virtus! te queis ego versibus ornem? 
Serta tuis meritis vel ( quae rutilantia texam? 
Felici augurio luce alma fulgurat aether, 

Atque viro insigni jam praemia debita reddit. 
Invictus si pestem immanem reppulit unus, 
Fnumde immenso servabit funere Coelum. 


CARMEN 7 


De Diluvio Universali 


Ingenti undarum demersas gurgite terras 
Extinctumque genus, pecudumque honiinumque ne- 
Ob scelera, ereptumque virum lethalibusundis(fanda 
Dicere fert animus: Summi Regnator Olympi, 

Tu memora causas turpes, tua Numina adegit 
Queis genus humanum saevas exposcere poenas, 
Atque opere in tanto validas mihi porrige vires. 
Terrigena oblitus, supero quod munere laetos 
Duceret orbe dies, virtutisque immemor almae 
Per scelus omne ruit; rapitur per fasque, nefasque. 
Quis narare potest hominis mala crimina, foedas 
Culpas, et tristes sortes, quibus impia corda 
Foedarat demens insano abreptus amore ? 

Ast Pater Omnipotens procedere longius atra 
Flagitia, atque homines culpis haud passus iniquis 
Se temerare*, gravi letho delere scelestos 
Constituit , talesquc effudit pectore voces: 

Ergone tam patiens hominum scelerata videbo 
Facta? feram obscoenas noxas, animosque rebelles 
Audentes immane nefas, ausoque potitos ? 

Num bene apud memores riostrae stat gratia dextrae 1 
Venit summa dies, et ineluctabile tempus: 

Stat culpis posuisse modum, stat perdere iniquos. 
Sic ait, et corde accenso, vultuque minaci 
Imperat et rabidis ventis , dirisque procellis 
Omnia ut obruerent , delerentque omnia late. 
Nec mora: baccantes venti velut agmine facto 
Una Eurdsque, Notusque ruunt, et turbine perflans 
Aflricus immani, Coelo maria omnia miscent. 
Jam condunt densae lucentia sidera nubes. 
Praecipites secum certant Eurusque, Notnsque 
Increpitans, totus resonatque fragoribus aether 
Turbidus, et crebro nubes caVa fulgurat igne. 
Jam Pater Omnipotens dextra, laevaqUe relaxat 
Horrisonos nimbos, vastas et pandit abyssos 
Ipse manu magna. Disruptis molibus amnis 
Ut sternit spumans immenso gurgite victum 
Vallum, per campos omnes armenta, bovesque 
Cdm stabulis volvit , sic diro turbine nubes 
Perfractae in terras torrentia flumina fundunt: 
Convulsa immissb ventis maria omnia fluctu 
Ingenti exsuperant littus, pelagoque furenti 
Invadunt campos. Cunctis per fracta Cucurrit 
Ossa tremor: tardis aspergunt fletibus OCa. 
Naufraga jam Oceano fluitabat terra profundo 
lam cernunt homines intentare omnia mortem , 
Ventosisqne altas immergi fluctibus urbes. 
Arripuere fugam: pedibus timor addidit alas: 
Exangues pallent instanti funere vultus, 

Discessu in misero moestis loca cuncta querelis 

Incendunt: nati tristes ante ora parentum 
Concursant trepidi: modostant, modo vertere tentant 
Terga fugae: pavidum conjunx complexa maritum 
Deficit exanimia, cara aufert pignora mater 
Lethifero e fluctu, trepidans super alta domorum 
Culmina conscendit: superi petit altera montis 
Convexa ; effugium miseris negat unda tnmescens: 
Se nemo a tanta potuit subducere clade. 
Procubuere homines fato, genus omne ferarum 
Deletum, pinguesque boves, pictacque volucres 
Quaeque lacus liquidos habitant, et florida prata. 
Ast ego prospicio undarum per summa natantem 
Impete ventorum crudeli, et fluctibus Arcam 
Jactatam buc illuc, saevo non turbine victam 
Incolumcn ferri: major quaque impetus undae 
Altius evehitur , et firma lacessii 
Aequoreas iras, et tuto tramite montem 
Stat super excelsum. IVoe servantissixnus aequi, 
Pectore qui valido scelerum stetit omnia contra 
Tela, fide insignis , celebri et pietate refulgens 
Conjuge cum fida, natisque a funere tutus. 
Tandem post multos mcuses evanuit unda, 
Squallida et emergit tellus: stat litlore pontus, 
Ventorum sua claustra petunt rabida agmina, ab ar- 
Exccdunt, sponsae, nati, conjuxque Noaci, (ca 
Et pecudum genus omne: tremens supero ipse To- 
Persolvit grates, cumulatque altaria donis (nanti 
Exposcens pacem, pecudum libatque cruorem , 
Aeternumque animo ferventi Numen adorat. 


CARMEN 8. 


Job 


Invictum, mea Musa, virum, qui peetore forti 
Horribiles casus, diros et Daemonis ictus, 
Fraudesque, insidiasque tulit, fer ad aethera cantu. 
En superi ante oculos sedes reseratur Olympi, 
Almus ubi regnat, diva comitante caterva 
Regales inter pompas , et flumina lucis 
Per sacras aedes nitido manantia vultu, 

Arbiter aeternus, Divumque aeterna Potestas. 

Et summos inter Proceres stetit Angelus, axe 
Qui praeceps cecidit nigrantem missus ad Orcum. 
Hunc ubi conspexit Rex almus, sic ait: unde 
Tu ? — Totum, dixit, pennis velocibus orbem 
Lustravi. — «lobum terris virtute nitentem 
Vidisti insignem? tantis num frangere damnis 
Invictum robur potuisti? dira procella 
Obruit eximiam virtutem, animumque valentem 
Impulit? oh meritis nulli et virtute secundum? — 
Tum pudor invadit vultus, et cocca fatigat 
Hunc rabies , graviora parat, saevisque flagellis 
Contritum sperat firma depellere mente 

Subridens, rabiemque tegens: Job robore fultus 
Stat, te nunc firmus veneratur, damnaque sufferti 
At si tu pateris , concidi verbere corpus. 
Vulneribusque premi, converso pectore Numen 
Oderit, et diras profundet pectore voces ~ 

Vade, ait Omnipotens, ferias, ac grandinis instar 
Ictus labantur, caveas sed perdere vitam 
Tum vero exultat, praeclarum et mente triumphum 
Concipit infernum monstrum, celerique volatu 
Deserit aethereas arces, perque aera magnum 
En ruit, et «lobi penetrat furibundus in aedem/ 
Stabat corde gemens, curis H saucius atris 
Perfusus lacrymis, aegra ac suspiria ducens 
Acclinis duro ligno, fulcitque trementi 
Dextra triste caput, dnm barbara fata revolvit, 
Natosque extinctos immani funere, et agros 
Turbine praecipiti fractos, et rapta furenti 
Armenta, et pecudes acie. Fera labra momordit 
Lucifer, en inquit, nostros qui immobilis ictus 
Sprevit^ et immani pectus vexante ruina 
Stat firmus: cedet, cedet constantia virgis 
Cum diris humeros, vultus, et crura lacessam. 
Num me mortalis poterit vis spernere inultum? 
Haec ait, et dextram furibundam protinus implet 
Torre ambusto, humeros aegros sinemore flagellat. 
Territus expavit «lobus, nimbumque furentem 
Dorso praecipitem sentit, nec respicit usquam 
Plagarum auctorem, sed rupto corpore sanguis 
Profluit in rivos, sanieque fluentia membra 
Cernens, intremuit, suspirat, concidit aeger. 

Eheu quid faciat? qua spe miserabile corpus 
Subtrahat ingenti damno? quae firma resistit 
Hisce malis virtus? eheu labefacta peribit? 

Ergo infrendentis Satanae furor acer, et ira 
Vicerit, et referet fracta e virtute triumphum ? 
Quid loquor? invictus perstat tela omnia contra 
Heros: ac veluti cum venti evellere quercum 
Agmine conantur furibundo , et sternere plantas 
Dum fragiles possunt , illa inconcussa furorem 
Ventorum spernit , conatu haud frangitur ullo. 

Oh spem delusam, clamat, fusosque labores 
Incassum, Daemon, mene hac desistere pugna 
Aspiciet victum? Jobone haec gloria cedet? 

Credo equidem cessant funesta in praelia vires. 
Saevior insurgam, majora et bella movebo. 

Vix ea, cum subito fuscis se sustulit alis 
Uxoremque petit fraudisque, dolique ministram. 
Induitur servi formam, vultumque senilem, 

Et vade, o conjux, aegro ac gratare marito: 
Aspicies illum immani quo vulnere turpem: 

Non caput, aut pectus, non brachia, cruraque foedis 
Vulneribus caruere, silet: stupidusque perennes 
Fert Domino grates tanta pro mole malorum. 
Accelera, verbisque onera, stimulisque fatiga; 

Dic Domino fundat convicia dira, necemque 
Oppetat. Inde vafer stultos compellat amicos 
Ut properent, Jobique insanis vocibus iram 
Extimulent: venere omnes, convenit et Uxor. 

Ut videre Virum foetenti in sorde jacentem, 

Et testa saniem purgantem^ et nulla moventem 



X44X 

Verba, imas moeror miseros oppresserat artus , 
Atque animum, mentemque: diu siluere; sed ultro 
Conjux extimulata acri sic bile profatur. 

Oh demens, quantis caput objectare periclis 
Quot damnis potuit pietas tua: praemia quippe 
Digna refers, meritis pro tantis haec Deus addit 
Dona tibi ? rapuit prolem tibi turbo: Sabaei 
Divitias rapuere tuas: quid vulnera dicam, (lum 
Queis premeris? Dominum laudas tu stultus? in il- 
Eja age tu effundas animam, vitamque perosus 
Fata subi. Accedunt stulto sermone sodales, 

Et Jobum increpitant, et Jobi crimina fingunt. 
Heu quae tempestas immani turbine adegit 
Qua mole undarum vasta caput impetit, et quos 
Expavit trepidans convulso iu marmore fluctus ? 
Ast non vorticibus rapidis , non dirus aquae mons 
Heroa oppressit validum: dat gutture tristes 
Voces, et querulus falsos incusat amicos. 

Haec ne datur pietas, sic vos sermonibus aegrum 
Impetitis stulti, nulla et pietate movetur 
Pactus? ita afflictis rebus mala plurima saevi 
Congeritis, quae tanta fero? cur limina vitae 
Ingressus, cur me peperit non gaudia Mater, 

Sed luctum latura mihi ? cur lumina morte 
IVon clausi exoriens , ne in tanta pericula missus, 
Totque mala indignae premerer nunc turbine sortis? 
Me Deus innocuum pressit, sed dextera summa 
Me feriat; bona mi dantem, plagasquc ferentem 
Osculor, et firmus sedato pectore adoro. 

Oh virtus animi nullis concussa procellis ! 




Digitized by Google 


X 4s X 

Oh robur, summumque decus! quae praemia dentur 
Digna tuis meritis? quae? summus jam intonat aether, 
Apparet sudum discissis nubibus; adstat 
Sidereo invectus curru Deus: Huic latus almum 
Praecingunt superae vultu rutilante catervae , 
Procedit secum Pietas, Constantia, et aequa 
Lance Themis: Dominus clara de nube loquelam 
Fundit: quo sonitu tremuere agri, montesque supini: 
Et venti tacuere: silet maris unda recumbens. 

Oh tot Job invicte malis, nullis et abacte 
Turbinibus ! tua te Yirtus ad plurima tollit 
Gaudia, et infractam mentem solabor opimis 
Post diros casus, post damna ingentia, donis. 
Excedat rabie infrendens , minioque pudore 
Suffusus nigri serpens sceleratus Averni. 
Conticeant linguae insanae, metuantque caducum 
In caput, intorquet quod coeli dextera fulmen, 
Ni per te placent divini pectoris iram. 

Stat tibi certa quies, et vitae tempora duces 
Largas opum, natosque tuos, multosque nepotes 
Aspicies senior nulli splendore secundus. 

Tunc subito superis properat eonstantia ab oris 
Et Jobum afflictum divinis confovet ulnis, 

Oscula et infigit tam firmae plurima fronti. 
Contactu divo disparent vulnera , risus 
Atque decor redeunt, et pleno copia cornu. 


CARMEN 9 


De Divo Petro et carcere educto 


Impia vesanos mortalia corda furores 
Exacuant , Coelumque petant minitantibus armis; 
Non tamen in superos vis ulla, inimicaque tela 
Proficient ; ictusque omnes effundere in auras 
Cernentur. Te Petre canam, fidissime custos 
filius, tibi quem tradit Deus almus ovilis 
Pectore magnanimo fortis, dum barbara monstra 
Fata gregi misero , et diram meditata ruinam 
Rejicis, et saevis caput objectare periclis 
Rfil palles: Te Petre canam, quem carcere nigro 
Inclusum nocte in placida delapsus ab astris 
Expedit, et laqueis, et ferrea vincula rumpit 
Angelus: at facilis mihi nunc a sedibus aureis 
Queis renites rutilo redimitus tempora serto 
Sufficias vire§ precor, aspiresque canenti. 

Jam ferus Herodes ingenti turbidus ira 
Praesulis innocuo foedarat sanguine dextram. 

Cui Solymae fidos populos data cura regendi; 
Cum majus mens orsa nefas spectacula dira 
Cogitat ut genti infidae gratissimus extet. 

Nec mora: militibus cinctum, vinclisque gravatum 
Carcer habet Petrum: tristi loca turbida nocte 
Senta situ replet horror: adest furibunda caterva 
Quae dictis malesana virum proscindit acerbis, 
Nec patet effugium: capiti ferus imminet ensis. 
Exultat Princeps, votis crudelibus horam 
Immanem gens dira, cadet qua maximus heros 
Sollicitat: nil heu virtutis gratia prodest , 

Nil morbos pepulisse javat portentaque mille: 
Sagrilegas poscunt insonti e sanguine poenas. 

Grex trepidat, trepidis incenditque aethera votis, 
Et petit auxilium, lacrymis perfusus amaris. 

Ah Pater Omnipotens inquit, Coeli arbiter alme, 
Aurea sublimi torques qui sidera dextra 
Cuncta supercilio terrens , miserere gemenlum, 
Pastoris miserere tni: fera vincula frange, 
Sanguineique acrem rabiem delude Tyranni. 

Tu vatem innocuum crudeli ex ore ferarum 
Eripis, et Babylon monstro confusa potenti 
Invidia afflatos homines his destinat escam. 

Surge age: propitio genitor nos respice vultu, 
Eripe nunc laqueis crudelibus eripe morti 
Insignem pietate virum. Nec plura profatur 
Singultu impediente sonos. Pernicibus alis 
F erventes petiere preces Coelestia tecta. 

Tum Pater Omnipotens moestae succurrere genti 
Constituit, superisque Pius demittit ab oris 
Aligerum, ut Petrum ferali e carcere solvat. 

Hic paret dictis supremi Nominis , alas 
Gemmatas agitat, volat ecce per aera magnum: 

Lace nova renitet Coelum, fuscisque tenebris 
Exuitur: paribus cito pennis astitit urbi 
Jngrediturque locum. Petri sopor occupatartus, 
Disparet caligo; jacentem suscitat ales 
Sic orsus: velox surgas: cecidere catenae 
E manibus, pedibusque, fugae data copia: falle 
Custodes, tutum te certo ego tramite sistam 
Obstupuit, tacitaequc putans insomnia noctis 
Exureit Petrus tamen, incertusque, t.mensquc 
Egreditur, sequiturque ducenr.stat terrea porta 
Cardine ferrato suffulta, atque obice firma. 

Ast ultro patet illa manu reserata potenti, 

Et Petrus incolumis trahitur de nocte profunda. 
Anpelus ex oculis tenues vanescit in auras, 
Veranue tunc animo laeto portenta fatetur, 
Collectumque gregem festiva tronte revisit. 

■ .ronfrt * * • ■ * . 

Ver, io 1'ialmi XV. 


Conser va me 

Dive Parens, extende manum, dirasque procellas 
Quae nostro capiti impendent, hostesqne feroces 
Ah! cohibe, disperde, fove tu numine Prolem, 

Nec quae blanda sinum fulcit, spes irrita in auras 
Vanescat: tibi summa Polo, terraque Potestas, 
Omnia quae moderatur, opis non indiga nostrae. 
Haec Domino fudi ore mei studia intima cordis, 
At sanctos quorum surget laetissima terris 
Progenies miro genitor refovebit honore. 

Enerves, fracti languent, miscrandaquc pascit 
Membra lues, vires vasto quae sumit ab aestu 
Per caede6 , per damna furens. Me tristis imago 
Conficit optantem rabidam disperdere pestem: 
Fulti ope divina, mortisque a limine tracti, 

C oncipientque novas vires, et pectore certo, 

Et pede securo mea post vestigia current. 

At non accedant, turpi qui sanguine sordent, 
Sint proculhi, quos thura Diis, vitulosque prophanis 
Usque offerre juvat, pticrosque ex ubere raptos. 
Sint procul, atque absit nostro de gutture nomen. 

4 

Cuncta libens patiar supremi Numinis haeres, 

Pars mea tu Dominus, bona tu mihi cuncta, ealixqtte 
Dulce beans apimum. Post tot discrimina rerum, 
Post saevos nimbos, fato quibus obruor atro 
Tu mihi restitues optato faenore regnum. 

Sors mea laeta nimis ! Domini sora inclita! lunes 
Adducti in partem nimium cecidere beatam. 

Oh! Domino referam grates atque ora resolvam 
In laudem : dedit ille mihi, quae summa videret 
Consilia intuitu, mentem: quid plura? per ipsam 
Noctem, nigra furit toto dum turbida coelo 
Tempestas, stimulo pungit me prompta voluntas. 
Ante oculos semper Dominus; ne laber, opem fert. 
Laetitia hinc gestit dulci cor, linguaque gestit. 

Si caput hoc fuscis jam mors circumvolet alis 
Spes alet, et requies artus tellure repostos. 

Dive Pater milii paeta fides: non immemor unquam 
Prolis eris, nigris unquam nec spiritus oris 
Hic desertus erit; per te confecta suprema 
Nec macie mea membra cadent: quo tramite vitae 
Ire jubes, currain felix: mihi parta voluptas, 
Aspcctuquc tuo milii pax, mihi gloria surget. 
tlurgite inexausto pascit me copia dextro 
Lxcrplum solio, bona quae nulla auferet aetas. 

Sunanna ab impuris senibus lentata 

Cum sol ardenti lustrabat lampade terras, 

Et rapido cursu medium conscenderat axem, 

1 empore, (juo miseris mortalibus acrior aestus 
Ingruit, et vasto tellurem findit hiatu, 

Fontis ad illimes tepidi se contulit undas, 

Ut rabidos aestus puro snb fonte levaret 
Moribus insignis mulier, cui foedera lecti 
Sacra, atque intacti cui cordi jura pudoris. 
Imminet huic fonti ramis frondentibus arbos, 
Praebet et hospitium violenti solis ab aestu: 
Exurgunt varii ridenti in margine flores, 

Quos alit unda fluens, replent et odoribus auras. 
Cantu auras mulcent volucres circumque, supraque. 
Huc sola ingreditur, nudos et vestibus artus 
Deponit mulier nulla comitante puella. 

Cum subito invisi fontis de parte sinistra 
Inspexere senes bini nudata Susannae 
Corpora, cui cedunt vel lac, vel montibus altis 
INix modo lapsa: oculos urit forma inclita frontis, 


K®*X 

Efyrcgiumquc decus; violens it flamma medulla^ 
Per medias, siccis atque ossibus implicat ignem. 
Nec mora: disruptis fertur flamma improba habenis. 
Accedunt fonti: malesani pectoris ausus 
IJrgent, quos pudor augustus, quos frangeret aetas. 
Ut videt, expallet, castae tremor ossa Susannae 
Concutit, utque pavet milvo veniente columba 
Candida, dumque fugit niveas timor impedit alas; 
Sic mulier, collapsa metu stupet inscia, vultum 
Obtegit, et pulcros artus, quos condere veste 
Non valet, exanimis liquidis submergit in undis: 
Ore proci infracto, turpis quo flamma , scelusque 
Erumpit, trepidae incumbunt, verbisque malignis 
Extimulant ad turpe nefas: stat firma Susanna, 
Pectore et intrepido sceleratis inclita votis 
Obstitit: insnrgunt olli, propiusque lacessunt 
Matronam obstantem: tanto magis illa resistit, 

Ut rupes immota undis, immotaque ventis: 

Irritant auimos, quas dat generosa repulsae , 

Et magis ignescit senibus calor, insuper ira 
Additur, et rabies, aditusque ad crimina tentant 
Usque novos; qualis placidus per inania ventus 
Perflat, at immanis lucus si flatibus obstat, 

Tum fremit, et gliscit motus, nisusque, furorque. 
Est ollis certum vel blanda impellere fraude, 
Frangere sive minis luctantem, ac talia fantur— 
Stulta! putas nostras flammas impune, manusque 
Evasisse? tibi nostris vel cedere votis 
Est opus, aut diro lapidum sub turbine vitam 
Perdere: nos ipsi testes ad dira petemus 

Supplicia, et juveni impuro te haesisse patebit. 
Intremuit mulier, trepidoquein pectore virlus 
Deficit: exclamat, diris premor undique curis, 
Mens titubat, duplici infelix convellor ab aestu: 
Hinc premit integritas, et me servare carentem 
Criminis exopto: confictum hinc crimen, et ingens 
Imminet opproprium, et durae poena aspera mortis 
Quid faciam? infelix qua vi ... non ulla potestss 
Mi d atur: infelix tanto in discrimine rerum 
Quid faciam? certum est saxis dare membra, necique: 
Quidlibet horrendi mihi dulce subire, priusquam 
Aut infida viro, Domino aut infida, pudorem 
Solvam , ac aeternas perfringam crimine leges. 
Macta animo mulier, te queis ego laudibus ornem, 
Cui vita turpi mage mors jucundior, omni 
Proponenda solo, toto celebrabilis aevo! 


T 


CARMEN 12. 

Moysis Canticum 


A ruiite Coeli quae loquor 

Audiat haec Coelum, haec tellus, quae extrema pro- 
Yerba, meae voces dimanent roris ad instar (fundo 
Ut teneras imber gelidus qui temperat herbas. 

O vos, Hebraei, numeris extollite dignis, 

Quae vos donavit centeno munere, dextram, 
Illius aeterno vos tollite carmine laudes. 

Dextra potens summi Regis discrimina mille 
Reppulit, et Pharii perfregit dura Tyranni 
Vincula, frendentem et rabie sub gurgite mersit, 
Perque novos calles populum sibi duxit amicum. 
Dulces elicuit saxosa e rupe liquores 
Aethereoque cibo pavit cara agmina. Gens oh! 
Perfida, mentis inops, laxis quae in crimina habenis- 
Praecipitas, Dominumque indigno corde lacessis, 
Illius et cultus , sacras et respuis aras ! 

Haec igitur Regi summo, gens prava, rependis ? 
Effera pertentat caecas insania mentes, 

Et rapit in vetitum, jubet ac exquirere sordes 
Ffuminibusque reis cultus adolere prophanos ! 
Perfida gens, non ille Pater, non providus Auctor 

Fortunae , vilaeque tuae? Tu maxitna cura 
Numinis: immensos Genitor cum conderet orbes 
Maximus et vastum stellis ornaret Olympum, 
Ponderibusque suis terram libraret inertem, 

In Jacob Dominus vehementi ardebat amore. 

H unc vidit miserans horrenda compede vinctum, 
Oppressumque jugo dira sub clade gementem, 

Et tactus pietate feros tunc contudit hostes; 
Utque aquila extensis portat sua pignora pennis, 
Imposuitque humero, terramque invexit opimam, 
Ut dulces ederet fructus , ut dulcia mella 
Quae saxis fluerent: foecundis uva racemis 
Turget ubi, distenta ferunt atque ubera lacte 
Armenta; heu misernm ! tanta pinguedine laetus, 
Tanta sorte fruens, Dominum pede fervidus urget. 
A summo indignus descivit Numine) tanti 
Immemor et doni, tantique oblitus amoris. 
Sacrilegas, Domino insultans, en instruit aras 
Daemonibusque greges despecto Numine mactat. 
Perfida gens infida, tuo malegrata Parenti! 

En, en exardet violentas Numen in iras 
Jam valida dextra vastantia fulmina torquet: 
Voxboaten tonitru horrisono; tremor occupat artus. 
Laesus ego: gens prava time, jam perfurit ignis, 
Erumpitque animo, qui immani turbine praeceps 
Pervadet sedes stygias, cum germine terram 
Destruet, et vastos immensa cacumina montes: 

En mala in indignos populos mea congerit ira, 
lnque necem vibrat lethales certa sagittas. 
Confectas macie torquebit dentibus artus 

Dira fames; inhumata super quin ossa volucres; 

Et rabidae tigres stabunt, rabidique leones; 
Immittam in sontes tristes violentior angues. 

En micat in miseros violenti fulminis instar , 

Qui foris immanis trepidos exterminet ensis ; 

Intus membra pavor convellet , et auxius aegros 
Pervadctque senes , juvanesque , et nescia fari 
Pectora. Sunt ubi Di? qucis illi corde profano 
Thura dedere, preces: veniant nunc, funere servent 
Cultores stultos, veniant, mea tela refellant. 

Ilaec te sors funesta manet gens perfida, culpis 
Debita sors diris; juvat at retinere flagellum, 

Et cohibere graves iras , stragemque paratam, 

IVe quae Idola colit, gens prava superbiat, atque 
Excidii tanti valeat sibi poscere honores. 

O gens mentis inops, num te prudentia fulcit, 
Dum domini gratas collo amoliris habenas ? 

Oh utinam saperes, utinam lux alma fugaret , 

Quae mentem obvolvunt funesta nocte, tenebras ! 
Qua vi mille queat in bella ruentibus unus 
A'astam inferre necem, qua vi minitantia quinque 
Bis millena duo prosternere et agmina possent, 

Ni Deus exitium summo sanxisset ab axe? 

Numinis haud nostri virtus aequanda Deorum 
Virtuti: micat ille super, viresque superbas 
Ictu oculi frangit, tenuesque effundit in auras. 
Hostes sunt testes, hostes, quos impete certo 
Fudimus immensos, Domino pugnante, per agros. 
Has quoque, quae superant violento turbine gentes, 
Disperdam: turpem quae sors infanda Gomorrhaiu 

Perdidit, et Sodomae quae moenia diruit olim 
Ingruet haec eadem populis , qui felle draconum 
Illita Vina bibunt. Manet alta mente repostum 
Triste nefas, jam tempus adest, jam criminis ultor 
Convellam stantes, et saevo funere perdam. 

At Dominus Judex mitis, pietateque motus 
Fulciet infirmum populum, gentisque superbae 
Relliquias, summo contundet ab axe furores. 

Voce tonat: fidae gentes haec figite cordi 
Dicta — Polum rutilum, vastum qui temperat Orbem 
Unus ego: mendax finxit sibi Numina vulgus 
Vita quibus nulla, et qucis nulla potentia , solus 
Arbiter orbis Ego, cultus removete prophanos , 
Saeva meis dictis paret mors, vitaque paret. 
Prout juvat, infligo vulnus, donoque salutem: 
Quosque mea arripuit malefidos dextera, nemo 
Mi rapiet, dextram validam super astra levabo, 

Et loquar: aeternum vivo, si fulguris instar 
Exacuam gladium, si forti pectore judex 
Insurgam, tumidos violentis ictibus hostes 
Disjiciam, metuenda reum bibet hasta cruorem. — 
O gentes fido populo vos texite laudes : 

Nam Deus effusum populi super arva cruorem 
Hostibus a domitis extrema clade reposcet. 
Respicietque suam clementi lumine terram/ 



CARMEN 15. 

I , . . 

iti Divae Parentii Immaculatam Conceptionem 


Virgineum celebrare decus, clarutnque triumphum 
Quem tulit ingrediens mortalis limina vitae, 

1 Virgo decus coeli Jesseo sanguine nata , 
Infernique hostis luctantia cornua fregit, 

Mens devota jubet: sublimi ex aethere votis 
Annue Virgo meis, propera, mentemque labantem 
Tu rege, coelesti fulci tu numine pectus. 

Vix splendore nitens, supera et virtute coruscans 
Alituum stipante choro, demissus ab astris 
Intrabat Mariae terrenos Spiritus artus; 

Cum divos radios obliquo lumine serpens 
Tartareus diro suffectus corda veneno 
Respicit infrendens: stygii per flumina regni 
Iuratus rigidis animam perstringere vinclis 
Apparat, et lucem lethali extinguere tabo. 

Haec est, haec inquit, crudeli e pectore flammas 
Eructans, haec illa caput quae frangere planta 
Jussa meum , memini coelestis verba Tyranni 
Ingentesque minas: nunc illas promere vires 
Nunc est hora, quibus laetis in sedibus usus 

Primoevam vafra prostravi fraude Parentem, 
Iramersamque malis et diro vulnere fractam 
Corripui, miserosque simul per saecula natos. 

Sic ait^ et dicto citius per nubila fertur 
Ingreditur campo, palmam sibi poscit opimam. 
Ast ubi commisit sacram caeco impete pugnam 
Conseruitque manus audaci pectore , ferrum 
Unde ruunt totidem clades quot fulminat ictos, 
Vagina eduxit Michacl, hostemque superbum 
Invadit: diva fractus virtute , repenti 
Dat praeceps sua terga fugae: pavor occupat ima 
Corda, secatque cita trepidantia nubila penna. 

At Michael properis Satan per inane volutum 
Alis insequitur: fatale instare tremiscit 
Ille humeris telum , coelis quo audacia praeceps 
Collisa, ac sontes animae quo in tartara trusae. 
Intonuere poli, crebra flamma emicat aether 
Justamque ad poenam malesanos pectoris ausus 
Terra, polusque vocant: ruit ille per aera magnum 
Et fugienti instat, sulphurque ex ore vomenti 
Complentique leves magnis ululatibus auras. 
Insequitur, jam jamque tenet, dextramque potentem 
Injicit anguifero capiti, nigrosque lacertos 
Implicuit solido firmis adamante catenis. 

Tum vero exarsit rabie: conamine multo 
Frangere vincla parat, dentesque exasperat uncos. 
Illius ast saevis oculis mucrone corusco 
Urget dux fortis Michael, praesensque minatur 
Exitium, tantos reprimat ni corde furores. 
Apprensum et pectus vesana bile tumentem 

Impulit, ingenii luctantem ac perculit hasta, 
Virginis ante pedes: trepidat nihil illa scelestos 
Tartarei Monstri nisus, cervicibus instat, 

Et pede magnanimo linguis vibrantibus ora 
Sibila contrivit, divo praeclara triumpho. 
Coelituum plausere Chori, laetatur Olimpus, 
Iiigentesque Poli gyros lux aurea vestit. 

Ac subito exultans properis Victoria pennis 
Sublimi huic cingit radiantia tempora serto , 
Invictamquc manum palmis victricibus implet, 
Laetitiaeque sonus fcstanti e gutture solvit 
Salve Virgo potens stygio celeberrima monstro 
Daevicto: fremat ille ferox; fremat ore cruento. 
Impia vis cecidit, perfractaque cornua noscat. 
Improbe vesanos tua verte in viscera morsus 
Et frustra infanda rabie tua corda fatiga. 

Tu tu Virgo nites, prisci nec criminis umbra 
Te laedit; luna , majori et purior astro. 

Tu felix aurora diem mortalibus aegris 
Excussum immani reddis caligine, curas 
Tu pellis rigidas, felicia munera , pacem 
Naufragio mersis, et tempestatibus atris 
Diva refers, tu sola humanae gloria gentis: 

Tutu grande decus, columen tu , firmaque Turris/ 
Laethiferis cerno dominantem fluctibus arcani , 
Illaesam video flammanti in vertice sylvam. 

Tu fons illimis nitidis argenteus undis, 

Obvius et nulli tu felicissimus Hortus. 

Salve Virgo potens, populi spes una caduci, 

Tu Jael, Judith, tu mage fortior Aesthcr. 


CARMEN 14« 


pe Divo Placido Recinetemi. (I) 


Te, Placide, insignem meritis, quem candida fovit 
Relligio teneris immulgens ubera labris, 

Quem gremio excepit Pietas, quem mascula Virtus 
Jam rude donatum rutilantibus inserit astris 
Te, Placide, insuetus sub pectore qui furit ignis 
Concelebrare jubet, sacros et corporis artus. 

Quos nuper furor immanis per moenia frendens 
Evertitque solo, disjecitque ater in agros, 

Nunc pompa insigni priscam concursus in aedem 
Inter laeta refert jucundi gaudia cordis. 

Septima convexos vultu radiante per orbes 
Post diram illuviem, sceleratique effera Martis 

(1) Corpus Divi Placidi Civis Recinetensis, quod intactum in 
ejus extra Urbem templo manebat quodque etiam in templi in- 
cendio non laeserant flamme, Gallorum acies urbem diripientes 
ab ejus sarcophago sagrilege extraxerunt, discerptumquc proje- 
cere. acias Reliquias intrepido pectore statim colligendas cnra- 
vit et in Basilicam Cathedralem convexit Illmus: ac Rmus: Sep- 
imius MaxagalU: sex annos post Episcopus Felix Paoli a summo 
onUfice Pio VIL precibus obtinuit ut sacrum Corpus in suam 
ae em iterum transferretur: quod magnifica pompa, et summa de- 
Totione fecit peractum. 


i 

Excidia, et raptas furiis immitibus aras 
"Vix fulsit trepidis rerum mortalibus aetas , 

Cum Placidus fixos oculos convertit ad oras 
Dilectae Patriae: videt increbrescere vota 
Ferventis Populi, praeclari et Praesulis Olli 
Praesidet insigni qui Pallade, viribus impar 
Corporis, ast animo erectus, quem nulla fatigant 
Improba, quique novas prudens per turbida rerum 
Sumit opes, clavumque regit, velisque ministrat 
Intrepidus: videt inde suo sine corpore sacras 
Sedes, affusi terrae cui plurima cives 
Vota dabant, genibus cui plura et convena pronis. 
Ilaec secum, curaque haeret defixus in una. 

Tum sede assurgens, quam lumine gloria vestit 
Aeterno, Divi supplex ante ora Parentis 
Haec fatus: Genitor recta qui lance rependis 
Praemia virtuti, qui sontes fulmine terres 
Horrisono, liceat justis incendere votis 
Corda Patris: Recinae afflictae mihi testis in oris 
Quam molem excierit curarum infanda procella 
Urbis in exitium stygiis effusa tenebris , 

Cum subito incumbens reboanti pallida fluctu 
Moenia concussit, rapuitque in vortice gazas . 

Tum trepidas aras invadens improba, cladem 
Et sacris pateris, sacris atque ossibus infert; (ma 
Quosque olim horrendam stridens haud lambere flam- 
Ausa meos, inimica per agros dispulit artus; 

Quos ni fida manus passos fanda, atque nefanda 
Colligeret, sonipes insultans quadrupedante 
Contereret pulsu: tamen olim dedecus atrum 


Digitized by Google 


X63X 

Solabar fatis contraria fata rependens, 

Dum mihi pollicitus Reduci pompamque decusque 
Immortale. Pater nostris ah! flectere votis, 

Et tua sancta fides meque in mea tecta reducat, 
Et cineri irriso promissos solvat honores. 

Vix ea: cum subito solio Rex infit ab alto 
Parce metu ; quo, Dive, mei fiducia cessit 
Indubitare tuis meritis absiste precando. 

Expectata Dies properat, quae luce recenti 
Imbuet et patrias sed es, simul imbuet aras. 

Sic placitum: roseis quamprimum invecta quadrigis 
Candidior surget tenebris Aurora fugatis. 

Tum te pompa nitens primas comitata sub aedes 
Festivos inter plausus, himnosque fluentes, ’ ' 
Devotasque virum lacrymas tibi solvet honores. ' 
Et mage solemni populi celebrabere cultu. ’ 

Nec mora: diffindens pernicibus aethera pennis 
Ales adit, qui jussa ferat , mentisque capacem 
Ingentis Felicem alloquitur, dum languida somno 
Membra levat, dum prima quies gratissima serpit. 
Excutitur Praesul, tum arrectis auribus adstat. 
Sentit adesse Deam; Tharide et [promptior, adsum, 
Conclamat, simul et jussis parere supernis 
Adproperat: generosa animi quae plurima virtus 
Sponte sua quaeque ad sublimia fertur anhelans 
Gliscit in immensum coelestibus ignea jussis: 

Ergo omnis firmo prudens solertia nisu ' 

Ingreditur campo: juvat indulgere labori, 
Eximiamque juvat quamprimum attingere metam. 
Eccc Pium scriptis urget, 6olioque volutus (quam 
Procumbit, funditque preces. Verum inclita num- 

per salebras nisi difficiles, dumosaque tesqua (quam 
Gloria consequitur celsi fastidia montis. 

Forsan et aeterno lex baec est indita fato 
Semper,utobjicibus circum tardetur iniquis 
Grande opus, et circum remoranti mole prematur. 
Hinc campo adversa apparet, vultuque severo 
Illabefacta animo, parmaque interrita virtus 
Relligio dedit insidias, cui et pellere fraudes , 
Immeritum ne quid sacras obrepat in aras. 

Altior insurgens certos haec evibrat ictus. 

Dum cadat aethereo, si non par, futilis ense 
Qui sibi poscit, honos, soleranis praemia cultus. 
Purius ast veluti torquentibus ignibus Aurum 
Enitet, et dura subigunt quas cote, secures, 

Utque silex silicem conflictu dum terit acri , 
Scintillae absistunt, rapiuntque in fomite flammam. 
Haud aliter Placidi multos tentata per ictus 
Enitet inde magis Virtus, radiisque coruscat. 

Voti compos ovat post tot discrimina Felix, 
Tantae et molis opus praestanti fronde coronat. 
Thure calent arae: resonat ferventibus aether 
Votis, dant signa tubae , reboantque per Urbem 
Pulveris explosi sonitus: nova gaudia fidis 
Pectoribus sese insinuant: novus additus Aris 
Et mage dulcis honos: lacrymis simul omnis obortis 
Confluit, et sacrum devoto en ordine corpus 
Exultans Pastor veteres transvectat in aedes. 

In Annaei Senacae Obitu. 


Palladis insignem studiis, clarisque nitentem 
Moribus, infanda saevo sub Principe mersum 
Morte virum, fuerat qui servantissimus aequi, 
Nunc canere aggredior. Tragicis non aspera rebus 
Adsis ferali lituo , cantuque dolenti , 

Funestasque inter caedes gemitumque cruoremque 
Exhorrentem, Melpomene rege numine vatem. 
Turbidus horrendis monstris obducitur aer 
Egressis Acheronte fero; dira agmina cerno 
Et sontes animas, patriam quae sternere letho 
Optavere suam: vultu Catilina furenti 
t rbis in exitium ferrumque, facesque ministrat: 
Antiquis septus furiis ferus arma Cethegus 
Sanguinolenta movet, frendensque incendia poscit. 
Primus inexpleta rabie Nero turbida torqnens 
Cumina sanguineas iras ad funera tollit 
Impatiens,- mens coeca ruit, quo tristis Erynnis 
Exlimulant, saevique duces: sic impete caeco 
Infrendens movet arma leo: cupidumque cruoris 
In medios rapit ira greges, taurosque, ferasque. 

Extulit Infelix septem de collibus almum 
Roma caput: micuere sinus, pavor occupat artui, 
Diriguere oculi, saxoque afflicta resedit. 

Pectore sed firmo malesani Principis ausis 
Restitit Annaeus; pronamque in crimina mentem 
Ut sistat, prudens dictis sapientibus urget. 
Exarsere ignes animo : tumidumque Tyrannum 
Incitat, ignitos intorquens crinibns angues 
Tisiphone, et stygias fixit sub pectore taedas. 
Tum vero ingeminant irae; flamma addita flammis 
Horrendus sine more furit: sic turbidus infit. 
Scilicet hic nostros audax effugerit enses 
Et fratrem, Matremque meam, civesque potentes 
Infando dederim lelho, vir hic unus habibit ? 
Non ita: non adeo sunt fractae ad funera vires. 
Vade age, commoto quam sensi pectore flammam 
Me juvat hanc explere, senem fera mitte sub Orcum. 
Hic successu, animisque tumens Cocytia Virgo 
Protinus os, habitumque, et militis induit arma: 
Annaei obsedit limen, fera jussa Tyranni , 
Immanesque viro forti denunciat iras. 

Tunc exauditi gemitus: tristesque sodales 
Ingenti casu, ceu afflati fulminis alis 
Obstupuere: dolor ferus ilicet intima subdit 
Ossa, coit sanguis, vox haeret, membraque nutant. 
At non turbatus vultu, non territus heros 
Hos ubi perculsos ictu conspexit acerbo 
Dulcibus alloquiis solatur, et anxia firmat 
Corda: quid insano tantum indulsisse dolori 
Quid lacrimas fudisse juvat? quae dona magistro 

Sanguine pollutum monstrum majora rependat ? 
Jam vitam moror invisam , non funera possum, 
Non aequis oculis caedes spectare cruentas. 

Ipse manu mortem inveniam: teterrimus hostis 
Qui innocni Fratris scelerata caede superbus 
Materno immanem foedavit sanguine dextram , 
Et delere Urbem flammis , et nectere fraudes, 
Et lucto incestare domos, et sternere letho 
Insontes properat Cives, cui sola voluptas 
Sanguine Romano coecum saturare furorem; 
Sanguine laetetur nostro. Mihi dulce sub umbras 
Ire, piasque domos: necis illaetabile vulnus 
Non animam terret fortem, cui vita peracta 
Moribus innocuis, snperae haud inimica Minervae. 
Vos modo ad antiquam virtutem, animosque viriles 
Excitet et Patrum, Annaei et morientis imago. 
Dixerat et placido vultu complexus amatam 
Consortem thalami, collo dat brachia circum. 

Oh mihi luce magis, fatur, dulcissima Conjnx 
Vive precor, saevasqne animi compescere curas 
Firma stude, tua fulgeat in contraria virtus 
Labentemque animum victrix constantia firmet. 
Ast Paullina exosa viri suadentia vitam 
Verba, negat sese defuncto conjuge velle 
Ducere vitales anras: si dira Neronis 
Te jubet ira mori, nostramque exscindere luctu 
Efferus ille domum capit, isti janua letho 
Multa patet: vixi tecum, dum prospera risit 
Sors nobis, moriarque simul. Sic deinde locuta 
Fxhilarat vultum, promptamque in funera dextram 

Ostentat. Stupet Annaeus: nec fundere fletus 
Turpe fuit, gaudet lacrimis et vivida virtus. 

Nec mora, ferrum corripiunt et vulpere venas 
Exsolvere pari. Annaei tardante senecta 
Sanguis hebet, lento ct motu fluit: hunc mora mortis 
Ipsa gravat: mox poplitibus nova vulnera vibrat 
Nequidquain: videt interea, nam proxima conjux 
Adstabat lateri, fumanti sanguine terram 
Irriguam, et multo manantes flumine vestes. 
Compressit subito luces, aniuiumque labantem 
Novit, et insueto turbari pectora motu. 

Iiinc subito exclamat: visu te subtrahe nostro 
Cara mihi conjux: oculis haec funera firmis 
Mortales superat vires spectasse, recedas: 

Nunc opus est animis, nunc firmo pectore; tecum 
Mc teget urna simul, miscebitque ossibus ossa. 
Dixit, et alternis inter se amplexibus haerent. 
Tum vero Conjux digressu infracta supraemo 
Solvitur in lacrimas, dixitque novissima verba 
Singultu impediente sonos, et victa dolore 
Concidit: ast famuli collapsam in tecta tulere 
Altera, non tamen Annaeum mors improba caedit: 
Hic laceris adstat venis, mortemque lacessit 
Impatiens, hauritque atrum firmo ore venenum. 
Ecce subit virus tacitum, gelidosquc per artus 
Nequidquam serpit, diro nec viscera tabo 
Carpit edax ignis: multo vis concidit omnis 
Vicia gelu: Annaeus turbato pectore clamat: 
Difficile est adeone mori, ac abrumpere vitam 
lisque adeone virum refugit Dea saeva cadentem? 

Pallas adest miserata senem , vasque obtulit illi 
Fonte capax tepido, qui laxet inertia membra 
Liberet et luctantem animam. Jam corpore manat 
Caldior effusas sanguis, liqaitque per artus. 

Inde manu intrepida, tranquilla et fronte sub astra 
Permixtam jecit multo cum sanguine lympham. 
Juppiter exclamat, cujus sub numine felix 
Roma fuit, domuitque orbem victricibus armis 
Romuleas tutare domos, tutare Quirites, 
Infandumque caput, nostras qui destruit arces 
Atque jugo premit infami sub tartara telo 
Conjice, libertas moestis, da, fulgeat oris. 

Frigida vitalis sed jam calor ossa delinquit , 

Et vires evanescunt, et languida somno 
Lumina nox premit aeterno* eerv itqne recumbit 
Prona, caput Patias dextra sustentat amica, 
Egressamque animam sub templa nitentia ducit. 
Lampades auratae hic pendent laquearibus aureis, 
Sublimi ct solio immortalis gloria fulget 
Regina, et famam pulchra virtute coruscis 
Donat habere viris, vivaxque in saecula noUien. 
Huic omnis chorus assurgens gratatur eunti, (dam 
Hunc Decii,Fabiique Patres, quosque inclita quon- 
Roma tulit, Patriae et pietas, et candida morum 
Huic Templo addixit virtus, invictaque bello 
Dextera, Pompilius, Furia et de gente Camillus 
Et Cocles geminusque Cato dignantur honore. 
Hunc serto decorant insigni, et grandia gesta , 
Divitis et mentis praecepta, animique virijRe 
Incidunt ebori decus, ac infame Neronis 
Flagitium, ventura omnis quod abhorreat aetas. 


ELEGIARUM LIBER 

elegia i. 


In Natali Domini die 


Ite gradu celeri Bethlea sub antra Camenae. 

Regum magnificos vincitis antra Lares. 

Illic mortales veniunt ad Luminis oras; 

Hic, qui perpetuos Rex agit axe dies. 

Illic lethifera polluti pectora labe, 

Hic Rex virtutum, justitiaeque dator. 

Illic imbelles homines, qneis nulla potestas , 
Hic oritur cinctus luce micante Deus. 

Insano resonat terrestris Regia plausu , 

Vos celebrat dulci carmine diva cohors; 
Saepius immanes dant Regia tecta Tyrannos, 
Qui redimat Mundum vos datis antra Ducem. 
Antra beata Dei sacro fulgentia vultu ! 

Festino propera Musa sub antra pede. 
Invenies puram faecunda in Virgine Matrem, 
Invenies Puerum, quem fovet alma sinu. 
Aurea caesaries quanto splendore coruscat/ 
Quantus divino prominet ore decor ! 
Aestivum superant renitentia lumina Solem,' 
Ornat mixta rosis alba ligustra genas. 

Stat labiis risus, labiis stat grata venustas 
Alpinam vincunt membra tenella nivem. 

Oh quot pervadunt miracula grandia mentem! 
Humano indutum tegmine Numen adest ! 

Cingitur immensum misero velamine Numen 
Atque arctae cohibent brachia fasciolae: 

Corripitur rigido glacialis frigore brumae, 
Crebrae lacrimulae sacra per ora fluunt. 

Nunc jacet aethereus pungenti in stramine Princepi, 
Quem tepido flatu bos, asinusque fovent! 

Quis te magne Puer superis demisit ab oris, 
Atque pati cogit tristia? cogit amor. 

Cogit amor majestatem deponere vultus,' 
Terrificum fulmen ponere cogit amori 

Oh nox, nox quocumque die felicior almo 
Nox bona, qua diri criminis horror abit; 

Quae stygias frangit vires infernaque tela 
Nox, quae captivis barbara vincla terit. 

Verus hic est Moses populi servator amiciy 
Qui Pharii regis castra, eaputque domat. 

Limina qui dulcis Patriae felicia pandit, 

Vitae ubi perpetuos donat babere dies. 

Cujus diva undas suspendit dextra fornaces, 
Numine propitio qui mala nostra levat. 

Nox jucunda meis oculis, quae gaudia menti 
Praebes , nox altis usque canenda modis! 

Te votis petii , te votis omnibus unam, 

Quae pellas curas , maestitiamque fuges. 

Sed qui jucundus laeto sonat aethere clamor 7 
Gloria summa Deo, pax sit amica Viris. 

Oh voces , quae laetitia mea pectora complent ! 
En iterum mundus foedera pacis habet. 

Gratia sit superis tanto pro munere; sedes 
Aulae caelestis gloria major init. 

Exuit en tandem divina Astraea rigorem 
Oscula dat paci dulcia munificae. 

Exultet tellus coelesti germine felix, 

Donarunt supero nubila rore solum. 

Aurea nunc redeunt felici saecula cursu, 

Et veteres mutat terra polusquc vices. 

Hoc duce non fallor, virtus expulsa redibit, 
Pacatas terras incolet alma Themis. 

Incolet et Pietas, fraternaque Cura, Pudorque, 
Morumque integritas, intemerata Fides. 

Depressae exurgent valles, collesque supini 
Sternentur, dulcis trames et omnis erit. 

Perque viae anfractus dubios, et opaca viarum 
Conficiet recto calle viator iter. 

Prospera rursus adest nunc pleno copia cornu; 
Omnia nascenti sint operata Deo. 

Tempus adest, quo tuta jacent armenta sub umbris. 
Nec timet impastos mitior agna lupos. 

Tempus adest faustum: vos umbrae exurgite Patrum, 
Exoptata dies nuncia pacis adest. 

Laeta exurge Syon, festiva tempora fronde 
Cinge, micant colles luce beante tui. 

Numinis excelsi te felix gloria vestit. 

Dira tui colli vincula solve Syon; 

Laetantique aaimo de immundo pulvere surge, 
Aurato et laetum tegmine cinge sinum. 


Digitized by Google 


X 73 K 

Rex venit, imperium cunctas qui extendet ad oras, 
Omnis cui flectet subdita terra genu. 
Aetbiopum Reges properant, A rabumque potentes, 
Huc mittent magnos regna Sabaea duces, 
Multiplici ut decorent supremum munere Regem 
En illos alto sidus ab axe vocat. 

Vade age, Musa, celer Betlilei tecta sub antri 
Et summum digno carmine tolle Deum. 
Pluraque cum dederis divinis oscula plantis, 

Cor magni in pueri pectore conde meum. 


ELEGIA II. 

De Adventu Domus Lauretanae 

Piceni exultent colles, et carmine grandi 
Felix Adriaci littoris ora sonet, 

Tuque prior plausu ingenti pia Ricina cantus 
Extolle, atque hilari gaudia carpe sinu. 

Non tibi divitias argenti pondus , et auri, 
Mortales et opes quaerere cura subit. 

Non terrestris honos rutilis te amplectitur alis, 
Neve caduca agris gloria parta tuis. 

Nunc te aeternus honor, divinaque adorea cingit, 
Nunc aetra et tellus luce beante micant. 

Tolle oculos, animum suspensum tolle sub astra, 
Vecta per aethereas limina cerne vias, 

Transvecta angelicis felicia limina ab ulnis, 
Limina pacato flamine culta Notis. 

Adriaci placidae sternuntur marmoris undae, 

Et dulci fremitu limina tanta colunt, 

Et muti celebrant praesentia limina pisces, 
Contactuque sacro purior aura nitet. 

Tolle oculos, animumque: polo delabitur Aedes, 
Occupat et colles Ricina clara tuos. 

Nunc pede festivo properi occurramus ad undam 
Devotosque auimos excitet alma Fides. 

Multiplici sacros oneremus munere postes, 
Maxima quae fervens munera donet amor. 

Salve augusta domus Summo dilecta Tonanti, 
Inclita coelesti facta Parente domus. 

Quae tacite illabens demulcet corda voluptas , 
Quos divos ignes Spiritus intus alit ! 

Deficiunt fragiles sublimi in limine sensus: 
Lumine ab aethereo mens mea fracta cadit ; 

Hic mihi nunc videor cantus audire beatos, 
Cernere et aligerum plectra movere choros. 

Zaphiros muri vincunt, viridesque smaragdos. 

His adamas cedit, fulgida cedit onyx, 

Oh muri, oh Iapides aequantes maenia Coeli, 

Oh saxa usque oculis saxa verenda meis! 

Templa quid antiqui referam Salomonis, et arcam, 
Qucis olirn fuerat condecorata Syon ? 

Salve, augusta Domus, Summo dilecta Tonanti, 
Inclita coelesti facta Parente Domus. 

Hic incendebat votis castissima Virgo 

Usque Polum , niveas imbre rigante genas. 

Nuncius hic superus Coelo demissus ab alto 
Divinum angelico gutture fudit Ave. 

Felici assensu vinclis dissolvitur Orbis 
Quae dira infernus fecerat arte Draco; 

Hic, hic aeternus foecundat Spiritus Alvum 
Virgineam, et divo pondere Virgo tumet. 

Virga hic Iesseae stirpis foecunda superno 
Germine, vitali sparsit odore solum. 

Oh quoties Divum Puerum hic complexa fovebat 
Pleno sustentans ubere Virgo Parens ! 

Hic dape mortali pastus, qni pascit Olympum, 
Fabrile exercens Conditor axis opus: 

Hic hyemale gelu modico tepefecerat igne 
Phoebeum immenso qui replet igne globum. 

Oh muri, oh lapides, tetigit quos dextera divdm, 
Oh toties supero limina trita pede ! 

Oh mihi nunc liceat devotis oscula labris 
Figere, et aeternos hic abitare dies. 

Huc omnis properet resonanti Ricina plectro, 

Et grato fundat pectore dnlce melos. 

Oh fortunati colles, campiqne beati 

Quos augusta sua munerat Aede Parens ! 

Oh urbem electam mediis e millibus unam ! 

Nulla pari dono natio perfruitur,* 

Gallia tendebat, tendebat Iberia palmas, 

Tendebant populi, quos rigat Ister aquis. 

Europae, atque Asiae precibus ferventibus Urbes 
Hoc petiere bonum, hoc petiere decus. 

Tu nostram decoras, Virgo, solaris et Urbem, 
Ricinea haud oculis displicet ora tuis. 

Adsis oh clemensque juves pia vota secunda, 

In nostro aeternam littore fige moram. 

Haud vitiis umquam nostris te tollat iniquam 
Transferat inque alias ocyor aura plagas. 

Suscipe devotos tibi quos libamus honores, 

Hic hic te populi dona colentis ama. 

Quis paveat nimbos, tempestatesque furentes, 

Quis timeat cedes, quas dat acerba lues? 

Quis terrae horribiles motus hostesque minaces, 
Xittora si divo Numine nostra tegis ? 

Mille bine dependent clypei , felicia scuta: 

Oh felix, tanta Matre tuente, solum ! 

Te propter citius Domini placabitur ira; 

Haud Deus hac nostras spernet in aede praeces. 

Salve angusta Domus, summo dilecta Tonanti 
Inclita coelesti facta parente Domus. 

ELEGIA HI. 

In Pii VI. Pontificis Maximi Obitu 

Praecipe, Melpomene, tristes mihi praecipe cantus 
Atque in lugubres sit lyra versa modos. 

Ecquis supremi fatum Pastoris acerbum 
Excipiens, moestis temperet a laerymis? 

Quem Tibris extimuit, quem demiratus et Ister 
Proterit immiti gens furibunda pede. 

Nonne satis fuerat tranquillum invadere Regnum, 
Nonne Satis fuerat tot spoliasse bonis ? 

Heu ubi paeta Fides7 quid pacis foedera prosunt? 
Irrita sunt Gallis foedera, nulla Fides. (I) 

<1) Tuqc tempori* 

Fulgenti Solio depulsum, et milite cinctum 
Primum tranquillis excipit Arnus aquis. 

Nec tua te pietas , sacra te non infula texit , 

Non flexit duros longa senecta viros. 

Plagis heu diris aegros vix sustinet artus, 
Difficilesque tamen cogitur ire vias. 

Vi jussus migrare, Padum transire coactus 
Infausta ad Rhodani littora pertrahitur 

Alpibus immensis transgressis , arripit Almum 
Sacrilegis manibus Gallia iniqua Patrem. 

Italia hunc sequitur saevis exercita curis, 

Frustra pallentes imbre rigante genas. 

Praecipe, Melpomene, tristes mihi praeeipe Cantus 
Atque in lugubres sit lyra versa modos. 

Vidi ego confectum senio, diroque gravatum 
Morbo perpetua condere nocte diem. 

Vidi ego perfusus lacrymis exangue cadaver: 
Mortis ut indignae victima procubuit! 

Hei mihi qualis erat, quantum mutatus ab illo 
Orbis quem coluit Tybridis unda Caput: 

Qui prius insignis gemmis fulgebat et ostro, 

Hostili periit pauper et exui humo. 

Sic placitum fatis , sic tu, mitissime Princeps 
Funus in indigna terra obiturus eras. 

Praecipe, Melpomene, tristes mihi praecipe cantns 
Atque in lugubres sit lyra versa modos. 

Guuctis ille bonis heu flebilis occidit; usque 
Pastorem lacrymis ingemit alma Syon. 

Incorrupta Fides nigris circumdata vittis, 
Relligio, et Pietas, et Themis aegra dolent. 

Quaeqne suo comites lateri discedere nunquam 
Ausae, nunc solvunt fletibus inferias. 

Quid meminisse juvat tot mundo illustria facta? 

Tot dotes animi quid memorasse juvat? 

Heu dolor, heu pietas ! uno cuncta abscidit ictu 
Mors fera, nil est quam pulvis et umbra Pius. 
At mihi spes suberat, solamen dulce dolentuin, 

Te Pater, in solium posse redire tuum; 

Post saevos nimbos , tempestatesque furentes 
Posse in tranquillo littore pace frui. 

Tristes, Melpomene, tristes mihi praecipe cantus, 
Atque in lugubres sit lyra versa modos. 

Explesti nigram rabiem crudelis Erynnis, 

Perdidit augustum dextra maligna seneim 
Perdidit ! ah mendax animum deludit imago. 

Aspice ut aeterno lumine amictus adest. 

Candida gemmifero redimitus tempora serto 
Immensi spolium dulce decoris habet. 

Jamque iter emensus post tot discrimina vitae 
Tantae virtutis praemia digna capit. 

Tristes, Melpomene , tristes modo desine cantus. 
Et mihi festivum det lyra grata melos. 

Fatales arcus, frangat mors imbroba telum, 

Vita perfruitur nobiliore Pius. 

Carcere disrupto superas contendit ad oras , 
Concinit et laudes terra, polusque suas. 

Quam fuit insignis summae constantia mentis! 

Tristia quam forti pectore fata tulit! 

Quaeque Orbem vicit fraude, et fatalibus armis 
Longoevum haud potuit perdomuisse Virum. 

Ut sceptro j famulisque carens sibi sufficit unus , 
Unum pro multis devovet ipse caput. 

IVe sua gens pereat Princeps ut laetus obivit! 

Dat vitam, ut caro pro grege Pastor amans. 
Ergo absint lacrimae turpesque a funere luctus , 
Quisque Pii gaudens pulchra troplioea canat 


ELEGIA IV. 

De SS. Nomine Jesu 

Nomen dulce, potens, sanctum, et venerabile Nomen 
Concutit ingenii quod nigra stagna metu, 

Quod dulci aligerae cithara, cantuque cohortes 
Tollunt, unde Viri grande levamen habent! 

Nil mage jucundum, nil est perfectius illo, 

Hoc celebra dignis Calliopea modis. 

At prius impuros Pindi obliv iscere rivos, 

At prius obsequio fervida flecte caput. 

Jesu ! Permulcet quae dulcis corda voluptas ! 
Jesu ! Quid celsum, quid grave mente sonat ! 

Non est hoc magni non est hoc nominis umbra, 

Hoc est humani certa salus generis. 

Nomen id aeterno Genitor praefixit ab oevo 
Quo nati pateat gloria digna sui. 

Audiit hoc Virgo Famuli Coelestis ab ore: 

Audiit, excelsum nomen honore colens. 

Hoc , hoc quid fausti totis portenditur oris : 
Numinis hoc Genitus nomine loetus erit. 

Roma superbo, viros falso dignaris honore 
Dum Natis indis nomen inane tuis. 

Magnum Sjipiadis eversa dat Affrica Nomeu, 
ENumidis nomen grande Metellus habet. 

Creticus e victa Creta qui dicier ardet, 

E domito Illiricus qui cupit lllirico. 

Quid referam plures, queis maxima gloria fulsit, 
E victis nomen dum retulere plagis ? 

Quod decus at magnum per strages quaerere nomen 
Fulget quae e caesis inclita fama viris? 

Infame est fuso petitur quod sanguine Nomen. 
Victorem aeternat, barbariemque feram. 

Jesu! Tu pacem, tu divo munere vitam 
Confers , auspiciis das bona cuncta tuis. 

Non aliud Nomen Coelum mortalibus aegris 
Unde habeant laeti gaudia vera, dedit. 

Jesu! coelestes replet hoc solamine mentes 
Hoc dulci sensu corda superna beat. 

Jesu spes hominum! per te sua fulmina ponit 
Jam jam plexurus crimina dira, Pater. 

Per te cuncta Viri ferimus bona: nil negat ille 
Nostro quando tuum Nomen in ore sonat. 

Dat menti lumen, coelesti concremat igne 
Pectus, condonat corde volente seelus. 

Jesu! te audito placantur marmoris aestus 
Metiturque atrum Navita tutus iter. 

Per te grando fugam, tempestatesque furentes 
Exitium terris dum meditantur, habent. 

Si funesta lues mortali noxia tabo 
Nos premit, audito te fugit illa procul. 

Febres indomitas, dirosque a corpore morbos, 

Tu belli strepitus, tu mala cuncta fugas. 

Jesu ! si tristi trepidat formidine pectus, 

Te resonante, cito spes redit alma pede. 

Si cura insomnis stimulis cor scindit amaris 
Pectore ab afflicto cura recedit atrox. 

Tramite si in dubio ferimur per opaca locorum, 
Dum sonat hoc nomen, semita certa patet. 

Si nos invadit trepidantes perfidus hostis, 

E manibus diris protinus arma cadunt. 

Jesu! tu vires Orci, fraudesque malignas 
Frangis: nil per le dira venena nocent. 

Te andito immanis pallescunt agmina Averni , 
Et repetunt tristes ore fremente domos. 

Jesuldulce, potens, sanctum, et venerabile Nomeu ! 
Tu mihi spes grandis, tu mihi certa salus. 

Hybleisquc favis nostro tu dulcius ori 

Pectoris una quies, dulce et in aure mclos. 

Te labiis, animoque loquar, dulcissime Jesu, 
Vivens - , te vita deficiente canam. 

ELEGIA V. 

f' ernio Cantici 

BENEDICITE etC. 


Dextrae opera aelhereae, divinam tollite dextram, 
Dulcisonans hymnus tempus in omne sonet: 
Angelicae turbae, Coeli quae regna tenetis 
Sublimem auctorem concelebrate Lyris. 


0 

Tollite aquae, Domini quas virtus aethera supra 
Sustulit, indigni tollite voce Deum. 

Tu, qui perlustras radianti lampade terras, 

Sol; tu luna micans noctis amica comes, 

Vos, quae coelestes ornatis sidera gyros, 

Vos dulces imbres, vos canite usque Deum. 
Flamina, vos diro perflantia murmure terras 
Devoto excelsam tollite corde manum, 
Vorticibusque suis ignis, frigusque molestum 
Extollant Dominum cana pruina, gelu. 

Et glacies, brumaeque, nives, noctesque, diesque, 
Aurea lux, tenebrae, fulgura, grando sonans 
Dextrae opera aethereae divinam tollite dextram , 
Dulcisonans hymnus tempus in omne sonet. 

Et Dominum tollat resonanti pectine tellus, 

Solers Auctori plaudat et usque suo. 

Excelsi montes Domino, collesqne virentes 
Plaudite, quae molli crescit et herba solo. 
Irrigui fontes, immensi ac aequore fluctus, 
Extollat superum fluminis unda Patrem. 
Marmora quique habitant pisces , et grandia Cete, 
Quaeque plagas coeli pervolitatis aves, 
Sylvicolaeque ferae, pecudum vos agmina laeta 
Mecum una supernm concelebrate Deum. 

Tuque prior Soboles hominum, sublimis imago 
Numinis, ex hilari carmina funde sinu. 

Israel, excelsi Domini quem dextra tuetur, 

Quem fovet et nutrit, quem fero ab hoste tegit. 
Vos, vos felices Domini, templique Ministri 
» Grata pulsetis plectra, Fidesque manu. 

Justorumque animae virtutis tramite laetae 
Pectore vos humili texite serta Deo. 

Vos pueri, fidos Babilon quos destinat igni, 

Illaesi flammis Numinis auxilio. 

Eja omnes omnes Patrem Natumque Potentem 
Tollamus; laus sit, Spiritus alme, tibi. 

Dextrae opera Ethereae divinam tollite dextram, 
Dulcisonans hymnus tempus in omne sonet. 


ELEGIA VI. 

De D. M. Magdalena ad Christi pedes 
jam jam itura 

Quid mihi vobiscum est vitae instrumenta nefandae? 
Vos odi; oh animi damna luemque mei. 

Ite procul, justas et visus suscitat iras, 

Fallere me rursus quaeritis ? ite procul. 

Tempus triste fuit, vesano capta furore 
Cum me praecipitem crimen in omne dedi. 

Perfusasquc comas nardo, myrrhaque madentes 
Ornatum et gemmis juvit habere sinum, 

Intextasque auro vestes, mitramque decoram 
Deperii incautis retia certa viris. 

Oh pudor, atque dolor! flavos componere crines. 
Fucare et vultus unica cura fuit. 

Ite procul, non ludetis mea pectora pompae 
Posthac: in culpas est cecidisse satis. 

De me at quid Solymae, quidnam Judaea loquetur? 
Urbs carpet mores invida facta meos. 

Mens labat: et tacito sensu mea eorda voluptas 
En iterum stimulat, blandaque vulnus alit, 

Carpitur et coeca flamma cor: perdere durum 
Quas praedas vafris artibus ipsa tuli. 

Non me blandiloqui cingent denso agmine amantes, 
Amplius haud laudes inclita forma feret. 

Ergo ego praemoriar, felici extinguar in aevo? 
Hanc vitam amplecti cura senilis erit 

Dum viret efflorens juvenili in corpore robur, 
Itideudum, laetis vitaque danda joeis. 

Quid loquor, aut ubi sum? vitae mens conscia dam- 
Crimina: Me J esus vultu, animoque trahit, (nat 

Oh vox ! Oh oculi ! dulci vos pectora telo 
Figitis, et puro carpitis igne sinum. 

Unum te amplectar, fervens tua jussa facessam, 
Jam servum vitii pectus habere pudet. 

Te sequar. Oh ulinam non dedignere dolentem, 
Te sequar aeternae dulce salutis iter. 

Tu fer opem miserae, coelo cui summa potestas, 
Venisti amissas quaerere Pastor oves. 

Perdere me poteras inopina morte scelestam ; 

Sed servata tibi, gloria major ero. 

Non me perterrent poenae, non dira flagella. 

Non me quae flammae corda scelesta manent. 

Sum rea: sijusta pendas mea crimina lance, 

Me miseram! in poenas non satis una forem. 

At me vincit amor: divo dum digner amore, 

Poena urat pectus quaelibet atra meum. 

Ite procul vitae foeda instrumenta nefandae, 

Linus in hoc Domini pectore regnat amor. 

Me, me amor impellit. Veniam, dulcissime Jesu, 
Non tu rejicies pectus amantis amans. 

Vos oculi edocti funestos ossibus ignes 
Injicere, aeterno fonte rigate pedes. 

Ite oculi in lacrimas, moerens dum desinat humori 
Rore eat ex oculis deficiente eruor. 

Et crines myrrha madidos rea vincula amoris 
Dissolvo, passi colla per aegra fluant . 

Insignes vertam lugtihri tegmine vestes, 

Quod castis vittis ornet, ametque Pudor, 

Vexabo sontes duris calcaribus artus, 

Haec sunt deliciis praemia digna reis. 

Haec labia officiis nimium detrita protervis 
Infigent plantis oscula pura tuis. 

Et cor, cor divo tantum solvetur amore 
Quod prius impuris ignibus esca fuit. 

ELEGIA VII. 

Persio Psalmi LXXXIII, 

QUASI DILECTA TABERNACULA TUA. 

Quam dilecta domus, jucundaque regia, summus 
Regnat ubi cinctus luce micante Deus! 

Deficit, alme Pater, mira dulcedine raptus 
Spiritus impatiens, dum tua tecta cupit. 

Cumque meae pandis felicia limina menti, 

In te cor trepidans, membraque subsiliunt. 

Passer, turtur halicnt ponant ubi pignora, nidum : 
Ara tua ast animo fit domus una meo. 

Felices animae, sublimi in sede manentes 
Extollent laudes tempus in omne tuaa. 

Ille vir, ob felix, si quem tua dextra tuetur 
Ardua felici tramite regna petet. 

Hic virtute nitens majorem fervidus optat, 

Ut mundo crescat, crescat et inde Polo. 

Huic aderit, terras firma qui lege gubernat, 

Huic superi pandet Numinis ora Syon. 

O Jacob Deus alme, Deus virtute refulgens, 
Clementi nostras accipe corde preces. 

O tu qui Judae tutaris numine Gentem, 

In Christi faciem lumina verte tui. 

Quid quaeram turpes scelerata labe catervas? 

Mille super diva in sede stat una dies. 

Abjectam Domini in Templo volo ducere vitam , 
Quam colere injusti tecta nefanda viri. 

Et pius , et verax Deus odit crimina, ab ipso 
Gratia, pax animi ', gloria mi dabitur. 

Tu donis cumulas expertes crimine mentes, 

Vir felix, cujus spes es, et una salus. 


ELEGIA VIII. 

In Corporis Christi solemnissimo die 

Nunc, Rex alme, tuis humiles advolvimur aris, 
Corpus ubi nobis grata fit esca tuum. 

Christiadum resonent festivo carmine Templa , 
Christiadum fundant agmina dulce melos. 

Hic ubi, delapsae renitenti ex axe cohortes 
Coelesti pulsant aurea plectra manu. 

Quae gens tam grandis, quae tauto munere felix 
Inclusum infirmo pectore Numen habet ? 

Numen adest, tegitur Numen sub imagine panis , 
Praebeat ut nobis gaudia, Christus adest. 

Cor dulci trepidat motu; mens concita gaudet. 

In superum exultant corpora et ipsa Patrem. 

Christus adest qualis, quantusque refulget in Axe, 
Non oculos fallit frugis imago meos. 

Quid Manna antiquum referam, quod Patribus alto 
Demisit priscis providus axe Deus ? 

Corporibus tribuit defessis manna levamen, 

Qui at mortis fugeret spicula, nemo fuit. 

Hic animas recreat cibus, hic et munera vitae 
Porrigit: accedat quilibet optat opem. 

Aeternos agit iste dies , ac robore firmo 
Conteret inferni tela cruenta Ducis. 

Hac dape divina pastus quis palleat hostes , 

Quis timeat dubias axis inire vias ? 

Tutus ad excelsi contendam culmina mentis , 
Divino fultum robore pectus erit. 

Sumite nunc citharas, jucundaque tympana, laudes 
Numinis haud tenui carmine quisque canat. 

Sternite flore vias. Patrique occuritc summo , 
Festiva laetas cingite fronde domos. 

Poscite divinum auxilium, vos poscite pacem, 
Cuncta dabit vobis munera larga manus. 

Sed procul a Diva facie , procul este prophani; 
Non colit, irritat turba prophana Deum. 

Munera quae fundit, vibrat quoque fulmina dextra, 
Sontes non donis munerat, igne ferit. 

Poscite sed lacrimis veniam, detergite crimen, 
Molle cor ad timidos usque habet ille reos. 

ELEGIA IX. 

De Divo Francisco Saverio 
Dum Christi /mmaginem amisit, et per Cancrum 
recuperavit 

Musa fave: summus dicendus versibus Heros . 
Quis neget insigni carmina Saverio? 

Musa fave, audaces neve expalesce volatus, 

Nam tibi propitiam porriget ille manum: 

Nec celebrare mihi est immensos cura tryumphos, 
Nec stygis invicta monstra fugata fide. 

Illius extollant virtutes carmiue vates, 
l.beriore animo maxima gesta canant. 

Aspice, ne timeas, furiosis aequora ventis 
Loncita, ut ex imis fervet arena vadis. 

Ludique terribili coelum tonat omne fragore, 

Et praesens terret mortis imago viros. 

Non secus intumuit violento turbine Pontus 
Dum Jonas Ninives littora diffugeret. 

Ipse tamen placido mulcebat lumina somno 
Lum pavidos nautas angeret unda furens. 

Parcite Coeleste», tantos compescite fluctas, < 
Puppis enim Vatem non habet ista reum. 

Saverium fert ista novas Orientis ad oras, 
Numinis optantem jussa colenda sequi. 

Saverium fert ista, sacro qni accensas amore, 
Immenso divum sparget in orbe jubar. 

Dentibus infrendens nigrum remeare sub Orcum 
Cogetur saevi Ditis iniqua Cohors. 

Impia sacrilegis hic fr&nget numina templis, 
Queis stolidae gentes plurima thura dabant. 

Intemerata fides regnis consurget eois, 

Hic niveos mores, sacraque jura feret. 

Parcite Coelestes: insanae concidat undae 
Impetus , placidum per mare tutus eat. 

Quid loquor, aut spero ? stridet furibunda procella, 
Crescit et horrendi saevior ira maris. 

Saverius lacni somno non irrigat artus, 

Plurima sed fundit vota, piasque preces. 

Stat celsa in puppi securo pectore; Jesn 
Ferventi haud dubiam voce precatur opem. 

Imperat hic ventis, tumidis hic imperat undis: 
Inquit, et insani corruet ira freti. 

Infernas agnosco artes, slyginmque furorem, 

At Domini jussu concidet iste furor. 

Elevat inde manum intrepidus, signumque salutis. 
Ut fluctus Jesu comprimat effigies. 

Hei mihi! dira ferit puppim violentior unda, 

Et sacram efiigiem disjicit e manibus. 

Hei mihi! Franciscus pallescit imagine rapta, 
Opprimit atque ingens anxia corda dolor. 

Vix Christi Effigies convulsum contigit aequor 
Terribiles aestus comprimit orta quies. 

Saverius tristi curarum at vortice pressus 
Aestuat, et moestis fletibus ora rigat. 

Care Pater, clamat, mea lux, mea gaudia, solus 
Qui mihi perfugium , dulce levamen eras; 

Posthac haud potero divinum cernere vultum, 
Oscula nec plagis plurima ferre tuis ? 

Non ego devota meditabor vulnera mente 
Nec latus, hasta ferox qua sibi fecit iter ? 

Non terebrata feris cernam sacra tempora dumis: 
Perpetuo in luctu mens mea semper erit. 

Amplexu divulsa tuo, dulcissime Jesu, 

Pressa metu horribili pectora nostra labant. 

Quid vitam infelix duco? quid demoror Orcum ? 
Triste est, te amisso, vivere, dulce mori. 

Oh inter vastas utinam nunc aequoris undas, 

Oh oculis ferret se tua imago meis ! 

Illuc ... sed moesto jactanti has pectore voces 
Impulsu leni mota videtur aqua. 

Et pede multiplici Cancrum videt ille tenentem 
Amissam summi Numinis effigiem. 

Laetitia micuere sinus, vocesque, manusque 
Tollit: en clamat spes mea rursus adest. 

Rursus adest: Christi recreat me rursus imago, 
Omnia ego posthac fata subibo libens. 

Sic ait, et caram effigiem cordi admovet, ori 
Applicat, hanc laetis irrigat et lacrymis. 

Musa fave, excelsam virtutem concine tanti 
Herois, tantum concine prodigium. 

Numinis et summi dextramque, animumque beni- 
Aude festivis nunc celebrare modis. (gnum 

Ejus enim virtus, quae quondam immania Cete 
A pelago Vatem jusserat eripere. 

Non minus effulget, dum lapsam in Marmoris undas, 
Isti per Cancrum reddidit Effigiem. 


ELEGIA X. 

De Planctu Virginii 

Anxia proscindas passos Elegeia crines, 

AegraqUe moerenti lumina rore fluant. 

Non mihi sollicitas poenas, lacrimasque perennes 
Tantalidos Niobes dicere cura subit. 

Non animum Climene Mater, tristesque Sorores 
Abdita populeo cortice turba movet. 

Mendaces haec stulta canant deliria Vates, 

Versus deturpet fabula nulla meos. 

Ite Elegi irriguis perfusi fletibus ora, 

Infandi ad Montis culmina ferte pedes. 

Hic furit atra cohors, monstrisque immanior ipsis, 
Inferna rabie corda scelesta tument. 

Infremit Alecto stygiis munita colubris, 
Sulphureaque urget pectora iniqua face. 

Dentibus infrendet tortor, nudatque lacertos, 
Impiaqne horrendum dextera anhelat opus. 

Arripit immiti laniatum verbere corpus. 

Aptat et infami saucia membra Cruci. 

Horresco referens! Domini palmasque, pedesque 
Clarorum diro vulnere transadigit. 

Fatale extollit robur; Natumque cruento 
Virgo manantem flamine moesta videt. 

Anxia proscindas passos Elegeia crines, 

Aegraque moerenti lumina rore fluant. 

Quis tibi tunc Virgo cernenti talia sensus ? 

Quae luctum poterit lingua referre tuum? 
Erigit illa oculos, obtutuque haeret in uno. 

Suffulta invicto robore Mater adest. 

Innumeras tacito meditatur lumine plagas: 

Datque animo tales, ore tacente, sonos. 

Nate, meae vires, aegrae spes unica Matris, 
Indignae gentis praeda cuenta cadis ! 

Heu tua pungenti terebravit tempora serto ! 

Te infami letbo perdit iniqua Syon. 

Oh mihi si liceat laceros ampleclier artus , 

Oscula vulneribus pluraque ferre tuis! 

At non transfixa fluidum de fronte cruorem 
Tergere , non animam colligere ore datum. 
Occidis heu fili ! monstris data praeda malignis 
Dilaniant avidi viscera nostra lupi. 

Anxia proscindas passos Elegeia crines; 

Non intermisso lumina rore fluant. 

Cernit inexhausto pressum moerore parentem 
Natus: fitque dolor saevior intuitu. 

Tormenta bine prolis Matris cruciatus acerbat, 
Haec graviora, magis prole dolente, subit. 
Immane hinc misero stridet sub pectore vulnus. 
Heu fatale nimis vulnus, amoris opus ! 

Ingenti Virgo moerens convellitur aestu, 
Concussoque animo non datur ulla quies. 

Saevus amor, laceratque animam, conditque sub imo 
Pectore crudeli fortia tela manu. 

Hic duros clavos, sentes bic figet acutos, 

Mollia sanguineo verbere corda terit. 

Funibus intortis adstringit, felleque mergit? 

. Vocibus hic diris turba nefanda fremit. * 

Quolibet in fato verax amor aequat amantes , 

Hinc quae fert Natus corpore, corde tulit. 

At fera non refugit dirae convicia gentis, 

Haud refugit nati funera acerba sui. 

Illa stat intrepido vultu, lacrimasque perosa, 
Curarumque gravi turbine pressa viget. 

Ingentes frangit motus eonstantia mentis, 

Acrior in lucta gliscit at inde dolor. 

CJnda ut clausa furit subjectis concita flammis, 
Pressus sic moeror pectora Matris agit. 

Impete at in tanto numquam mens certa movetur, 
Ut rupes adstat firma furente freto. 

Anxia proscindas passos Elegeia crines 
Non intermisso lumina rore fluant. 

Cor divae matris conflictus scindit acerbus, 
Barbara dissimilis praelia miscet amor. 

Urget amor Nati, poenasque afflicta perhorret, 
Urget amor nostri, fataqne Prolis amat. 

Hinc amat, hinc odit, quaeritque, fugitque dolores 
Nati, funestas perpetiturque vices. 

Heu amor, heu dolor, heu feraque certamina in uno 
Corde ! quis in pugna denique Victor erit ? 

Vincit amor nostri: natum atrae destinat arae 
Fortior Abrami robore prompta manet. 

Jussis paret ovans superis: mirabile dictu! 

Quae et matrem perimit, postulat ipsa necem. 
Inclita proh virtus! optatam denique palmam 
Exultans duplici morte triumphus habet. 

In Cruce dum periit lacerato corpore Proles 
Corde simul moritur sub Cruce moesta Parens. 
Bina hinc aeternum placat pia victima Patrem, 

II umanum redimit victima bina genus. 

Vos Elegi tristes confectam cernite Matrem 
Exanguem in gremio cernite Progeniem. 

Heu dolor , heu pietas, heu crimen! plura profari 
Non queo: tu votis annue Virgo meis. 

Sanguineo confige, precor, mea pectora telo. 
Saucius ut tecum nocte dieque fleam. 

Tu mihi sis Genitrix: horres a dispare nato? 
Ultima sed prolis jussa fuere tuae. 


ELEGIA XI. " 

Abigail Davidi 

Siste gradum, Princeps invicte, et pectoris iram 
Caetera qui nosti vincere, vince tuam. 

Ante tuas plantas Nabal stat flebilis Uxor, 

Ne perdat sontem debita poena Virum. 

Ille quidem male gratus, et ad tua munera surdus. 
Quam dare debuerat, ferre negavit opem . 

Evomuitque atras insano gutture voces: 

Te, et servos lesit lingua proterva tuos. 

Erravit, fateor; tu justa accenderis ira: 

Quaeque suis veniet poena minor meritis. 

Pervigil armato texisti milite campos, 

Quosque invadebat barbara turba greges: 

Pioa bene apud Nabal stetit hujus gratia facti, 
Heu cognosce virum mente carere meum. 

Ob utinam praesens danti tua jussa fuissem. 

Ante tuos oculos non rea serva foret. 

Parce precor, princeps invicte, et pectoris iram 
Caetera qui nosti vincere, vince tuam. 

Tu miseros relevas Rex fortis corde benigno, 

In densas acies ut tibi firma manus. 

Iratum superare animum, cohibere furorem. 
Quam fregisse hpstes gloria major erit. 

Cor pavet admonitu, cum vertice sidera pulsans 
Angeret armipotens agmina nostra Gigas. 

Monstrum horrendum, ingens crispans hastile mina* 
Dextra, fulmineo cinxerat ense latus. (ci 

Sublimem quassans frontem ad certamen iniquam 
Urgebat nostros voce minante duces. 

Gens Haebrea inviso oneri submittere collum, 

Et dare captivos ad fera vincla pedes. 

Tam miseris instabat ineluctabile fatum, 
Conciderat animo cum duce turba suo. 

Sollicitae curae, funesta et mortis imago 
Terrebant pavidos nocte, dieque viros. 

Pectore tu invicto rebus solamen in arctis 
Accedis, pugnam quaeris et intrepidus: 


X «X 

Damque omnes pallent, gladium galeamque recusans, 
Infandam moastram sternere caede paras. 

Et saxum vibrans funda, ardua tempora caedis, 
Deque tuo nobis robore parta quies. 

Excussere omnes gelido de corde timorem: 
Personuit toto nomen in orbe tuam. 

Vidimus undantes inimice sanguine campos , 
Millia multa tua caesa fuere manu. 

Parce, precor, Princeps invicte, et pectoris iram, 
Caetera qui nosti vincere, vince tuam. 

Te Saul insontem, tanta et virtute nitentem 
Insidiis voluit perdere saepe suis. 

Tristis, inops erras infenso a Rege: tuetur 
Et tua, cum possit caedere, dextra caput. 

Hostibus excellens est parcere gloria: fortis, 
Atque animi virtus enitet .inde magis. 

Sternere quid prodest acies, saevosque Gigantes , 
Hinc animum valeat ni regere ipse suum ? 

Parte, precor, lacrimisque meis, et flectere votis. 
Pronam sic habeas in tua vota Deum. 

Da Veniam miserae, si non vis parcere*, saltem 
Ante tuo conjux caesa sub ense cadat. 

ELEGIA XII. 

Originalis Culpae Effectus 

Quis lacrimas cohibere potest, dum mente revolvit 
Primi hominis crimen, damna quot intulerit ? 

Laetas Adam donis regnabat dives opimis 
Integer ipse animi, corpore et ipse valens. 

Justitiae ingenitae felici veste nitebat , 

Atque illi fuerat noscere cuncta datum. 

Ver ibi perpetuum jucundis fertile pomis, 
Autumnus vario flore suavis erat. 

Sponte sua tellus fruges inarata ferebat, 
Uberibusque agris nulla nocebat hyems. 

Non tunc stringebat vitalia stamina Parca, 
Aeternos poterat quisquis habere dies. 

Hen fatale scelus! conversa heu fata! parentem , 
Culpa ac humanum perdidit una genus. 

Cuncta mali labes delicto venit ab uno, 

Vita hominum ex illo tempore poena fuit. 

Funesto exilio pressos, et pace carentes 
Nos avido’ expectat mors inimica sidu. 

Nos saevi invadunt morbi, nos funera passi 
Mille, putres tandem solvimur in cineres. 

Sed majora premunt mortalia pectora damna, 
Dum dubias pugnas spiritus aeger habet. 

Cogimur in vetitum dito luctamine, et anceps 
Palma fera in pugna triplici ab hoste manet. 

Motibus adversis agimur, fer imurqne procella, 

Et cadimus victi ni Deus addat opem. 

Obtegimur spissis tenebris, quique omnia norat, 
Heu nunc infelix omnia nescit homo: 

Sed prius aut stellas poteris numerare nitentes , 
Quos lapides littus, quas habet aequor aquas . 

Quaelibet heu tristi lueiti demergitur actas , 

Et puer et juvenis virque senesque gemunt. 

Heu cur dos stultos, falsoque cupidine captos 
Noxius infausti decipit Orbis amor? 

Cuncta gravant animam miseram , corpusque laces 
Nos Mundi pigeat nos trahat Axis amor, (sunt . 

ELEGIA XIII. 

Absalonis Epistola ad Davidem 

Hanc tibi laese Pater tristi de littore mittit 
Impia fraterno sparsa criiore manus. 

Perlege, laese pater, nati nec sperne dolentis , 
Quas modo sollicito dat tibi corde preces. 

Poenitet heu nimium scelus admississe nefandum, 
Poenitet heu animum dilacerasse tuum. 

Effera tam nigri me vexat criminis umbra, 

Et requies animo non datur ulla meo. 

Jugiter effractos timor anxius occupat artus, 
Frater et horrendis visus adesse minis. 

Exhibet ante oculos trepidos convivia dira, 
Pectoraque a manibus saucia (acta meis. 

Languida ut obrepit tristis mea lumina somnus, 
Saeva mihi ostentans vulnera Frater adest, 

Sanguine foedatos crines, oculosque minaces 
Exanimis frustra, spectraque dira fugo. 

Perfide, voce fera conclamat proditus Ammon, 
Perfide delicti poena sit ista tui: 

Usque tuis oculis adero, noctesque, diesque 
Dum pavido infelix vita superstes erit. 

Explesti indignum fraterna caede furorem, 

Sed gravius Patrem perdidit iste furor. 

Nec tibi tam dirum volventi in pectore crimen, 
Occurrit tenera voce parentis amor? 

Dextera crudelis, quae dum me funere mergit. 
Molle tuo augusti cor Patris ense feris. 

Aspicias utinam quae sit Genitoris imago, 

Poena Patri misero mors foret ipsa minor. 

Improbe da poenas: furiis agitaberis atris 
Ni culpae patris dextra relaxet onus. 

Exige, laese Ammon, crudeles exige poenas 
Deleri fas est sanguine culpa meo: 

Aut tu de tanto, Genitor mitissime, luctu 
Natum solve, tuos qui gemit ante pedes. 

Morte mihi est animus funestam abrnmpere vitam. 
In me Ammon poterit nec ferus esse diu. 

Ni te permoveant lacrymae, saevique dolores, 
Auxilium misero si mihi ferre neges; 

Si datur optatam patriam, dulcemque Parentem 
Cernere, tunc vitae stamina Parca legat: 

Ante tuos oculos poenas cum sanguine solvam 
Excipiamque hilari tela paterna sinu. 


ELEGIA XIV. 

De S. Maria Eyyptiaca 

Qui mutata videt culpis Mariae obruta corda, 
Sentiat excelsi Numinis esse manum. 

Qua Pharias Nilos foecundas irrigat oras, 

Dulcia vitalis limiaa lucis init. 

Reddidit insignem species, et gratia vultum, 

Ejus forma fuit mille petita Procis. 

Eloquar, an sileam? correpta cupidine pravo , 
Effraenique animo per scelus omne ruit. 

Non mentem virtus, non Coeli gloria tangit, 

Et servum vitii pectus habere cupit. 

Scilicet , ut fractis laqueis, queis nexa gemebat 
Divinae majus sit pietatis opus- 

Viderat Omnipotens pronos in crimina sensus, 
Videratj et praedam destinat esse suam. 

Forle huic surgit amor Solymae contendere ad Lr- 
Quo sacram ad pompam plurima turba fluit, (bem, 

Mercedisque loco dat corpore posse potiri 
Quos mare per longum puppis adunca vehit. 

Et scelerum demersa luto jam devenit illuc, 
Numen ubi acquiret corda, animumque suum,* 

Ad sacra divini properantem limina T empli , 
Haud visa augusta rejicit aede manus 

Conatusque omnes in ventum effudit: euntem 
Fortius expellit, nec prope adesse sinit. 

Tum vero ingenti mentem formidine praessae, 
Quae valida haud latuit causa moretur iter. 

Huic pudor incendit vultus , et conscia culpae 
Mens trepidat: multo lumina ab imbre madent. 

Forte fuit juvta divinae Matris imago: 

Corruit ante illam, solvitur in lacrymas. 

Tunc nigrae scelerum sordes , et foeda patescunt 
Vulnera, quae fecit perniciosus amor. 

Ingens perculsam mentem circumstetit horror, 
Afflictum et lacerat cuspis acerba sinum, 
Aspectumque sui refugit: tum lumina figit 
Moesta solo, vitae pressa dolore suae. 
Obscoenos horret mores, veniamque precatur 
Magdali ut ad Christi foemina lapsa pedes. 

Nec mora: divus Amor coelestes excutit alas, 

Et fluido pennas spargere rore cupit. 

Voce simul blanda suspensae personat auri 
Protinus in Templum, dulcis amica, veni, 
Captiva e manibus stygias perfringe catenas, 
Indigna et colli vincula solve tui: 

Effuge delicias, per quas tibi fata dabuntur: 
Dulcia quae cernis pocula virus habent: 

Pax tibi, et omne decus, jucundaque vita, quiesque, 
Gaudia manabunt pectore cuncta meo. 

Imbre velut flores, his verbis aegra revixit: 
Surgit et admovit Templa sub alta gradus. 

Et timet, et sperat, properat, tristemque repulsam 
Formidat, dubio cum pede signat humum. 
Iliam divus Amor complexu donat amico, 

Ejus et aurata cuspide corda ferit. 

V ulnere felici languet: tum coelicus ignis 
Attactu leni pectoris ima subit, 

Irrigat atque animam dulci torrente voluptas 
Qua superi gaudent, et fovet alta quies, 

Et placido captam somno complectitur ulnis 
Aera per liquidum radit iter volucre. 

Est locus umbrosis circumdatus undique silvis 
Quem prope Jordanis laeta fluenta rigant. 

Hic hominum non facta vides, non vomere tellus 
Scinditur; et late prata, nemusque silent. 

Huc properat celeri cnrsu, tum contrahit alas, 
Secretas sedes coelicus optat amor; 

Sponsae ubi dilectae cordi dulcissima verba 
Fatur, ubi complet pectora deliciis. 

Tum Maria e somno excutitur, gaudetque tuendo , 
Avia coelestis quae loca sponsus amat 
Tum vox auditur gemebundae turturis : illa 
Errores turpes nocte, dieque gemit 
Et lacerat spinis, qnos ante ornaverat artus: 

Unda dat huic potum, praebet et herba cibnm. 
Ast infidus Amor Mundi atra concitus ira 
Funestum pedibus tendere rete parat 
Fallaci et sonitu revocat, neglectaque monstrat 
Pocula, et assurgens nunc fera bella movet 
Pectore sed valido divino Numine foriis 

Vincit et hanc pugnam pulchra corona manet. 
Vos nemora, et laetae sylvae, campique silentes 
Dicite quas curas pertulit illa graves. 

Dicite quot poenis laniavit corpus acerbis, 

Cernitur haud oculis corpus, at umbra levis. 

Sic pio amore calens veterem detrivit amorem, 
Atque expers omnis labis ad astra volat. 

ELEGIA XV. 


Verrio Psalmi 126. 

Nisi Dominus aedificaverit Domum 

Ni Dominos vigili dextra super extruat aedem, 
Deficit artificis frustra operata manus. 

Ni Domini fortis custodia muniat Urbem, 
Defendit frustra moenia celsa vigil. 

Ante diem vanum de dulci surgere lecto, 

Surgite post requiem, quos fera cura gravat. 

Cum dederit placidum dilectis carpere somnum, 
Multiplici bis aderit munere diva manus. 

Telo velut valido feriunt vibrata lacerto, 

Tale excussorum pignora robur alet. 

Vir felix, horum forti qui se agmine fulcit, 
Arduus hostiles nil trepidabit opes. 


ELEGIA XVI. 
Paraphrasis - De Profundis - 

Luctisonas imo fudi depectores voces: 
Audi propitius nunc mea vota Deus. 

Ab oro divina meas non horreat auris, 
Quas tibi sollicito pectore fundo preces-’ 

Si facta expendas rigida mortalia lance, 

Quis non culparum pondere mersus erit ? 

Quod tua te pietas, quod te clementia vincit, 

Me tua lex, pietas me tua summa regit. 

Invictum tua verba mihi dant dulcia robur, 

Et praebent certae munera grata spei. 

Spem gens Isacidum supremo in Numine firmet, 
Sol mare vel surgat, vel juga demat equis. 

Novit enim Domini lacrymis mansuescere pectus, 
Et facili rumpit vincula dira manu. 

A scelerum duris, cohibent quae barbara Jacob 
Vinclis, dextra potens Numinis eripiet. 


ELEGIA XVII. 

Verato Cantici - Cuntemus Domino - 


Solemnes Domino cantemus dulciter bimnos 
Ipse equites undis, ipse peremit equos. 

Vis Deus est animi, Deus est laus inclyta mentis, 
Cujus magna dedit dextra salutis iter. 

Tu mihi Nnmen eris: dabitur tibi gloria: Patris 
Tu Deus ipse mei; Te pius usque canam. 

Ut vir belligerans, cui formidabile Nomen , 
Delesti currus , et Pharaonis opes. 

Electosqoe Duces Iapides velut ima petentes 
Obruit immensis horrida abyssus aquis. 

Hostis in exitio splendet tua dextera fortis 
Accedunt fastis agmina caesa tuis. 

Dum velut i stipulas acies tua devorat ira , 
Suspensasque furor flamine acervat aquas. 
Unda fluens steterat: medias via facta per undas 
Dum dedit hostis atrox ore minante sonos. 
Hos sequar, arripiam, spoliis onerabor opimis 
Hosque mea educto conteret ense manus. 

Te flante, excussi fluctus: plumbi instar ad ima 
Aequoris horrisoni turba scelesta ruit. 

Robore quis firmo fortis tua provocet arma ? 

Audax quis dextrae par valet esse tuae ? 

Te magnum reddit probitas, teque ira tremendum* 
Multaque quem similem mira operatus habes ? 
Te extendente manum terra illos ima vorabit, 
Semita cum nobis te Duce tuta fuit; 
Omnipotens populum vinclis, curisque solutum 
Portasti in terras , vis ubi honore coli. 
Jamque Philistaeos acer dolor urit, et Edom 
Reges et Chanaan obriguere Duces. 

Quam timor invasit, frendens mox impulit ira, 
Ad fera nos poscit fata scelesta cohors: 

Irruat in diras ingens formido catervas 
Fulmina terribili te jaciente manu* 

Ut lapis immoti fiant, dum calle quieto 
Transeat in dulcem gens tibi cara locum. 

Nos illuc duces, sanctique in vertice montis 
Consita stirps Jacob pace fruatur ovans. 
Quaeque tuae fecere manus firmissima praebe 
Moenia: da populo Templa colenda tuo. 

Aeternas stabili imperio moderator habenas, 
Regnabit summus tempus in omne Deus. 
Mempheos ingressum divisa sub aequora Regem 
Militibus cinctum, dum fera vincla parat , 
Obruit Omnipotens concusso gurgite, at Israel 
Pervenit sicco littora tuta pede. 


ELEGIA XVIII. 

EPINICIUM 

De tryumpho Judith 

Dicamus bona verba die, dominoque potenti 
Nostris accedat gloria summa modis. 

Quis timor immanis nostras invaserat urbes I 
Pallebant maestae, morte furente, viae. 

Lugebant agri, lugebant tristia prata, 

Squallebant foeda moenia nostra lue. 

Agminibus diris omnes cum barbarus hostis 
Impeteret torrens ut violentus agros: 

Ille ira infrendens, cornu postquam arva tumenti 
Omnia diruerat, littora nostra petit. 

Sperabatque Domos et sacra excindere Templa, 
Et vasta Populum perdere caede Pium. 

Admovet huic taedas stygias lethalis Erynnis, 
Impia et inferno corda furore tument 

Judaeis miseris minitatur ferrea vincla, 

Igne cremare urbes, tingere clade solum. 

Hei mihi quam tristi micuerunt corda timore, 

Cum visus nostris hostis adesse jugis. 

Littoreas numero superabat miles arenas, 

Horribili intentans bella, necemque manu. 

IJrbi quis posset tantas avertere caedes, 

Quam vexat sitis et terror, et atra fames? 

Pallidus assiduis resonabat questubus aer: 

Cara super deflet pignora moesta parens. 

Semianimis dulcem sponsum complectitur uxor, 
Culpat et aetatis tristia dona senex. 

Jamque animus fuerat portis descendere apertis, 
Et Ducis Assirii triste subire jugum. 

Cum velut Aurorae pellit lux alma tenebras 
Sic Judith curas, moestitiamque fugat. 

Sublimem exornat coelestis gratia vultum 
Firmaque divino robore corda vigent. 

Ilaec aestu flagrans supero levat anxia corda 
Constantesque facit foemina sola viros. 

Grande sinu volvit facinus; populumque fidelem 
Quaerit ut a saevo vindicet exitio. 

Dux fere magnanima dextra tibi bella parantur, 
Sacrilego pendes sanguine suplicium. 

Hic jacuit domitus bacco resupinus in aede, 
Indigno monstro noxque suprema fuit. 

Laeva tenet crines, attollit dextera ferrum: 
Infandum Judith amputat ense caput. 

Occidit ille ferox, divdmque irrisor acerbus 
Occidit informi sanguinolentus humo. 

Quem non mille Duces, quem non exercitus omnis. 
Vincere foemineae nunc valuere manus. 


X X 

fliflugiunt acies coeca formidine raptae, 
Tergoribus capiunt missaque tela suis. 

Quam nostro optabant perfundere sanguine: mirum! 
Ilicet hostili caede tepescit humus. 

Gaude gens Judaea, tibi victoria parta, 

En tua sublimis castra tryumphus habet. 

Immanem haud timeant Domini sacra templa minan- 
dum Patria en tutus religione Pudor. (tem 

Festinate viri: donis onerentur et arae 
Multa Deo forti victima caesa cadat, 

Et nostrum fausto defendat Numine regnum, 

Ut nostros pacis munere donet agros. 

Invictae et Judith animum, dextramque potentem' 
Grati festiva concelebrate chely. 

ELEGIA. XIX. 

De Chami poena scelus secula 

Huc veniat factis, verbisque procacibus usa 
Progenies, Patris cui male spretus bonos. 

Aspiciat Chamum multatum vindice poena, 

Quaeque refert fratrum praemia summa pudor. 

Forte nt non notos expressit vite liquores 
Arida Noe multo proluit ora mero. 

Obrepit tacitae illabens vis ignea sensus, 

Caligant oculi, pesque, caputque labant. 

Mentis inops cecidit media resupinus in aede, 
Nudumque ostendit vestis aperta femur. 

Interea multo somno vinoque gravatum 

Cham videt , et pungit lingua proterva patrem. 

Perfide, nop incestum animum pietasque, pudorque 
Fraenat ? nudati corpora ve6te tegas. 

An semel est periisse parum lethalibus uudis? 

Anne parum irati Numinis ira ferit? 

Quid facis? excedas: non est sine vindice culpa; 

Instat delicto poena tremenda tuo. 

Est facinus' casu lapsum irridere Parentem, j 

Omnis et in tantum culpa Patrem scelus est. ; 

Vincit at indignam scelerata insania mentem: 

Hinc abit, et fratres evocat inde suos. 

Accedunt, lapsumque Patrem, resupinaque cernunt 
Corpora: corda dolor tangit, et ora rubor: 

Hinc indignantur Fratris convicia foeda, 

Et pietas animum, cura, pudorque subit. 

Retro incedentes demittunt pallia tergo 
Averso vultu, nudaque membra tegunt. 

Interea gravis excedit de corpore somnus, 

Incertusque animi lumina circumagit, 

Seque Noe vidit Natorum tegmine opertum, 

Nec patrem facti causa, scelusque latent. ^ 

I licet in Chamum justa succenditor ira, 

Et tristes patrio fulminat ore minas. 

Infelix cunctis Chanaan sit perditus oris: 

Hunc Fratrum servi sub ditione premant. 

Sem, justumque Japhet cunctarum copia rerum 
Prosperet: bis Patrius fausta precatur amor. 

Dixerat, atque reos saevus circumstetit horror, 

Dccretumquc Patris firmat ab axe Deus. 

ELEGIA XX. 

4 « , * • • . * 

/n Ressurectione Domini 

Sat caris, lacrymisque datam: procul este dolores 
Nil nisi festivum, ail nisi grande sonet. 

Excute sollicitos tristi de pectore luctus 
Natura , et plausu , laetitiaque fremas. 

Exue te fuscis tenebris , et nocte maligna 
Candide sol: terris fulguret alma dies ; 

Et pontus sternat spumantes turbidus undas: 

E nostro excedat barbara cura sinu. 

Tunc decuit solvisse in moestos lumina fletus. 
Debuit atque ingens scindere corda dolor, 

Cum summum diro laceratum verbere Regem 
Immani hostilis perdidit ira nece. 

Exultent cantuque viae , fremituque' secundo, 

Nil nisi festivum, nil nisi grande sonet. 

En surgit roseis felix Aurora quadrigis, 

Et tristem ditat luce beante Polum. 

£andidior propera: te votis omnibus unam 
Exposcit tellus, expetit alma Fides. 

Fallor, anjingenti tremere omnia visa tumultu ? 
Excutitur vastus, qui tegit ossa lapis. 

Procumbit caeca captus formidine miles, 

Qui juxta tumulum cuspide cinctus erat. 

Insigne extollit devicta e morte trophaeum , 
Victor de diro funere Christus adest. 

Oh oculis jucunda meis , festivaque imago ! 
Infernum stringit dura catena ducem! 


Digitized by Google 



K «i )( 

Qui ferus insidias homini molitus iniquas, 

Acri vexavit sub ditione viros. 

Infremat , et stygium eructans de gntture viros 
Ferrea nequidquam vincula dente premat 
At genus humanum crudeli compede fracta 
Victori Domino carmina laeta canat. 

Irradiant divo flaventes vertice crines 

Hisque tuis cedas, pulcher Apollo, comis. 
Candida circumdant sacrum velamina Corpus. 

Nunc nunc delapsa candidiora nive. 

Majestate micant oculi, vultusque beatus: 

Ingens exornat vulnera aperta nitor. 

Vulnera coelestis certissima causa salutis, 

Quae furor infixit, sed mage Divus Amor. 
Vulnera spes hominum, moestis fiducia rebus 
Vulnera, quae summi pandidit Axis iter: 
Victorem Dominum plectris resonantibus effert 
Patrum quae obscuro limine turba venit 
Hanc Abe 1 justus, Noemus servatus ab undis. 
Hunc Abram meritis , conspicuusque fide , 
Hunc Isac, Jacob, Moses, Davidque sequuntur. 
Illius et laudes vaticinata Cohors, 

Et clarum celebrant laetanti voce tryumphum 
Et dirae mortis spicula fracta canunt. 

Concidit infractum telum, falx horrida rupta est: 
Nil nisi festivum, nil nisi grande sonet 
Victori circumvolitat pennata juventus, 

Et Domino plaudit terra, Polusque suo. 

Nos etiam Domini tollamus carmine laudes, 
Laetaque festivis insonet aura modis. 

Excipe Bex supreme tibi quos reddit honores 
Quamvis mortali lingua caduca sono. 

Effice nos clemens hoc tanto munere dignos, 
Ut mens e vitiis surgat iniqua malis, 

Utque reae victor mortis, nil morte pavescis 
Morte ita eductos vita perennis alat. 


ELEGIA XXI. 

Paraphrasis * Stabat Mater - 

Ante Crucem stabat diris exercita curis 

Pendentem Natum dum videt aegra Parens. 

Cajus fatali laceravit vulnere, pectus 
Ensis sanguineas fortis amoris opus. 

Hen quam funesto fuit haec deperdita luctu 
Unica cum proles morte perempta fuit. 

Infelix Mater crudeli saucia telo 

Dum trepidans Nati vulnera acerba videt. 

Dum Matrem exanimem diva cum Prole dolentem 
Cernunt, quae diro corda dolore vacent ? 

Qnis non vulnifici gladii persentiat ictus, 

Dum Prolem, et Matrem barbara poena terit ? 

Si videt innumero concisum verbere Natum, 

Si videt hunc tristi claudere morte dies, 

Quin aliquis curet promptum praebere levamen ? 
Fecere hoc gentis crimina dira suae. 

Ej a age, coelestis Mater dulcissima Amoris^ 

Me, ut tccum illacrymem, vulneret usque dolor. 

At dolor, ut summo placeat Genitoque , Patrique, 
Usque meo exurat corda supernus Amor. 

Hoc precor, hoc animo posco, lacrymisque profusis 
Corde Almi Nati vulnera fige meo. 

Ejus, qui voluit pro me tot ferre dolores, 

Poenas ingentes divide, Mater amans. 

Fac ut perpetuos in fletus lumina solvam, 

Dum mihi moerenti vita superstes erit. 

Tecum stare opto planctu sociatus amaro 
Juxta feralis robora dira Crucis. 

Virgineos inter coetus, clarissima Virgo, 

Fac tecum assiduis fletibus ora rigem. 

Fac mea vulnifico discindi pectora ferro, 

Pectora, quae Christi sanguine ubique fluant. 

Ne cremer aeternis tenebroso in carcere flammis 
Me, precor, extremo, Virgo, tuere die. 

Christe, meae vitae fragili cum carcere solvar, 
hac laetam ut palmam, Matre (avente, feram. 

Cum mors abscindet fatalia stamina vitae. 

Mi detur diva in saede perennis honor. 

ELEGIA XXII. 

# * * t 

De Partus Expectationc 

Nascere, magne Puer, s oboles dilecta Tonantis, 
Una salus Mundi nascere, magne Puer. 


8 

Aurea lux properat, properat jam lumen amicum, 
Quod tristes luctus, funera et atra fuget , 

Quod curas sedet, lacrymasque per ora volutas 
Quod nobis miseris gaudia blanda ferat: 
Expectata dies adstat mortalibus aegris: 

Quis velit elapsis ingemuisse malis? 

Insidiis rabidus Satan nos pressit iniquis, 

Dum trivere hominum vincula dira pedes. 
Lethifero inficiens mortalia corda veneno 
Gaudet et illusa perdere morte Viros, 
Excedant stygiae pestes, artesque nefandae, 
Insidiae excedant, diffugiantque doli. 

Gaudia fert Infans divns, cui aeterna Potestas, 
Una salus Mundi naseere, magne Puer. 
Vulneribus natura vocat te saucia diris. 

Atque humili promptam corde precatur opem. 
Te Coeli votis ferventibus invocat aula, 

Invocat, angelicis heu viduata choris, 

Ut vacuas homini liceat conscendere sedes 
Unde ruit divo fulmine pulsa cohors. 

Nascere, magne Puer, soboles dilecta Tonantis, 
Dat ridens florum nunc tibi terra decus. 

Nunc vera laetitiae nascantur seccula tccum, 

Et serpens vetus, et dira venena cadant. 

Afflicto redeat nunc actas aurea Mundo, 

Prospera nunc regnet pax, et amica Fides. 
Horrendumque fuga bellum, caedesquc cruentas, 
Discordes almo foedere junge viros. 

Devinctus duris centum post terga catenis 
Dira super residens infremat arma furor. 

Tu populi noxas, immania crimina dele, 

Ut firmo in Patrem flagret amore tuum, 

Lt tangat Patrem pietas, et fulmina ponat, 

Milia det nobis cunctaque propitius. 

Nascere, magne Puer, fundet colocasia tellus, 

Cum pergrato hederas baccare fundet humus. 

Non metuent pecudes ursos, saevosque Icones, 
Plena ferentque greges ubera lacte Domum. \ 

Jam tellus inarata dabit cerealia dona 
Qucrcubus e duris roscida mella fluent. 

Exultans orbis tanto laetabitur ortu: 

Nascere, magne Puer, nascere tempus adest. 

Angelicae expediunt turbae resonantia plectra 
Et fundunt nato Principe dulce melos. 

Nos etiam ad cunas laeti properabimus almas, 

Et dabimus plantis oscula plura tuis. 

I res aderunt Cliarites nectentes florida serta, 

Atque aderunt cunis gratia, risus, amor. 

Nascere magne Puer, Soboles dilecta Tonantis, 

Una salus Mundi, nascere, magne Puer. 


ELEGIA XXIII. 

In Festivitate SS. / 1 post olorum Petri , ct Pauli 

Pectine festivo pulsentur eburnea plectra, 

Musa, et grandiloquas disce movere Fides. 
Romuleas arces celeri contende volatu. 

Gaudia nosce, quibus Tibrydis unda sonat. 

Quaelibet augusta decoratur seinita pompa, 
Majestate gravi Templa superba nitent. 

Felix Itonia nimis, summis tot honoribus aucta 
Armis ante, at nunc Religione potens. 

Romulus incestat fraterno Sanguine muros, 

Dum vult insontem sternere caede Remum. 

Te te nobilitat Fidei coelestis uterque 

Princeps, dnm proprio sanguine sparsit humum. 

Roma prius scelerum foeda caligine mersa 

Excutiens tenebras luce beante micat: 

* : • • 

Evibrat et claros radios, splendoreque divo 
Illustrat cunctas , axe juvante, plagas. 

Quae spoliis onerata prius, vastisque rapinis 
Vexarat tristi littora quaeque jugo, 

Largitur populis pietatis jura, iidemque, 

Nunc facta est supereae certa Magistra viae. 

Insurgant hostes inferna bile furentes 
Concidet infractus forti adamante furor. 

lactabit Petri navem spumantibus undis 
Obruere at numquam dira procella potest. 

Relligio ex oculis pandens felicia signa 
Apparet niveo tegmine cincta meis. 

Haec mihi detrusos errores monstrat, et orci 
Agmina sub stygios ire coacta lacus. 

Sceptra haec nascenti Fidei meditata ruinam, 
Regnantum et fractas nunc mihi pandit opes. 

Nigra confusos Sapientes nocte revelat, 

Omnia et a claris parta trophaea viris. 

Petro orante, Magum, fuerat qui vectus in auras 
Horribili casu praecipitasse docet. 


/ 

Invictos animos hilaris constantia tollit. 

Qui Regum tumidas nil timuere minas. 

Qui laeto immanes vultu subiere dolores, 

Qui infamem grandi corde tulere necem. 

Hic cerno fixum crudeli in robore Petrum 
Cervice inversa reddere Coelo animam. 

Illic feralis Pauli caput abscidit ensis 

Fonteque de triplici subsilit uuda fluens. 

Mox e divino nascuntur sanguine, lotum 
Quae decoreut, fidei germina mira, solum. 

Ad faustos tumulos fervens hinc confluit orbis* 
Ossibus et sacris redditur almus honor. 

Eja agite, o Fidei Patres , defendite Romam, 
Saevaque Faenarii frangite tela Ducis. 

Candida lux, tenebris pulsis* bis fulguret oris 
Et ducat laetos Itala terra dies. 

Reddite felices Populos, sinccraque semper, 
Atque animo et forti regnet in ore Fides, 

i . 

i 

ELEGIA XXIV. 

Divae Malri l otum 
Ad petendam Pluviam 


Hos tibi, diva Parens, aegris fiducia rebus 
Corde ciet tristis Ricina moesta preces. 
Exurit rabide steriles vapor igneus agros, 
Atque arens dulcem postulat arbor aquam. 

Ilerba cadens moritur, gratus dum deficit humor, 
Omniaquc extremas corpora languor habet. 

Frustra Pastor avet gelidam sub frondibus imbram, 
Et muta ad fessum pendet avena latus, 

Infirmosque greges premit inclementia Solis, 
Exarent fontes , pabula nulla virent. 

Suplicibus votis imbres optamus amicos, 

At Coelum veluti cinctum adamante riget. 

Post tot crudeles poenas, saevosque labores, 
Queis Italas oras jam duo lustra gravant, 

Confectos animos tandem spes dulcis alebat, 
Cunctaque felici prospera vere dabant. 

Florebant plantae, laetaequc in palmite gemmae, 
Ridebat pleno vertice amica Ceres. 

Nos miseros! nimium furit implacabilis aestus, 

Et laetas segetes flamma inimica rorat. 

Fervida, divaParens, populi andi vota dolentis, 
Tristibus ct promptam casibus affer opem. 

Ense fero , tumidisque minis Mars impius Urbes 
Vexavit, spargens sanguine , caede vias. 

Torva fames, maestas satis est dominata per oras, 
Lacta diu nostros copia liquit agros. 

Quod si hoc deficiant anno cerealia dona 
Gens cadet horribilis victima certa famis. 

Haec mala sacrilegi populi rea facta merentur, 
Delictis pietas sed tua major erit. 

Elias obtinuit siccis regionibus imbres, 

Tu Virgo nostris flecteris haud lacrymis ? 

Eja age; Virgo potens, nostro succurre labori 
Jam scelerum lacerat pectora nostra dolor. 

Fontibus e superis imo largire, beatam, 
Quae iu nobis fiat vita perennis, aquam. 


ELEGIA XXV. 

In fuuere virginis sponsae 

O tu ,quae molles superabas, Virgo, columbas, 
Tu quae puniceas ore rubente rosas; 

Cur heu te innocuam primo sub flore juventae 
Fratribus a caris abstulit atra dies ? 

Abstulit et dulci sponso, quo carior alter 
Non tibi, cui fueras primus, et unus amor. 

Sic florem gremio Matris telluris hiantem 
In vacuas auras dira procella rapit. 

Francisca, heu tristi deperdita funere, tecum 
Cuncta rapis Patriae gaudia, cuncta Domus. 

Te flens excrevit turbati Tibrydis unda, 

Te flevit passis Gratia^ Nimpha comis. 

Romulei tollant colles ad sidera questus, 

Sol cinxit fusco tegmine triste caput. 

Cum te vitali jam cassam lumine, moesta urbs 
Ferret per trepidas ad nigra busta vias. 

Condita sub nigro tumulo jacet inclita Virtus 
Condita stat tecum Gratia, Forma, Pudor. 

Barbara mors, flecti mortalibus inscia votis, 
Tu sinis ut cornix saecula longa trahat? 

Iluic quae debuerat Cumeae aequasse Sibillae 
Tempora, tam properas injicis atra manus? 

Dulcia nec rigidam flexere heu verba rogantia , 
Quae possunt ipsas exuperare feras, 

Frangere vel lapides, vel ferrum, forma nec oris 
Cui Juno, Pallas, cedit et ipsa Venus? 

At saevi licet, effera mors, fato ipsa superstes 
Vivet, et aeternos ducet in axe dies. 

Ipsa per ora Virum volitans per saecula vivet. 
Oh dolor, oh Patriae gloria magna suae. 

ELEGIA XXVI. 

Paraphrasis Psalmi C XXXVI. 

Qua fluit invisis amnis Babylonius undis 
Sedimus, effusis triste per os lacrymis. - 

Dum te, cara Sibn, olim jucunda voluptas, , 
Mens videt, et dura perdita templa manu. 

Ad salices citharas mutas suspendimus, urbe 
In media, negat has tangere dextra labans. 

Exposcat dulces tristi de pectore versus. 

Exposcat sacros turba prophana sonos. 

Gens fera, quae tractos vinxit post terga lacertos, 
Barbara quae miseros traxit in arva Viros. 

Insultans, gaudensque malis queis frangimur, inquit,' 
Dicite nunc hymnos, queis prius alta Sion 

Personuit; liceat sacrum nunc funderecarmen, 

Quos premit horrendo terra inimica jugo? 

Oh Solyma, oh Patriae vita mihi carior aedes, 

Si uinquam mente cadas, dextera fiat iners. 

Haereat arenti lingua haec alKxa palato, 

Cara Sion, fuero ni meinor usque tui. 

Ni cum laetitiae primi sub pectore sensus 
Suriunt, sis plausus unica causa mei. 

Oh Domine, oh memori maneat lilii mente repostum 
Crimen Edoni, cum atro milite adusta Sion. 

Improbus exacuit violenti mililis iras, 

Fraterna exultans caede cruentus ait. 

Perdite vos flammis, ferro vos perdite muros, 
Vasta nec antiquus stet super arva lapis. 

Infelix Babylon in nostram effusa ruinam, 

Ah felix t ibi qui damna reponat, erit. 

Ille nimis felix qui avellet ab ubere natos , 
Franget et abreptum saxa ad acuta caput. 

ELEGIA XXVII* 

De Divi Pauli conversione 

Vel res mortales non curat, ut ante solebat, 

Vel sontes alto protegit Axe Deus, 

Tristibus beu lacrymis vultus inarata dolentes < 
Poscit opem trepido corde tenella Fides, 

Infirmosque pedes timor et ferus implicat horror 
Et vittae cingunt tempora funereae. 

Quaeque aris avulsa piis in littore deflet 
Hostia vindictam plurima caesa petit, 

Et Deus ille gravi jaculatus fulmina dextra 
Flammanti curru nubila trajiciens, i 

Nunc Dens ille rotis super aegra cadavera vectus 
Pacificis graditur, nunc Deus ille tacet? 

Vel res mortales non curat nt ante solebat , 

Vel sontes alto protegit axe Deus. 

Sic ait insipiens spirans immane, fideles 
Cum perdii Saulus strage furente viros. 

Quid scit at insipiens? effusum in fulmina Coelum, 
Et sontes mersos caede videre cupit? 

Egvpli exitium lux quaeque ergo edet acerbum ? 
Omnis littoribus frangitur unda suis. 

Ira et amor studio adverso, conamine at aequo 
Ante Dei fac iunt aemula vota pedes. 

Prima petit poenam, veniam sed postulat alter, 

At labi cupidos fraenat utrosque Deus. 

Irruat infrendens rabie stimulatus iniqua, 

Inque Damascenos hic Leo pergat agros. 

Uic manet, hic sternet divina Potentia monstrum, 
Caedibus hic diris stat posuisse modum. 

Irruat ille ferox: properat pernicibus alis, 

Quae flammas spirans puniat hora caput. 

Pax, et Diva Themis concordes vincula solvunt 
Invadunt Sauli pectus, et ira, et amor. 

Ira statim coelestis aequo deturbat ab alto 
Dulcis amor properat, fractaque corda levat. 

Et galeam, ctclypeum, minitantiaque arma refringit, 
Eversumque solo proterit ira Duceni. 

Saucius ille trahit suspiria pectore ah imo, 
Meutis et insanae tristia facta gemit. 

Ira Dei gaudet, nitidis ornatque trophaeis 
Hastam, quae tumidos fulminat hasta reos. 

Dulcibus ast armis fama meliore triumphat 
Saevo de Sauli corde supernus Amor. 

IIoc celeri munit penna, qua protinus auras 
Findit, et aetliereum constitit ad solium. 

Quid non cogis amor? culparum pondus acerbum 
INil gravat, est placidum quod fuit ante furens. 

Incultumque licet jucundo fragrat odore, 

Quod furor optabat perdere, servat amor. 

"Vincit ulerque, novis laetatur uterque trophaeis, 
Pax laeta exultat, gaudet et alma Themis. 

Vocequc dulcisona celebrant dum carmine Numen, 
Mutua laetantes oscula plura leguut. 

Seque fovent dulci amplexu, quo luce recenti 
Aer exultat, coclica et astra nitent. 

Immundae insipiens noscat deliria linguae, 

Insana atque ingens comprimat ora pudor. 

Quae magis aut fortisfuit, aut mage provida dextra, 
Quae belli, atque ignis dira flagella quatit 

Infidos delens populos, urbesque, domosque 
Atque dapem trucibus dissipat ossa feris. 

An quae uno in campo duplex ex hoste trophacum, 
Iustitia, et diva pace favente, refert ? 

Num desit superae dextrae ad certamina vires? 
Portentis divis area lata patet. 

Non lapis electus deerat virtute refulgens , 

Quem super extrueret templa decora Fides. 

Relliqnias scelerati hominis cur seligit? audax. 
Desiste arcanas noscere, stulte, vias. 

ELEGIA. XXVIII. 

Versio Psalmi CII. 

Benedic anima mea 


Numinis in gratos erumpat Spiritus hymnos: 

Fas est, fas summum concinuisse Patrem. 

Tu mens, tu Domino laudes innecte potenti, 
Tantaque sint animo munera fixa meo. 

Qui facili tristes disperdit pectore noxas, 

Aurea propitios qui tibi regna parat, 

Eripit aeterno miseram qui e funere vitam, 
Aspera qui diva vulnera mulcet ope. 

Cumque ego coelestes fuero transvectus in arces. 
Tunc tunc coelesti nectare pectus alet. 

Tunc vota explebit, tunc gaudia congeret, annos 
Induet, utque Aquilae firma juventa novos. 

Ob vos, quos nimbos inter Patientia fulcit, 
Durate, aeterno regnat ab axe Pater. 

Quae vestros animos injuria dira lacessit 
Protinus everso cardine, fracta cadet. 

Sic sic eduxit felici tramite Hlosen, 

Gens Haebraea gravi sic relevata jugo. 

Sic Pharias mersit revoluta sub aequora turmas 
Oh Pater, ob facili qua pietate nites ! 

Non ille aeternas sub pectore confovet iras, 

Non ille aeternas intonat axe minas. 

Non ille infligit merita» pro crimine poenas , 
Ipsaque sunt nostrum dona secuta scelus. 

Ut Coeli convexa plagis terrestribus absunt, 

Illius in miseros est ita vastus amor. 

Solis ut occasus procul est Orientis ab oris, 

Sic nostro amovit crimina foeda sinu. 

Ut Pater in natos, fertur sic ille dolentes 
In populos, hominum cui bene nota luces. 

Pulvere constantes novit nos ille , Virumque, 

Et foeni, et florum more , perire dies. 

Vita perit celeri cursu, ceu flnminis unda 
Effluit, inque suum non reditura caput. 

Vita fugit; Domini Pietas aeterna: fovebit 
Illa laborantes tempus in omne viros. 

Hos timor at sanctus penetret, tum justus ab axe, 
In fida aelhereas pignora fundet opes. 

Natorum et nati donis potientur opimis, 

Principis aetherni si modo jussa colant. 

Regnat ab axe Deus, solioque aeternus ab alto 
Imperio cohibet cuncta creata suo. 

Aligeri prompti ad nutus, virtute potentes 
Aeterna Dominum concelebrate Chely. 

Concelebrate Deum praestantes robore turmafe , 
Principis in magni jussa parata Clioors. (gens 

Cuncta creata, precor, regnum qua extenditur in- 
1 laudite cuncta, tuum, mens mea, tolle Deum. 


ELEGIA XXIX. 


GENETHLIACUM 

In Samp sonis Ortu. 


Laeta dies fulsit, numquam splendentior undis, 
Extulit auratas pulcher Apollo comas. 

Isacidum pectus subeat jucunda voluptas; 

Quod querulo optastis pectore, tempus adest. 

En Puer excellens ingressus luminis oras, 
Conteret hic praestans agmina dira puer: 

Huic adamante sinum munit fortissima virtus, 
Hujus et invictum brachia robur alet. 

Anteit illius gressus, cladesque, timorque, 
Quique hostis perdat barbara castra, furor. 

Hujus in exortu jam nHnc fera Terra Pbilislim 
Expavet immani subdere colla jugo. 

Non acies illum ferro , facibusque potentes 
Prosternent: Judae fervidus Ultor adest. 

Quo magis hostiles glomerantur in atra phalanges 
Praelia, in adversos saevior ille ruet. 

Non sic pallentes irrumpit dirus in agros 
Horrenda immanis cum movetarma Leo. 

Invictus Sampson trepidans ut conteret agmen , 
Et rumpet saevas vasta per arva manus. 

Eveniet: sperate decus, sperate salutem, 

Polliciti Numen firmat ab axe fidem. 

Angelus «elhereis nuper delapsus ab oris 
Edocuit laetum dulcia fata Patrem. 

Eveniet: jubet esse Deus; vos pellite longos, 
Isacidae luctus , frangite triste jugum. 

Candida faestivo cu nabula spargite flore, 

Exorto Pnero munera ferte viri. 

Oh quae majestas ridenti fulget in ore! 

Hinc nobis ingens gloria, certa salus. 

Excipe, blande Puer, risus, plaususque Parentnm, 
Excipias Populi publica vota tui. 

Oh citius matura dies tibi roboret artus, 
Iufandosque premas axe favente viros. 

Insgnes laeto tollemus pectore laudes, 

Et dabimus capiti fulgida serta tuo. 


ELEGIA XXX. 

In discessu a Collegio Hccinetensi Optimi Pro* Re- 
ctoris Barlolomaei Hernamdez , adolescentes eum 
hoc propemtico prosequuntur. 

> 

Care Pater, liceat teneris his vocibus uti 
Quas non obsequium, sed bene fundit amor, 

Care Pater jam lux infausta, inimica propinquat: 
Nostro te evellit flebilis hora sinu. 

Heu propere excediis, suprema hacc verba dolentum, 
Aspectuque frui tristia fata negant. 

Parthenopes Div&m jussu transvectus in oras 
Cum desiderio deseris heu lacrymas- 

Tu nobis aderas monitis sapientibus ultro, 

Tu dulcis Frater, verus amicus cras. 

Non sic aflcctu tenero sua pignora fovit 
Cara parens: nostrum quae tibi cura fuit ! 

Corrigeres sontes, vel solavere dolentes, 

Affectus teneri splendida signa dabas. 

Care pater, satius fuerat, si fata parabant 
Discessum, vultu nos caruisse tuo. 

Nunc tua nos pictas, et amor , nunc cura, laborque 
Tutari Juvenes quo tibi dulce fuit 

Aeterni exposcunt monumenta extrema doloris. 
Aufugit a nobis pax, et amica quies. 

Usque aderit menti praesens tua dulcis imago, 

E nostro numquam cedere corde potes. 

At tecum vivat Juvenum tibi suavis imago , 
Inque tuo nostri pectore vivat amor. 

Excipe nunc flentis turbae ferventia vota, 

Et tibi pro votis Terra secundet iter. 

Exurgant valles , montes sua culmina sternaut 
Non laedat celeres bruma, geluquc rotas. 

Non te perturbent effusi e nubibus imbres, 
Carcere tu ventos , Eolc, claude graves. 

Sis sospes , felixque: tuis cervicibus instant 
Si adversa ab potius tempora nostra premant. 

Vive diu , sanclisque imple virtutibus Orbem. 
Quanta Dei in Uegno stat tibi parta seges! 

Extremum nunc triste vale, Pater, excipe: Panli 
Ad sanctos steterat sic pia turba pedes. 

Vive memor nostri , quod si te laesimus unquam, 
Ejicias animo crimina nostra tuo. 

Poena esi immanis lacessat quae corda: gementi 
Respicito tibi cor ... cor tibi mite ... vale. 


ELEGIA XXXI. 

In horribili Terraemotu 

Me miserum! quanto dissultat murmure Tellus! 
En aperit fauces rupta vorago truces. 

Fundamenta labant, magnoque emota fragore 
In praeceps saxis saxa revulsa ruunt. 

Illuc horribili fremitu Coelum omne remugit: 

Nos caedem ad diram certa ruina vocat. 

Haud secus ingenti tonitru sua viscera rumpit, 
Sulphurcosque minax egerit Etbna globos. 

Nos miseros ! fragor ater acerbam Numinis iram 
Pandit, et ultrices in sua jura manus. 

Sic olim Hebraeos insana fronte tumentes 
Immani sontes obruit exitio. 

Terra sui paret Genitoris nutibus, ardet 
Sagrilegos atra perdere fauce viros. 

En concussa metu tristi scelerata libido 

Expavet, et tumidus fastus, opumque fames. 

Nunc ubi ventosae perversa superbia mentis, 
Contemptrixque Deum, nunc ubi vis animi? 

Expallent, lacrymantque: Deus nunc noscitur illisi 
Pallida nunc tristis conficit ora pudor. 

At tu parce, Deus, tellus nec cardine vprso 
Omnia disjiciat turbine adacta gravi, 

<1 

Semisepulta virum ruituris corpora saxis 
Contrita aspicies , cunctaque versa solo ? 

Nec tua te Pietas tangit , Pater optime, non te , 
Qui Nati e venis fluxit in arva, eruor? 

Parce, precor, miserere Pater: si triste flagellum 
Justitia intorquet, ponere cogat amor. 

Non tibi mors sontis curae , sed vita , salusque: 
Pocnitet, en animi nuncia verba mei. 

Hic dolor, haec lacrymae, cordis quas crimina po- 
At Patris affectum jus Pietatis habent. ( scunt , 

Tu tu prote miseris succuras mitis Emigdi, 

Et bonus ad divos fer mea vota pedes. 

Crimine quae nostro mota est ope terra quiescat 
Tanta; non jussis pareat illa tuis ? 

ELEGIA XXXII. 

Persio Psalmi L. 

Miserere mei Deus 

Parce, precor, miserere Pater , tua detonet ira, 
Non haec injustum pnniat igne caput. 

Ad te flens venio, lapsum clementia pectus 
Roborat , infidis portus, et aura reis. 

Illa patet , pateatque, precor, vasti aequoris instar, 
Abluat haec animi tristia facta mei. 

Me premit immanis patrati criminis horror, 
Impetit et sordens ore minante scelus. 

Te laesi. Pater alme, mali tu testis et ultor: 
Justaque de justo judice poena venit. 

Projice tela manu sed, tu Pater Optime, iniquum 
Me peperit Mater, vitaque tincta lue est. 

Vera loquar sine nube: placent tibi candida corda; 
Hinc arcana mihi plnrima sacra patent. 

Ob utinam aspergas hyssopo lurida membra 
Tunc fierent lapsa candidiora nive. 

Laetitia expellat luctus , et mulceat artus, 
Ossibus afflictis vox tua dulce sonat. 

A noxis tristem loedis avertito vultum , 

Quaeque male admisi crimina nostra fuga. 

Ne me rejicias patris amplexibus oro, 

Nec tuus c nostro Spiritus ore migret. 

Laetitiam tu redde aegro, tu redde salutem, 
Fractaquc coelesti lumine corda fove. 

Me duce justitiae discet gens impia callem, 

Et cadet ad divos gens scelerata pedes. 

Oh Deus una salus, fuso me a sanguine serva, 

Et dicet Laudes tunc mea lingua tuas. 

Sed tu, tu sontis putre os absterge, perennis , 
Facque tibi gratus sit quoque vocis honos. 

Victima caesa tuos animos nil placat, haberes, 
Haec si digna forent, pinrima dona, Pater. 

Est tibi gratus odor , curis exercitus aegris 
Spiritus , atque humilis tristia corda leva. 

Ah Solymae muros, struat ah tua sancta voluntas 
Gaudeat et mihi sub Patre Laeta Syon! 

Tunc tibi justitiae pia dextera solvet honores, 
Atque erit e vitulis ara referta meis. 

elegia XXXIII. 


Venio Psalmi 

Quemadmodum dcsiatrat 

Ut gelidas cervas fontis petit impiger undas-, 

Sic mea mens unum poscit anbela Deum. 

Hunc petit impatiens: sitis arida torret hiantem: 
Heu mihi cur dulci non datur ore frui ? 

Noctes, atque dies lacrymis mihi pastus obortis, 
Hostes dum repetuut, dic modo, Numen ubi est? 

Haec memini, at moestum refovet spes unica pectus, 
Quod mihi fas rursus Numinis ire domum. 

Templa petam rursus , numeros effusus in almos, 
Stipabitque meum maxima turba latus. 

Cur mea, cur tristi torquentur corda dolore, 
Mixtaque sunt lacrymis vota, precesque meis? 

Spes Deus una mihi, sacris licet exui ab oris , 
Sacro iterum fundam limine dulce melos. 

Spes labat, et rursus vexorque, agitorque procellis, 
Spes labat, et tristi corda pavore tremHnt. 

Hinc spes, lenimen, timor hinc fcl ingerit atrum: 
Fervet in oppresso barbara pugna sinu. 

Spes animam rapit afflictam sub Numinis aedem ; 
Pes heu Jordanis, pes colit aeger aquas. 

Hermonios peragro saltus, loca inospita, vitam 
Ut tuear; mihi nox, fit mihi amara dies. 

Me miserum! tristem stridens velut urget Abyssum 
Cum furit effusis tristis abyssus aquis: 

Vox ubi dira atras concussit ab aetere nubes, 
Obruit et trepidam turbidus imber humum; 
Heu sic horrisoni baccantur vortice fluctus, 

Queis divina meum nunc premit ira caput. 
Quid faciam infelix ? qua spe, qua fulciar aeger ? 

Qua? mea mens spera: spes mihi certa Deus. 
Laeta dies aderit, pietas cum Numinis almi 
Tristia coelesti corda fovebit ope. 

Laeta dies aderit, solis qua Luce, Uigrisque 
In tenebris, solvam carmina grata Deo. 

Hac ego spe curas animi solabor amaras. 

Excipiet validas Numen ab axe preces. 

Huic dicam : mea vita, meis una Anchora rebus, 
Eja age, dive tuum suscipe Rector opus. 

Te ne igitur Genitor caepere oblivia nostri ? 

Cur fero tot tristes barbaro ab hoste minas ? 
Dum mea tot rigidis concidunt membra flagellis, 
Dum me tot sannis turba inimica gravat, 

Dum vibrant telum telo violentius omni, 

Cum repetunt diro gutture, Numen ubi est ? 
Haec vox insultans saevo me conterit ictu, 

Et gliscit poenis poena, dolore dolor. 

Mens mea, quid tristis pavitas , cur ingruit horror? 

Cur trepidant tanto viscera fracta metu ? 

Eja age, spes bona nunc subeat, diram excute nubem. 

Spes ubi sit quaeris ? spes mihi certa Deus. 
Laetus adhuc dulces effundam pectoris hymnos, 
Ipse Deus nobis, ipse erit una salus. 

elegia XXXIV. 

Joteph in Aegypto regnans Jacob Patri suo. 

/ EPISTOLA 

Care Pater, nova laetitiae nunc tempora surgunt, 
Splendidiorque animo fulget ab axe dies. 

Exue nigrantes confeoto e corpore amictus. 

Et foveat rursus 1 pectora blanda quies. 

Ille ego, quem diris laniatum dentibus olim 
Flevisti curis obrutus usque Pater, 

IUe ego Niliacis nunc vivo prosper in oris: 

Vivo? manu valida sceptra; secunda rego. 

Extrema haec pellant extremum gaudia luctum, 
Tristeque jucundo nectare pectus alant. 

Laetitiae oh utinami tantae spectator adesses, 

Et mixti risus, mixtaque verba forent. 

Ingruet hic forsanr menti violentior ictus, 

Neve tibi noceat mens mea fracta timet. 

Care Pater, vivo post tot discrimina rerum : 

Per quae indigna tuli, gloria multa venit. 

Fratribus abreptus diris, violentius in me 
Dum coeunt, mortis victima pene fui. 

In pnicum injicior tenebris , formidine septus , 1 
Me miserum! languent membra, pavore labo. 

Dum funesta fames trepidantia viscera torquet. 
Dum properat vitae nox inimica meae, 

Eruor infelix, immisso fune, gemensque 
Ignotis vendor tempus in omne viris. 

Ia Pharia» rapior terras, equitumque Magister 
Emptum felici Putiphar aede locat. 

Rem credit^ famulos supra mihi cuncta potestas: 
Allicit et Dominum res bene gesta meum. 

Prospera cuncta mihi j sed me Rex altus Olympi 
Rursus per sortis turbida adire jubet. 

Quam forma praestans, tam perdita moribus uxor 
Infanda vafros comparat arte dolos. 

Ignibus exarsit violentis ; illa pudorem 
Exuit, atque meum concitat igne sinum. 

Quid facerem? pudor ipse vetat, divinaque jussa: 
Illa sed injustas instruit atra minas. 

Horresco referens, stygio cum concita ab aestu 
Intulit impuras in mea terga manus. 

Ut rabidis ursi evadit de faucibus agnus, 
Accipitrisque ungues casta columba fugit, 

Egredior pavitans gressu properante per aedem, 
Arrepta at stringit pallia iniqua manus. 

Heu quid non tentat deluso Foemina amore ? 

In diras furias illico versus amor. 

Prosilit et laudem demens in crimina vertit, 
Meque sui clamat criminis esse reum. 

Accurrunt Famuli: testantur pallia culpam. 

Vir fremit, inque meum perfurit ipse caput. 

Quod pius extimui thalamos temerare verendos 
Sum reus , atque inter vincula carcer habet. 

Ingruit hinc atque hinc moles immensa malorum, 
Quodque unum supereat, fletibus ora rigo. 

Tum vero incessit terror mage turbidus artus, 
Quaeque tuli infelix, quaeque ferenda tremo. 

Nunc venit ante oculos moesti Genitoris imago , 
Excruciatque animum poena paterna meum. 
Quique otim strictus patriis amplexibus, ah nunc 
Avulsus cogor vincula dira pati. 

Sed me per tristes aerumnas semita felix 
Confectum curis ad bona fata rapit 
Disparent luctus, laquei franguntur acerbi; 

Carcere pro diro Regia dives habet. 
Perstrinxit dubium facilis sapientia Regem 
Cum verbis novit somnia aperta meis. 

Regali intectus per compita fervida curru' 
Providus Egypti nuncupor ore Pater. 
Gemmato flavi rutilant diademate crines; 

Et valida moderor regia sceptra manu. 

Me sine nil vastis quisquam molitur inoris, 

Per me Nilicolis horrea plena patent, 

Cumque fames siccis dominetur barbara ini arvis, 
Cum nulla arenti germinet herba solo; 

Ubertas tamen hic ridet, nec deficit ulli, 

Providus ut foveat languida membra, cibus. 
Huc, otare Pater, gressu te confer anili; 

Et mecum capias quae mihi dantur opes: 

Ah precor, ah propera, votis id defuit unum, 

Nam mihi, conjuncto te Patre, triste nihil. 
Felix, oh nimium felix, Genitoris amati 
Si mihi jucundo nunc licet ore frui. 
lb is Mempbiticas pompa celebrante per oras; 

Fertiliorque tuo terra parata gregi. 

Huc precor, ah propera: lacrymas per mutua fusas 
Ex laetis oeulis ire jubebit amor. 

Te Domini multos servet pia dextera in annos 
Amplexu numquam solvar ab ipse tuo. 

ELEGIA XXXV. 

In Divam Margaritam Cortonensem 

Margari , quam foedo demersam gurgite Numen 
Infandis clemens sordibus eripuit. 

Te cano: fert animus Lauros intexere fronti, 
Conversa et vitae dicere lacta tuae. 

Coeperat horrendis laquaeis te vafra voluptas, 
Dum mollis primo flore juventa viget, 

Incantoque atrum perpotas pectore virus, 
Perdita, mentis inops in scelus omne ruis. 

Mollibus ex oenlis acer diffunditur ignis, 

Qui misera insano vortice corda cremat. 

Subridet malis roseis metuenda venustas, 

Et certos laqueos verba loquentis habent. 

Decipitur , capiturque dolis incauta Juventus 
Et spolia indigno crimine opima refers. 

Hinc patris, praeceps nt vivas, cedis ab oris, 

Nec metuis turpi colla dedisse jugo. 

Sic culpa insequitur declivi tramite culpam, 
Innectuntque magis vincula nexa pedes. 

Magdala sic quondam mulier fatale Juventae 
Exitium incautae perniciosa fuit. 

Sed te sic pariter vitiorum pondere mersam 
Infando e barathro gratia diva tulit. 

Nam Procus infamis diro prostratus ab ense 
Immani infelix morte peremptus obit. 

Te canis instinctu supero te veste prehensam 
Qua confossa latent sub strue membra trahit* 

Aspicis elTusa in lacrymas exangue cadaver , 
Aspicis effusis vulnera acerba comis. 

Heu! dolor immanis labefactat mollia corda, 

Et revocas frustra voce ulnlante Virum. 

Perdita flaventes discindis vertice crines, 

Et rigido madidas ungue genas laceras. 

Hinc furor impellit vesana mente labahtem 
Extinctum certo funere ad ima sequi. 

Cum coelestis amor' nitidis delapsus ab astris 
Divino stultum ebrripit igtie sinum. 

Solis ut ardentis radiis nox diffUgit atra 
Igne ita coelesti perditus orror abit. 

Territa consurgis; metuemlaque tristis» averui 
Supplicia, aeternos cernis et aegra- lacus. 

Demersi in stygia* flammas occurrit imago, 

Et ferit en aures» tracta catena tuas. 

Concutit ossa' tremor, flavas ceu vibrat aristas, 
Vel cum populeas ventilat aura- comas. 

Ante thos oettios'' fauces reserantur avernae, 
Ante tuos oculos perfurit ignis edax. 

Immani miserum» nutat formidine Pectus, 

Sed tibi fit tanti meta timoris amor. 

Quod cor laetbiferis fuerat penetrabile telis 
Vitali praesens» vulnerat ense Deus. 

Ureris inducto ceratae ut solphu re taedae,. 

Ut pia fumosis addita thura focis. 

Et tibi divini sponsi stetit obvia imago, 

Divinum Sponsum noxque, diesque refert. 

Poenitet, hunc culpis adeo laesisse scelestis, 
Illius amplexus aegra, dolensque petis. 

Et subito eluitur crimen, scelerumque dolentem 
Tegmine candenti gratia diva tegit. 

Continuo ingrederis probos bene saucia mores, 
Quamque impura prius , tam modo pura nites. 

Ornamenta manu discindis lubrica forti, 

Contegis et duro vellere molle latus. 

Quique oculi flammis vafri exarsere nefandis 
In juges lacrymas fluminis instar eunt. 

Quae facies fuerat turpes venata lepores 
Occupat exanguis, ftincreusque color. 

Pro lautis epulis poscis jejunia , molli 
Prostrato dura corpora sternis humo. 

Pallida crudeli discindis verbere corpus, 

Et stupefacta fluens manat in arva eruor. 

Quin foedas culpas divino concita ab aestu 
Pandis, et exquiris dedecus ipsa tuum: 

Et frustra insidiis nigri petit arbiter orci, 
Indignas fraudes Numine fulta domas. 

Sic, quae stulta prius fueras in crimina pestis, 
Effecta es sanctae clara Magistra viae. 


ELECIA XXXVI. 

Daniel e Leonum fovea liberatus 


Exultat voti compos turba impia: Vati 
Infanda tristes instruit arte dolos. 

Incidit in laqueos Daniel virtute refulgens 
Dum vetitas justo fundit ab ore preces. 

A st placuisse Deo satius: nil territus ille 
Invidiae Procerum victima pura cadet. 

Ad mortem properat non fracto pectore virtus 
Vivida, perpetuos ducerC certa dies. 

Me miserum ante oculos reseratur vasta vorago, 
Frendet ubi rabido plurimus ore Leo! 

Rugitu horrendo tonat aer: improba ventis 
Protinus exacuit monstra cruenta fames. 

Immensas reserant fauces, unguesque fatigant , 
Extenduntque ferum gutture hiante caput. 

Persarum Princeps optat rescindere legem , 

Et tanti luget fata tremenda viri. 

Quid faciat? Lex alta vetat, Regisque potestas 
Funestae legis subjacet arbitrio. 

Corripiunt Vatem compulsi Lege Ministri: 

Et dedit hos Princeps corde dolente sonas. 

Non ego te, Daniel, Lex heu te barbara damnat ! 
Non mihi te tristi solvere morte licet. 

Eripiat Deus ille , preces cui fundere suetus , 
Qui regit imperio cuncta creata suo. 

Vi* ea: cum subito in foveam laniandus atroci 
Dente ruit Vates, praeda voranda feris. 

I nfandi artifices sceleris celebrate triumphum, 
Insontem Vatem perdidit invidia. 

Cor laeto trepidat motu, victoria vestra est: 
Praematura tamen gaudia fraudis erunt. 

Est Deus, insontes laqueis qui vindicat atris, 

Qui sontes laqueis implicat axe suis. 

Ite ausi crudele nefas, ausoque potiti, 

Vos manet inversa sorte futura dies. 

Rex abit ingenti confectus corda dolore, 

Et verbis Daniel, ominibusque vocat. 

Abstinet a dapibus, nec dat sua lumina somno, 
Ad foveam impatiens sole nitente redit. 

En lapis aufertur; dictu, mirabile monstrum ! 
Deposuere iram barbara monstra suam. 

Angelus e supera delapsus sede. Leonum 
Effera coelesti continet ora manu. 

Oh Daniel, Daniel, Rex clamat, maxime vatum 
Vivis? divina non ope tutus eris ? 

Vivo equidem, Princeps, Daniel respondet, et aura 
Vescor: propitius sit tibi ab axe Deus; 

' Qui Deus excepit pro te ferventia vota, 

Excepit pro me, quas dedi ab ore , preces. 

Obstupuere omnes, laetas it clamor ad auras, 
Demisso et Daniel fune trahunt fovea . 

At vos, perversi Proceres, vos vindice poena 
Urget diva manus , morsque cruenta premit: 

Ulico correpti foveam jaciuntur in atram, 

Cumque suis natis, conjugibusque suis. 

Horrendo vastae Fauces reserantur hiatu. 
Scissaquc vulnificis dentibus ossa strepunt. 

Exitus hic tristis fraudi bene debitus atrae, 

Ut cadat insidiis vir sicophanta suis. 

ELEGIA XXXVII. 

Marius supra Cineres Carthaginis. 

Me miserum! quantis tristis fortuna ruinis 
Me frangit! Marius nunc fugit exui, inops ! 

Ille ego, qui Cimbros furioso Marte ruentes 
Edomui victor, raptaque signa tuli, 

Ille ego, qui toties spoliis hostilibus auctus, 

Cui cecinit laeta voce triumphus io ! 

Per me tot pugnis Istri septemplicis ora 
Perdita*, sat clarum nomen in orbe meum. 

Immanem fregit violens haec dextra Jugurtham, 
Inque triumphales traxit opima vias. 

Ille ego! me miserum, quem perfidus implicat horror, 
Quem vice conversa sors truculenta premit. 

Consulis imperium, fasces, claraeque secures, 
Quodque angit gravius, Patria adempta mihi. 

Me profugum insequitur diri violentia Sullae, 
Tingi avet et nostro sanguine acerba manus. 

Carthago, fato divum Domus es mihi, quondam 
Inclita, nunc cineres occulit herba tuos. 

Quam bene conveniunt fato loca tristia nostro! 

En ego imago tui , vera tu imago mei, 

Tu bello cunctas inter clarissima gentes, 

Et Marius nulli Marte secundus erat. 

Te cinxit laetam ridenti gloria fastu, 

Sors mihi blanda decus, sors mihi fecit ©pes. 

Nos miseros ! vultu saevit fortuna minaci. 
Quos prius extulerat, nunc mage dira terit. 

Scilicet obruimur violento turbine uterque, 
Romuliduinque acer perdit utrumque furor. 

Sic ego sic tecuin perii, fumamque, decusque 
Omnia perdidimus: hic cinis unus erit. 

Sed tu, Carthago, curas compesce molestas, 
Solamenque malis dent mea damna tuis. 

Te ferro hostili cinctam , cladesque moventem 
Fregit Roma, tuas perdidit igne domos. 

Me patriae columen septenis fascibus olim 
Extulit, ad diram nunc petit atra necem. 

Eja age, Carthago, longum solare dolorem 
Saeva magis natis, quam tibi Roma fuit. 

Hic ego moerentis traducam tempora vitae: 

Est haec, est nostris luctibus apta Domus, 

£t lacrymas, lacrymis fas hic miscere dolentes, 
Nostraque adhaerebunt ossibus ossa tuis. 

ELEGIA XXXVIII. 

Davidis in Absalonis morte querimonia 


Absalon ebn periit ! diro mors barbara telo ... 

Discissam immani vulnere pectus hiat. 

Oh mihi quis tribuat pro te hanc effundere vitam, 
Ut possis fato vivere, nate, meo 1 
Expulsus solio, nitida depulsus ab aede, 

Sustinui forti barbara damna sinu. 

Moenibus egredior, tenui stipante corona 
Exscidit haud labiis maesta querela meis. 
Montibus aufugiens vili proscindor ab hoste, 

Et reprimo ardentes in sua fata manus. 

Omnia, dura licet, poteram qui ferre, perempto 
Te, Nate, ehu videor nunc mihi meatis inops. 
Oh‘mihi quis tribuat pro te hanc effundere vitam, 
Ut possis fato vivere nate meo ? 

Quid mihi nunc prodest tanto victoria luctu? 

Tempora pro lauro uostra cupressus habet. 

Quid dispersa juvant forti nunc agmina ferro, 

Si tu crudeli cuspite nate peris? 

Oh Joab immanis ! tibi non in bella ruenti ... 

Indixi ... nato parcere jussus eras. 

Siccine tu Patris servas mandata? tuetur 

Quae solium, puerum transfodit hasta meum ? 
Oh mihi quis tribuat pro te hanc effundere vit;im, 
Ut te, me extincto , vita superstes alat ! 

Nunc reducem accipiet me regia pignoris orbum, 
Absalon aeterni causa doloris erisf 
Accurrent fidi populi, plaudentque triumpho, 
Conficiet patrium mors tua dira sinum: 

Oh mihi fatalem vibret mors horrida falcem! 

Extrema atque oculis fulserit ista dies! 

Oh mihi quis tribuat pro te hanc effundere vitam, 
Ut te , me extincto, vita superstes alat ! 


ELEGIA XXXIX. 

Allocutio Vetturiae Coriolano 

Quo ruis insano succensus corda furore ? 

Romuleum sequitur barbara turba Ducem? 
Heu te Romano pollutum sanguine cerno, 
Caesaque sunt armis agmina nostra tuis! 
Infensos tua defendit modo dextera Volscos, 
Quorum triste nimis Roma subibit onus. 

Tu patriam exoptas convellere sedibus imis : 
Destruet, infandum! moenia flamma vorax. 
Heu Patriam spernis diro tu corde gementem, 
Nil precibus Patres obtinuere suis. 

Non te Pontifices flectunt, Populique Tribuni: 
Sanguine vis nostro commaculare manus? 
Tu lacrymas etiam spernes, tu vota Parentis? 

Cerne, tuos Conjux moesta stat ante pedes. 
Te nati exorant, te Patria Numina: mitis, 

Ni modo duritie robora vincis, eris. 

Patria te laesit, fateor: sed poenitet: aegrum 
Misit ia exilium: sed modo te revocat 

Quid magis exoptas, precibus noa flecteris ullis. 
Frangantur molli pectora dura prece. 

Tu tamen absistas, patriam si sternere mavis, 
Infamem prolem pectore rejicio. 

Heu funesta dies, cum te sub luminis oras 
Eduxi, Patriam perdidit illa dies. 

Hoc mihi Nate refers de te, Genitricis amorem 
Proteris, amplexus sperno, sceleste, tuos. 

Infelix nimium Mater, prius exu)e nato, 

Infelix, Patriam dum petit ille, magis. 

Si sedet ast animo fixum delere superbas 
Igne domos, animum vincit et ira reum, 

Bomuleas iterum me tristem confero ad arces, 
Pectore et excipiam vulnera prima meo. 

Ense tuo natique cadent, lacrymabilis Uxor 
Concidet, et nostrae causa ferere necis. 

Si Boma esse nequit per te, me sospite, sospes. 
Cum patria per te, dire, cadente cadam. 


BLEGIA XL. 


- Masinissa Sophonisbae 

EPISTOLS 

Quam legis, optatam non fert, Sophonisba, salutem: 
Cum nequit auxilium, fert tibi dextra necem. 

Fallor, an ingrata praesentis imagine mortis 
Occupat ossa tremor, mens, animusque labant! 

Nil pavet intrepidum peetus, quos evibrat ictus 
Mors fera, corque facit debile triste mori. 

An Regina trahi duris eaptiva catenis 
Tarpejae rupis culmina ad alta potes? 

Romanique feri fastum decorare superbum. 
Quasque ciet voces turba proterva, pati ? 

Fata subire juvet, quam tot convicia ferre, 

Non dextra pigeat te periisse tua. 

Istius haud habeat mortis Romanus honorem : 

Et sibi praereptum moereat ille decus. 

Scilicet ad lethum sors te Sophonisba reposcit, 
Nobilis et vitae stamina Parca secat. 

Immatura peris, nec te pulcherrima forma, 

Non aetas viridis, non mea dextra tegit. 

Hafcc tibi pacta fides sinceri hoc munus amantis ? 
Oh nimis adversos in mea vota Deos! 

Heu funesta dies, cum te victricibus armis 
Edomui, lacrymis victus at inde tuis. 

Ah memini! laniata comas, laniataque vestes 
Amplexa es nostros icta dolore pedes. 

Reginam dixti haud spernas Massinissa dolentem, 
Vel fer opem miserae, dede vel ipse neci. 

Tantum Romanos cogar ne ferre furores, 

Praestiterit manibus me cecidisse tuis. 

Et faciem aspexi, lacrymasque per ora volntas 
Succubui telis praepetis ipse Dei. 

Et pietas animum tetigit, data dextera dextrae 
Inque mei thalami jura recepta venis. 

Barbaras heu hostis socialia vincula damnat, 

Est mihi delicti causa fuisse pium. 

Vocibus incusat duris: spes ulla salutis 

Non datur: heu venies hostis in arbitrium. 

Quid mihi tunc animi credas Sophonisba fuisse, 
Rejecit nostras cum ferus ille preces? 
Obstupui, gelidusque tremor mea perculit ossa 
Semianimis media procubuique domo. 

Utque animus rediit casu concussus acerbo 
Quid facis, exclamo, quid Masinissa facis ? 
Utere sorte tua, Romanas caede phalanges, 

Jura si amicitiae negligit , hostis eris. 

Post dubias pugnas, post tanta pericula fuso 
Sanguine Romanas ut tuereris opes, 

Haec tibi pro meritis tribuit nunc munera tantis; 

Abstrahitur gremio heu nova nupta tuo ? 

Talia jactabam: sed quid tentasse juvabit, 

Praelia: par horum viribus ecquis erit? 

Cur ego tot populos nova sub discrimina mittam? 

Scilicet ut nostros depopuletur agros ? 

Haud firmum regnum, Numidarum haud certa vo- 
Hoc unum superest, mortis inire viam. (lunum 
Quod tibi mittit amans, hauri Sophonisba venentas 
Ipse tuos manes flebilis umbra sequar. 

ELEGIA. XLI. 

Agrippina, ad Senatum in Pi tonem 


Augusti Patres, vestram acri fixa dolore 
Rebus iu adversis foemina poscit opem. 

Heu dolor, heu pietas ! cunctis Germanicus oris 
Clarus, Pisonis fraude peremptus obit. 

Pro patria pugnans celebri si morte perisset 
Dum forti hostiles perderet ense manus, 

Non lac ry mas fundens, non flavos scissa capillos 
Deflerem Sponsi barbara fata mei. 

Felix pro Patria potuit qui absumere vitam, 
Hnic nitidas cingunt laurea serta comas. 

At Piso, Augusti Patres, teterrimus hostis 
Insontem dira perculit arte Virum. 

Illius infensus meritis, quem Roma colebat, 

Qui virtutis erat cultor, et Orbis amor; 

Illius infensus meritis , odioque furenti 
Impulsus, Sponso dira venena dedit. 

Occidit heu Princeps invictus; sola relinquor, 
Plorat et amissum maxima Roma Ducem. 

Quis non ingemuit tundens sua pectora palmis? 
Deflevit Sponsum barbara terra meum! 

At Piso exultat, gaudet saevissima Conjux 
Festivo plausu tecta scelesta sonant. 

Tegmine deposito infamis Plancina dolenti 
Concipit indigno gaudia magna sinu. 

Ast nos sollicitis coris, moeroreque pressi 
Spargimus heu frustra rore cadente genas. 

Vos dirae gentis, Romae qnae plurima damna 
Attulit ah Tuitis crimina inulta pati ? 

Vindictam, Augusti Proceres, Germanicus optat 
Immanes feriat debita poena reos. 

Vos gladium lancesque tenetis ut impia facta 
Pendatis: vestro Piso sub ense cadat. 

Imminet beu vestris cervicibus efferus hostis, 
Omnibus ille bonis ultima fata parat. 

Haud sibi dissimiles ad se compellat amicos, 
Haeret et insano turba proterva Duci. 

Heu quas ille faces, quae dira incendia volvit ! 
Civili rursus sanguine Roma fluet. 

Fama erit insignis pestem, extinxisse nefandam, 
Haud nostrae metuant monstra cruenta viae. 

Vos Patria exorat tristis, vos invocat Orbis, 
Evertere satis Civica bella solum. 

Principiis obstate feris , crudelibus ausis; 
Vindictam et poscit frigidus iste cinis. 

Qui toties vestram defendit sanguine 'vitam 
Qui forti subiit saeva pericla animo. 

Ille haeros vestris oculis sua vulnera monstrat 
Pro patria toties quae fero ab hoste tulit. 

Linquebat jam grandem animam, aeternaque pro- 
Languida claudebat lumina nocte sopor, (fuudus 

Illi aderant moesti comites, atque anxia conjux 
Dum patriis ulnis pignora cara fovet. 

Huc illuc volvens oculos, suspiria ab imo 

Pectore dehinc ducens, hos dedit ore sonos. 

Hea dulrfes animae, felix dum vita manebat, 
Invida nunc vitae stamina Parca secat. 
Immatnrus obit Germanicus, hostis iniquus 
Me perimit Piso, mors me inopina rapit. 
Unum oro, si qua est pietas , ulciscere Roma 
Cara mihi, nati funera acerba tui. 

Inclita sub terras, sed inulta mea ibit imago ? 

Debita proh meritis proemia redde meis. 
Impius haud nostro laetetur funere Piso 
Jam premit infandum poena caput gravior: 
Ah pereat, Patres Augusti, perfidus ille 
Exoptata meo solvite justa Viro. 


ELEGIA XLII. 

... p- • 

Mydat Baccho 

Haec Lenaee Pater lacrymis perfusus obortis 
Cogitur infelix scribere verba Mydas, 

Quem prius illexit fulvi malesana cupido 
Auri, nunc debet tristia damna pati • 

Hei mihi quid feci ? quid demens dona poposci* 
Dona nimis vitae perniciosa meae! 

Concessa nimium felix virtute videbar 
Atque auri, dixi, pondere dives ero» 

Auratas mensas, aurataque pocula, veste» 
Insignes aura, limina, tecta, domum, 

Aurum conversa in nitidum jam cerno: quis n(n j 
Divitiis poterit se aequiparare meis ? (quam 

A te discessi: credens et vix mihi saxumf 
Tollo, micans radiis aurea massa fuit. 

Frondentes virgas, flavas hinc vellit aristas 
Laeta manus; campis aurea messis erat. 

Decerpo rubeum foecunda ex arbore pomum: 
flesperidas manibus dona dedisse putes. 

Oh quae festivum subierunt gaudia pectus ! 
Impete tunc forti mens milii visa rapi. 

Stulte quid exultas? lacrymas quot fundere amaras 
Debebis: miserum quanta ruina manet! 

Ocyus acciri servos, mensasque parari 
Mando: fuit multa mensa onerata Dape. 

Aurea vasa nitent regali splendida luxu, 
Sternimus in pulchris corpora laeta thoris. 

Me miserum ! risus fugit, et jucunda voluptas, 
Apparetque oculis horrida scena meis. 

Sumo dapes , ( avido quas dum manus applieat ori, 
Massa statim nullo dente terenda rigent. 

Admovi labiis vinum, tua munera, Bacche, 
Pallesco, fluidum desinit esse merum. 

Quid faciam ?fugit ore color, sensusque relinquit 
Spiritus, haud possum membra fovere cibo. 

Ah quantum est auri pereat! quid proderit aurum , 
Immensas vivo si miser inter opes ? 

Vivo? labant vires: instat miserabile fatum: 

Gratia deficiet si tua, pulvis ero. 

Cerne sitique, fameque absumptum Bacche Nepotem, 
Tanta furens auri fert mihi damna fames. 

H uc coecam imprudens traxit vesania mentem ; 

Et propria infelix vulneror ipse manu. 

Care Pater fer opem misero, promptumque levamen 
Non tua mens aegri fata Nepotis amat. 

Nil ego fulgenti rebar pretiosius auro, 

Quid vita ast aurum deficiente valet ? 

Stultitiam damno, monitus quae exosa benignos 
Perstitit in proprio, te renuente, malo. 

Poenitet heu sceleris, suplex tua Numina posco, 
Quae mihi tu dederas dona, resume, precor. 
Deme age fatalem virtutem: vivere praestat, 

Et tibi stultitiae sit data poena satis. 


ELEGIA XLIII. 

Ulisses Asthjanacta de turri praecipitem jacit 

Invadunt Graji somno, vinoque sepultum 
Ilion , et Phrigyas devorat ignis opes. 

Sternuntur Troes, leviores credere certant 
Terga fugae: imbelles barbara vincla gravant. 

Handromache ante pedes fertur minitantis Ulissis' 
Et puerum lacrymans Asthjanacta trahit 

Eolidi ignescunt vesano in corde furores 
Haectoris et proli fata cruenta parat. 

Tum vero Mater subitis exterrita curis 
Victoris diri procidit ante pedes. 

Adst at caesarie lacera, nudisque lacertis 

Perque genas lacrymae fluminis instar ennt, 

Protendensque manus, genibusque Ithacensis inhae- 
Haec singultanti gutture dicta dedit. (reus 

Illa en Magnanimi felix olim Hectoris Uxor 
Regina, et Priami facta superba Nurus, 

Regales exsuta sinus, et pulvere foedo 
Sparsa caput, lacrymis expetit auxilium. 

Quid saevis invicte, ensem qnid stringis acerbum ? 
Anne parum Phrigii sanguinis ille bibit? 

Vicisti: Danais sunt diruta pergama flammis. 
Vicisti, Priami concidit igne Domus. 

Non Hector , non ipse Paris, non inclita Proles 
Extat , caede fera perdidit nna dies. 

Imbellis superest fari Puer inscius, et te 
Lacrymulis fusis, voce tacente, rogat. 

Quaeso ne lanies confectae viscera Matris, 

Nec puerum immeritum vulneret ensis atrox: 

Non ille in Grajas acies dira impulit arma, 

Ejus nec vestro est sparsa cruore manus: 

Nec tibi magnificum puerum stravisse tenellum: 
Armatos contra saeva fer arma Duces. 

Haud mihi tu parcas, parcas puerilibus annis, 

Hic est Thelemachi dulcis imago tui. 

Fare, tuum natum si perderet efferus hostis, 

Ut tua vexaret corda Paternus Amor? 

Immensum miserae matris perdisce dolorem, 

Te vox naturae non sinit esse ferum. 

Amplius haud superest mihi regia, non mihi conjux,* 
Qui relevet curas filius unus adest; 

Hoc uno luctus animi solabor amaros: 

Hic mihi moerenti dulce levamen erit. 

Pelidis Priami lacrymis deferbuit ira: 

Num cincta indomito corda adamante geris? 

Flectere Maternis lacrymis, si vita supersit , 
Funesti damni quid tua terra feret ? 

Nos Ithacam duces Sigaeo a littore raptos 
Et stringet nostras dura catena manus. 

Non ego divitias, regna aut quae amisimus oro ; 
Pro Nati vita vota Parentis habe. 

Sic oh Laertes feliciter impleat annos, 

Atque regas Ithacam cum seniore senex; 

Auspiciisque tuis ruat inclita natus in arma 
Atque hostes fundat, Marte favente, suos; 

Sic tibi Pcnolope tanto sociata marito 
Vivat in amplexus jam reditura tuos; 

Sic tibi victori, dum findes aequoris aestus 
Praebeat optatam ventus et unda viam. 

Talia jactabat: risit sed perfidus hostis 
Illius atque ulnis Asthjanacta rapit. 

Atque pede arrepto vacuas rotat illico in auras, 

De summa turri praecipitemque jacit. 


ELEGIA XL1V. 

Posthumius ad Patrem jam morte damnandus 

Qtfo propero? quaemoesta oculos nunc urget imago? 

Imminet heu vitae tristior hora meae. 

Jam video in collum fatali Iabier ictu 

Ferrum, ac extremam jam mihi adesse diem. 
Haec mihi das, Genitor, pro insigni doua tryumpho? 
Partaque bellando gloria morte peTtt ? 

Est mihi supplicii duri lelerrima causa, 

Quod pulchram palmam perfido ab hoste tuli. 

Ergo ego si vili perculsus corda timore 
Vertissem rapidae terga, pedemque fugae, 

Abjectoque animo couvicia dira tulissem, 
Obbrobrii tanti mi data palma foret? 

Quid loquor at demens! prohibebant jussa Parentis 
Semper judiciis jussa verenda meis. 

Ah Pater, haud mortem timeo; mihi dulce sub um- 
Ire, et damnantem osculor ipse manum, (bras 

Hoc rogo, ne culpae vertas, si forte coactus 
Hostes edomui, Marte faveute , truces. 

Me rapuit mea sors , et ineluctabile fatum: 
Aeternos contra qnis ferat arma Deos? 

Milite stipatus multo, dum hostilia castra 
Circumeo , ad pugnam me ciet hostis at ox. 

Irrumpit, clamat, verbisque instigat ace* \is: 
Militis, atque Ducis dilaceratur ho.ws. 

Quid facerem? dubiae titubat sententia mentis; 
Est scelus in bello, dedecus inque fuga. 

Quid facerem? Patris occurrit prohibentis imago:’ 
Dedecus ast ingens Patria ferre nequit. 

Haec ego dum meditor; meditantem perfidus hostis 
Invadit: jam spes nulla salutis erat; 

Quid mihi consilii Genitor tum magne dedisses 
Cum fera me hostilis traxit in arma furor ? 

Pugnavi intrepidus: dabat hanc fortuna salutem, 
Pugnavi, indigno sanguine terra madet. 

Hei mihi quid prodest, hostem stravisse superbum 
Si me sors eadem fata ad acerba trahit? 

' ’ 4 

p5t pereo manibus patriis ex hoste tryumphans? 

At manibus praestat me periisse tuis. 

I , Lictor, propera: vultus obnube nigranti 
Tegmine , victrices fune ligato manus. 

Cervicemque meam nunc inclytus amputet ensis 
Hostile iu pectus qui sibi fecit iter. 

Laetus ego subeo funus: nil morte tremisco 
Et Patris, et Patriae gloria major eat, 

Sanguine et e nostro crescat: tuque optime quaeso 
Haud nati damnes inclyta facta tui. 

Et memor ipse mei, quem jam mors auferet atra 
Inscribas tumulo carmina pauca meo. 

— Hic quem victorem victoria dira peremit 
Posthumium condit, Patre jubente, Lapis. -- 


ELEGIA XLV. 

In Annibalis fato 

Quis neget irriguas lacrymas, et flebile carmen 
Heroa invictum dum cecidisse videt? 

Injicit huic nigram Proserpina lurida dextram 
Praepropera et vitae stamina falce secat. 
Annibalem diro subenntem fata veneno 
Aspiciat trepido Punica terra sinu. 

Aspiciat laetanti animo, fastuque superbo 
Perfunctum fato Roma inimica Ducem. 
Vincere quem bellis, saevo quem sternere ferro 
Non valuit, vili perdidit infidia. 

Sperabat duris Heroem stringere vinclis, 

Inque triumphales ducere posse vias. 

Ut qui complerat septem formidine colles 
Acri eversurus Romula tecta manu; 

Ardua mox gravibus devinctus colla catenis 
Hostis deberet probra superba pali. 

Romulidum norat Poenus fraudesque, dolosque: 
Nec sibi perfugium barbaro ab lioste dari. 

Ingrata Dux excellens Cartagine pulsus 
Cedere ab Antbiocbi littore jussus erat. 

Peetore se recipit firmo Bilhinidis oras, 

Hic etiam tendit retia Roma ferox. 

En quid agat? magnos volvit sub pectore sensus, 
Non timet horrendum nigri Acherontis iter. 

Virtutesque animi, juratasque excitat iras, 
Prominet et Virtus, prominet ore furor: 

Terribiles rovocat pugnas, cladesque cruentas , 
Romulidumquc armis agmina fusa suis. 

Sollicitos, inquit, curis prohibere Quirites 
Est animus: placido funere nunc moriar. 

Non omnis moriar: nostri pars maxima mortem 
Effugiet, tristes spernere certa rogos. 

Annibalis nomen stygia haud cohibebitur unda, 
Annibalis nomen fama Ioquetur anus. 

Non omnis moriar: versum mea vita Saguntum, 
Hispana aeternos dani mihi regna dies. 

Pirenesque jugis, et qua nova aperta per Alpes 
Semita inacessas, usque superstes ero. 

Non omnis moriar: vivet Cannensibus oris 
Inque Perusino gloria nostra lacu. 

Ausoniis, Afris que plagis , Bithinide, nomen 
Mors fera in Annibalis nil sibi juris habet. 

Haec secum volvens invicti pectoris Heros 
Conversas sortis non dolet ipse vices. 

Neve Deos culpat: morti se devovet ultro, 

Quae fert sub gemma dira venena bibit. 

Sic cadit Egregium columen Carthaginis altae, 
Nec premit insignem barbara Roma Virum. 

Aspice Carthago exuvias, pallensque cadaver. 
Inclita et effusis fletibus ossa riga. 

Intrepidus cecidit Poenorum nominis ultor , 
Moenibus heu instant ultima fata tuis. 

Bellantem non Romanae vicere Cohortes: 
Annibalem Patriae perdidit invidia. 

Respice Rpma ferox, collapsam respice dextram 
Fatalem lateri, pignoribusque tuis. 

Romano toties mersit quae sanguine campos 
Morti quae victrix millia multa dedit. 

Ne saevi i{i cineres: inimica et pectora Virtus 
Attrait: abstineas Roma superba manus. 

Nunc ruere haud poterit Tarpejas funditus arces: 
Intentat nullos frigida dextra metus. 

Interea placida tutus requiescat in urna, 

Mortua nec diro contere membra pede. 

Carmen age exultans fatale inscribe sepulchro. 
r - Carthago hic forti cum Duce lapsa suo - 

ELEGIA XLVI. 


EPISTOLA 

Ad Juvenem in Collegium redeuntem 
Post Autumnalia solatia 

Excessere dies, stadio cum pomifer annus 
Longo defessis dulce levamen habet. 

Cum tu jucundum campos lustrare patentes 
Duxisti celeres insidiatus aves; 

Tei mutos hamo pisces deprendere adunco 
Carpere sive avida dulcia poma manu, 

Tei, legere e gravida maturos vite racemos 
Pampineaque hilares cingere fronde comas: 

Quo tibi mens fuerat; poteras convertere gressus 
Seu rheda ardenti sen modo vectus equo, 

Tei coleres urbem, coleres vel dulcia rura 
Pervasere animam gaudia multa tuum. 

Excessere dies, grato solamine mentes 
Qui afficerent, tardo nunc pede venit hyems. 

Cogeris antiquo rursus te includere ludo, 

Te ad pulchras artes docta Minerva vocat. 

Tade age quid dubitas campo te immittere aperto; 
Exiguas referet prqgmia summa labor. 

Tranquillae exoptas felicia commoda vitae ? 

Grata aderit multo parta labore quies; 

Fama animum tangit? Tivax in saecula nomen, 
Vimque auri, et gemmas Pallas amiea dabit. 

Haec juvenum mentes praeceptis imbuit almis 
Et veri tutas edocet ire vias. 

Quid juvat assiduis ludis insumere tempus ? 

Languent per longas otia tracta moras. 

Qnidve voluptati fraenum laxare? voluptas, 

Si sapis, hanc fugias, empta dolore nocet. 
Haec properat laesura animum, cui coelica origo 
Tinctaque lethali spicula felle vibrat. 
Particulam divinae aurae ad sublimia natam 
Lurida coenosae figere quaerit humi. 

Si sapis, hanc fugias, forti et virtute repellas. 

Et tua sublimis pectora tangat honor: 

Et doctas invade vias. Sapientia mentem 
Ornet: celsa Sophos gloria consequitur. 

Quae bona dat mundus, fugiunt pernicibus alis: 
Quae bona dat virtus, non rapit ulla dies. 


ELEGIA XLVII. 

De Divo Alexio 

T am bene Romana collucet Alexius Urbe 
Ut quoque Pieridas ad sua festa vocet. 
Sanguine resplendet claro, virtute sed alma , 
Moribus et puris clarior ipse nitet. 

Edocet boc conjux tristi confecta dolore 
Casta suis lacrymis pectora fassa viri. 

Cum subit illius funestae noctis imago 

Huic Cum supremum tempus in urbe fuit. 

11 

Sperabat nova sponsa frui sociata marito: 

Sed vidua hew remanet: diffugit ille procul. 

Et navim moderante Deo, trans aequora vectus 
Ad Syriae venit littora solus inops. 

Vivere at haud potuit vastis ignotus in oris 
Ejus enim dotes nuncia fama canit. 

Undique digna piae resonant praeconia turbae, 
Ac omni magnum nomen in ore sonat. 

Hos inter plausus formidat maximus Heros 
Eximias laudes mens bene cauta timet. 

Aufugit, et rursus colles tenet iste Quirini, 

Et decus evitans hieet in Urbe magis. 

Obvia Roma gradus propera, natumque revisas, 
Nulla hic autiqui signa decoris habet. 

Hunc toga non ornat, renitens insigne perosum 
Hic pedibus nudis compita lata premit. 

At Pater occurrit, miseri pietateque motus 
Confectum macie sub sua tecta trahiL 

Cor dulci trepidat motu, tacilaque loquela 
Ostendit patri pignus adesse suum; 

Et lacrymas etiam fudit , coelumque precatus 
Te sonitu tristi dulcis Alexi vocat. 

Sedibus in patriis, homines ubi pace frunntur, 
Poenarum hic contra pertulit omne genus 

H ic Dominus servos convicia crebra cientes 
Sustinet, et magnas iudiget inter opes. 

Filius hic audit tristes deflere Parentes, 

Dum natum amissum nocte, dieque gemunt. 

Hic Sponsus Sponsam curarum pondere mersant 
Conspicit et paucis membra levare cibis. 

Duleiter exclamat, dilecte revertere Alexi, 

Ad Sponsae amplexus, dulcis Alexi, redi. 

Heu nimium miseranda dies: ehu quidquid ab illo 
Profluxit vitae tempore poena fuit. 

Gaudia nulla milii, nullum solamen amanti 

Restat adhuc, moeror, curaque pectus habent. 

Tu solus relevare potes, Matremque Patremque 
At semper constans, semper Alexi, taces: 

Tu sponsae lacrymas tristes detergere posses 
H as tua sed numquam tergit, Alexi, manus. 

At tu non triplici cingis praecordia ferro, 

Nec dicam silices pectori in esse tuo. 

Percipit heu nimium gemitus, et Condolet ipse, 

Et curas, perfert, moestitiamque trium. 

Et modo solari vellet, modo poenitet: inter 
Tot varias poenas non datur ulla quies. 

Perstat at immotus divo fulcimine nixus, 

Ut perstat quercus firma, furente Noto. 

Ut rupes immota manet latrantibus undis 

Sic stabile, et firmum cor tenet usque suum. 

Hinc bene Romana collucet Alexius Urbe 
Hinc quoque Pieridas ad sua festa vocat. 

Sed taceant Musae: nam claro ex aethere cehsas 
Ejus virtutes vox modo lapsa docet, 

Ostenditque locum, fessas ubi funere luces 
Contexit Patriae fama, decusque suae. 

Illuc concurrunt omnes iliumque jacentem 
Sub scala aspiciunt scripta tenere manu. 

Sollicitus Genitor tentans haec vellere, numquam 
Fit potis: antistes sed sacer illa capit. 

Illius liinc ortus, mores et vita patescunt 
Omnes praeque gravi turba stupore tacet. 

At quis nunc quaerulos fletus narrare parentum 
Mixtaque cum lacrymis oscula plura potest ? 
Quis poterit Sponsae tenerum nunc pandere amorem 
Dicere quis curis gaudia juncta feris? 

Interea totam baccatur fama per urbem 
Devoto ac ejus carmine gesta canunt. 

Vos qnoque nunc citharas, plectrumque resumite 
Ac Heroa pium tollite ad astra modis. (Musae 


ELEGIA XLVIII. 

Egyptum fame pressam sublevat Joseph 
Ut Stephanus Bellini Episcopus llecinetensis 
suam Dioeeesim 

Fructibus haec ne potens tellus, atque ubere glebae 
Haeccine quae ridens incolit arva Ceres? 

Hic ubi faecundos ornabat adorea campos 
Imperio tristi regnat acerba Fames. 

Insaturata fremit, tenues populatur aristas 
Vixque emissa truci gramina dente vorat. 

Haud secus Arctoo languet sub sidere tellus. 
Haud secus Australi deficit igne solum. 

Agricola heu frustra terram proscindit aratro, 
Heu frustra ingratae semina mandat humo. 

Pro Cerere optata, steriles dominantur avenae 
Et frustra sitiens supplicat herba Jovi. 

Gens Pharia bea languet tristi decepta labore 
Sardaque moerenti concitat astra prece. 

Aspiceres aegras passim discurrere Matres 
Cum sibi, cum natis deficit esca suis. 

Dira £ames, sternitque viros, atque exuit omni 
Robore, fitque magis languida vita senis. 

Sollicitae currunt Nili prope flumina turbae, 
Nile Pater clamant jugera , Nile Pater, 

Obrue frugifero cornu; te vota, precesque 
Tangant: arva reple gurgite Nile Pater. 

Fertilitas tandem redeat felicibus arvis 
Nile Pater, cessas? nos rapit una dies. 

At frustra ingemitus moerentia lumina solvunt: 
Suprema Nilus lege coercet aquas. 

Quid faciant miserae tanto in discrimine gentes? 
Quis dabit horrendae prompta alimenta Fami? 

Nilicolae tristes jam jam depellite luctus 
Discedat trepido cura timorque sinu. 

Quis vobis, quis nam rebus succurret in arctis? 
Qui finem ponat questubus unus adest. 

Qui vir divina penetravit somnia mente 
Hic vobis prompta fert alimenta manu. 

Currite Nilicolae, Joseph nunc poscite gentes 
Per Joseph vobis horrea plena patent. 

Ricina proh felix! Joseph tibi praesidet alter 
Auxiliumque tibi qui ferat alter adest. 

Plaudite io miseri, vexat quos aspera egestas. 
Plaudite, nunc laetos fundite ab ore sonos. 

Providus hic pressos alieno vindicat acre 
Hic viduae afflictae mite levamen erit. 

Currite festanle3 ad sacri limina Joseph, 

Non tardas apto hic flumine spargit opes. 
Orphana turba tuo Pastori posce levamen, 
Motibus en cordis paret amica manus. 
Huc omnes currant tandem quos aspera fati 
Sors divexat, opes omnibus iste dabit. 
Ricina plaude, orna ridenti tempora serto 
En tibi fausta magis surget ab axe dies. 
Ob memo randa dies nitido signanda lapillo 
Praesulis ut nomen Fama loquatur anus, 


ELEGIA XLI.Y, 

Venio Psalmi LXXIX. 

Qui regis Israel intende. 

I 

Qui regis Isacidas, precibus nunc annue, Joseph 
Qui ducis, velnti Pastor amicus oves. 

Oh Jacob natis vultus ostende benignos, 

Qui Cherubim supra terga corusca sedes. 

Ut nos blanda salus foveat, requiesque gementes 
Eja extende manum, Prosper ab axe veni. 
Errones converte Deus, nos respice vultu 
Propitio, tum nos turbida nulla prement. 

O Deus Omnipotens an semper ferveat ira? 

Rejicies humiles durus an usque preces? 

Nos lacrymis semper pasces, nullumque levamen 
Ni lacrymas poterit saeva referre sitis? 

Eheu finitimae sucgunt in bella phalanges, 

Atque tuo populo, te duce, damna parant. 

O Deus Omnipotens natos converte dolentes, 

Si faciem ostendas, protinus inde salus. 

Cara tibi Phariis trasvecta est vinea ab oris, 

Et longum felix, te duce, fecit iter. 

Teque serente, solo firmis radicibus haesit 
Post tua quam gentes dispulit inde manus. 

Multiplici foetu terras se exteudit ia omnes, 
Inseditque altis nobilis umbra jugis. 

Procerasque cedros supra se arbusta tulere 
Flumina dum tetigit palmite, et arva maris. 

Decolor oh quantum nunc est, quam versa repente 
Sors laeta, heu ruptis cur Deus aggeribus 

Cur heu nunc quisquis populatos diripit antes? 
Omnibus in praedam semita vasta patet. 

Bellua portento similis disterminat aegram, 
Fulmineo et sternit dente timendus Aper. 

O Deus Omnipotens nostris convertere votis; 
Atque oculos tangat vinea moesta tuos. 

Respice de Coelo, divos nunc exere vultus, 
Oreque sit sursus vinea laeta tuo. 

Quin opus aelhereae, precor hoc, nunc perfice dext rae 
Sit precibus felix, sit precor illa meis. 

Quae tibi si viles, hominis nunc aspice Prolem 
Aeternam, virtus quam tua semper alet. 

Omnia quae diris flammis, vel perdita ferro 
Alto si increpitans vox tua ah axe sonet. 

Vanescent luctus, subito vigor induet antes, 
JLaetaque prorumpet palmite gemina novo. 


( 

Filius ille heminis ineritis te poscit opimis, 
Illius ah meritis annue, dive, precor. 

Ille ut fidus erit tua post vestigia, nostra 
Jussibus haerebunt usque ita corda tnis. 
Non pes discedet divina a lege rebellis 
Te vitae fontem gloria multa manet. 
Casibus in dubiis, vel dum fert vela secundus 
Ventus, erit Nomen semper in ore tuum. 

O Pater Omnipotens converte rebellia corda 
Si nos respicias, protinus inde salus. 


ELEGIA L. 

Epistola consolatrix pro infirmitate 
Patris gravissima. 


Hei mihi quis tristes modo nuncius impulit aures? 

Confectum morbo procubuisse Patrem. 

Ille Pater, tanto quem tu veneraris honore, 

Ille tui cordis cura, levamen, amor, 

Ille jacet , vitaeque subit discrimen acerbum, 

Et jacet eifaeto corpore mentis inops. 
Temperet a lacrimis heu quis, dum falce minatur 
Crudeli stamen scindere Parca manu ? 

Testor, Chare, Deum tantum mc ferre dolorem 
Ut lacrimae ex oculis fluminis instar eant. 

Ex quo vitales ingressus luminis auras , 

Haud similis fregit barbara poena sinum. 

Tu quid agis, quid mater agit moestissima conjux , 
Eheu par vestro quis dolor esse potest? 

Mi videor quaestus audire , et cernere vultus 
Pallentes, lacrymis naufraga et ora tuis. 

Metiri ex nostro fas est qui vestra cruentat 
Corda dolor , gliscit hinc mihi amarities. 

Attamen ingentem studeas compescere luctuih. 
Quin prosit Patri , te tua cura necat. 

Spes etiam foveat felici nectare pectus, 

Quod patri misero sit reditura salus. 

Durat in extremum facilis Dea, cordaque mulcet. 
Aura levis vitae dum manet, illa manet. 

O quoties nigri conspexi e faucibus Orci 
Confectos homines, convaluisse statim. 

Immineat quamvis immiti turbida falce 
Mors, tamen haud vitae fila recidit adhuc. 

Forsitan aut herbae poterunt, aut docta medentum 
Immanes vires frangere cura mali. 

Forsitan et votis aderit ferventibus Axis, 

Quae fundit miris anxia turba modis. 

Ille inopes patrio relevabat pectore , multas 
In miseram turbam fundere suetus opes. 

Haec superum Patrem votis, lacrymisque lacessit, 
Non Deus effusas respuet aure preces. 

Non illi durum munit praecordia ferrum, 

Quin miseris promptum ferre levamen amat. 

Cum tot divinam Pietatem suplice poscant 
Voce , quod oramus, forsitan ille dabit. 

Oh adsit jucunda dies , lux candida Coelo 
Eniteat, Patri laeta futura dies. 

Cum morbo expulso redeant in pristina vires , 
Jamque evanescens pectora robur alat. 

Oh mihi jucundam lucem, qua pectore fido , 
Reddetur summo gratia summa Deo. 

Hoc spero, hoc animis, votisque ardentibus opto. 
Eveniet: laevo, cernis? ab axe tonat. 

Ille inopum fuit usque Parens, inopumque Parenti 
Nunc vitam aeternus donat habere Pater. 


ELEGIA LI. 

De Divo Joanne Gualberto. 

Vindictae insanum monstrum rea conterat arma 
Gualberto victas en dabit illa manus. 

Virtutemque viri stupefactae ex aethere cernunt 
Angelicae turbae : serta dat ipse Deus. 

Plaudite laetantes festivo carmine Musae , 

Et gratis numeris Pieris ora sonet. 

Irruit ille ferox insana concitus ira 

Ignescunt oculi , corda furore tument. 

Freta armis, animisque potens huic efTera turba 
It comes, horribili sunt loca plena metu. 

Fulmineum rotat ille ensem, totamque pererrat 
Urbem , ac ingentes parturit ira minas. 

Turbidus exclamat*, nunc saevus coucidet hostis, 
Ensis hic infami sanguine tinctus erit. 

Perfide; crudeli stravisti funere fratrem 
Planges informem triste cadaver humum. 

Insepulta ferae laniabunt viscera morsu ; 

At sunt haec animis verba minora meis. 

Te teneo , diro pectus mucrone resolvo, 

Gaudet et indigno sparsa cruore manus. 

Flamma velut victrix immissis plurima ventis 
Per vastos campos exitiosa furit} 

Sic ruit : incautum cum tandem repperit hostem 
Et spes propitiae non datur ulla fugae. 

Exultat, rapitnr : plantis ira addidit alas 
. Laetitia mixtus prominet ore furor. 

Distringunt ferrum, miserumque ad funera poscunt, 
Ut timidum invadunt monstra cruenta pecus. 

Heu, heu quid faciet, qua vi, quibus audeat armis 
Tutari infelix turgido ab hoste caput? 

Ingens sollicitum pectus circumstetit horror, 

Genua labant , certam sentit adesse necem. 

Brachia protendens tum vero exterritus, amens 
Gualberti supplex procidit ante pedes 

Forte dies aderat, summi qua rector Olympi 
Vitam pro diris hostibus ipse dedit. 

Parce miser clamat, vitam largire precanti 
Pro me nunc veniam postulat ecce Deus, 

Cumque sacrum pro te profuderit ille cruorgm 
Id tu illi duro corde negare potes ? 

Constitit audito Gualbertus nomine Christi , 
Jamque quod incepit gratia complet opus. 

Insurgunt frustra stimulis pungentibus irae , 
Pectore de placido cogitur ire furor. 

Exuit hostiles animos , ferrumque recondit, 
Iramque expellit coelitus ortus amor. 

Atque hostem subito cupidis amplectitur ulnis 
Fratre ait extincto, tu mihi frater eris. 

Nec mora: procedunt vicini ad limina Templi 
Quos junctos cernens inscia turba stupet. 

Accidit en autem visu mirabile monstrum, 
Christi Gualberto flectit imago caput. 

Ille stupet, lacrimisque sinus implevit obortis. 
At mens fervescens majus anhelat opus. 

Militiam linquit, Domini pia castra secutus , 
Claustra gradu celeri relligiosa petit. 

Angelicos fido sectatus pectore mores 
Almae virtutis praemia digua refert. 

Hunc tu carminibus laetis, plectroque canoro. 
Aeternumque simul concine Musa, Deum, 

Qui largus confert sublimia munera dextra 
Nostra ubi coelestis pectora tangit amor. 


ELEGIA LII. 

HYMNUS AD DEUM. 

In Divae Clarae contra Saraceno t triumpho , 

Oh qui terribili, jacularis fulmine terras, 

Et nutu frangis castra inimica tuo 5 
Haec tibi sacra fero devoto carmina plectro 
Fert animus fortem concinuisse manum. 

Mota supercilio terra altos pandit hyatus 
Effera turgentes sorbet et ima viros. 

Ventus et unda tibi parent, convulsaque perdunt 
Horribili motu marmora coeca reos. 

Fata regis, coelumque tibi, tibi subdita tellus: 
Conatusque hominum, te prohibente, cadunt. 

Utque tuae tnage sublimis sit gloria dextrae 
Imbelles adhibes ad tua jussa manus. 

Turea ferox rabieque tumens, inbiansque rapinis 
Armis invadit littora Etrusca suis. 

Depopulantur agros: exundant sanguine campi 
Et mors terribili falce cruenta furit. 

Caeduntur fidae violento marte cohortes 

Ausoniosque premunt barbara vincla pedes: 

Expoliata suis plorant sacra templa ministris, 
Testis sacrilegi criminis ara gemit. 

Anteit horribiles acies terrorque metusque, 
Immani trepidant tecta, virique tuba. 

Ut rapidus fertur montano flumine torrens 
Rupto et flaventes aggere delet agros $ 

Sic rapitur tumidus diris exercitus armis 
Assisii, et spoliis moenia onustus adit. 

Hei mihi pestis atrox miseram jam conficit urbem, 
Et tristes gemitus angulus omnis habet. 

Lethifer innocuas anguis depascitur agnas 
Infractaeque perit Virginitatis honor. 

Suspirat conjux passis per colla capillis, 

Et sponsi deflet tristia fata sui. 

Aegra parens tunditque sinus, amissaque plorat 
Pignora, quae fato mersit acerba dies. 

Interea Sacra Claustra petit furiosa Caterva, 

Cum fidis sociis clara ubi Virgo manet. 

Clara nitens meritis, fama super aethera nota 
Cui exornant castos lilia pura sinus: 

Ilaerent parietibus scalae: labat impete crebro 
Janua: quid faciet intemerata cohors? 

Ut cum vestigat latebroso in pumice avarus 
Fu manti et turbat vortice Pastor apes: 

Illae intus trepidae frustra stridentibus alis 
Concursant pavida cerea tecta fuga, 

Haud aliter Virgo tot circumfusa periclis 
Per sacras aedes anxia quaerit opem. 

Neve timet vitae, sacro timet illa pudori 
Quem labe inferna perdet acerba lues. 

At Clara intrepido inter saeva pericula vultu 
Extollens oculos talia voce refert. 

Dive Pater, cui nostra salus, cui lilia cordi, 

Ehu nostros muros barbarus hostis habet , 

Quid tua sancta fides, tua quid promissa ? rapace» 
Incustoditum pascet ovile lupos. 

Pastor summe, gregem tantis defende periclis, 

IVon temeret sponsas pestis iniqua tuas. 

Haec ait: et supero suffultum robore pectus 
Sensit , et insuetum fervida anhelat opus. 

Ipsa manu casta Christi venerabile corpus 
Accipit hostiles frangere certa minas. 

IMec mora... qua infrendet rabie vehementior hosti» 
Panduntur portae: nil sacra Virgo timet. 

Summe Deus , clamat, famulas tutare fideles, 
Quas tuus eripuit de slygis ore eruor. 

Dixerat: extemplo cum vox est reddita Coelo 
— Haud timor: aeterni vos teget usque manus 

Uicet ingenti trepidarunt corda timore, 

Se dat praecipit! turba proterva fugae. 
Obvolvit luces aliis nox alta tenebris 
Pars alto e muro labitur exanimis. 

Tum vero exultat pia Virgo: reddere grates 
Festinat Domino, tantaque monstra canit. 
Festivo plausu totus tibi concinat orbis, 
Summe Deus , fastis insonet aura tuis. 
Claraque sublimi tollatur ad elhcra versu 
Virtutis superae facta Ministra potens. 


ELEGIA XLIII. 

David Jonathae 

Hanc tibi, mi Jonalha, casu perculsus acerbo 
Hanc David mittit, ferque benignus opem. 

Exui, inops erro truculenti victima Patris, 
Illius atra dies fulminat ira meos. 

Ut Leo terrificus rabie compulsus atroci 
Me petit, et frendens fata cruenta parat. 

Nunc vafer insidiis ad mortem poscit iniquam; 
Barbara pene meum discidit basta sinum. 

Propitium Numen violentum distulit ictum, 
Sed me servatum coelitus, ille premit. 

Insequitur diro per campos milite cinctus, 

Non tegit heu vitam Sylva reposta meam. 

Concitat et populos qui in me coiere furentes: 
Ante meos oculos inortis imago furit. 

Quid faciam infelix? dulcem sperare salutem , 
Tutari et vitam barbara fata negant, 

Et tremor assiduus pallentes .occupat artus: 

Nox haud tnta mihi, non mihi tuta dies. 

Quae mea promeruit tantum quae culpa furorem? 
Pectora, crede mihi, crimine nostra vacant. 

In me ni tristem victoria plurima culpam 
Congerit, atque oculos perculit illa Patris. 

Invidia extimulat flammatis pectora taedis: 

Ergo mihi insignis gloria crimen erit ? 

Quod mea prostravit violentum dextra Gigantem 
Quod regnum tutum, sceptra quod ille tenet, 

Quod terras, urbesque infracto ex hoste recepi, 
Hostiles fudit quod mea dextra manus, 

Quod retuli exuvias inter praeconia turbae 
Sum reus , ast tali crimine laetus ero. 

At scelus boc, Patris caeci quod suscitat iram 
Hoc meriti immensi pondus et instar habet. 

Per me Rex tutus splendenti regnat in aula, 

Per me me Isacidas prosperat alma quies. 

Hostiles acies per me formidine fractae, 

Quodque potest in me fundere tela, meuin est. 

Sed tu, mi Jonatha, nutrit quem candida virtus. 
Conjunxit tenerum quem mihi certa fides; 

Tu precor avertas minitantis tela Saulis, 

Et tegat insontis dextera amica caput. 

Tu mihi sis clypeus, mihi tu spes una salutis, 
Ah flectant rigidum mollia verba Patrem. 

Quae non per me mota est, per te concidat ira 
Aspiret votis mollis et aura meis. 

Me perdant rabidi furibnnda per aequora venti, 
Obruit heu miseram dira procella ratem. 

Cor pietas tangat, pereuntem respice amicum, 
Ob Jonatha accurras, quam potes affer opem. 


ELEGIA LIV. 

Ad Amicum, qui a virtutis tramite desciverat. 

Cur heu praecipiti vesana in crimina cursu 
Laberis, heu animae prodigus ipse tuae! 

Excipe sinceri, quae prosint, verba sodalis, 

Et vitiis cauto pectore fige modum. 

Fama meas tristis nuper pervenit ad aures, 
Quae duro nostrum perculit ense sinum. 

Murmure damnoso extorrem virtutis avitae 
Te canit, et rumor serpit in Urbe gravis. 

Haec canit indignas noctes in lusibus actas, 
Haec canit infractae damna pudicitiae. 

Haec mollis vite sordes, hncc damnat opimas 
Quas tua, proh crimen! dextera fundit opes. 

Singula quid referam? quo quo tuacandida virtus, 
Quique erat in casto plurimus ore Pudor? 

Sic cito, sic vitiis laxas effundis habenas? 

Nec tibi jam ratio, nec tibi sensus inest ? 

Aspice, quos timeas, tanto in discrimine, casus, 
Et retro, ne te sorbeat unda, redi. 

F rac ta salus fugiet culpis protrita scelestis, 

Te manet atra lues, te malesuada fames. 

12 


Te vocat ad poenas minitantis Namini» in, 

Igne et in aeterno dira vorago manet. 

Si te nulla «movent cunctae ludibria gentis 
Eja animae saltem consule, amice, tuae. 

Nos manet axis: habet quot Coeli Regia pompas? 
Quoque ibi jucundo nectare corda beat? 

Immortale jubar, nec delicientia justos 

Gaudia ibi mulcent tempus in omne viros. 

Te petit insidiis, te cantu iascinat atro 

Mundus, quaeque tenet pocula, virus habent ; 

Te miser edoceat casu prostratus acerbo 

Prodigus, excessit qui a Patre mentis inops. 

II unc eboreae molles rapiunt, hunc blanda Theatro, 
Hunc falsi comites , hunc furiosa Venas. 

Instruit hic dapibus, plausu deceptus inani 
Mensas, hunc cantus, hunc lyra blanda juvat; 

Infelix ? que dira parat sibi crimine damna ? 
Quas sccum tulerat, quam cito perdit opes! 

Excussumqne opibus fugiunt, odere Sodales, 
Opprimit hunc claudo sed fera poena pede. 

Exui, inops errat, campis sc immittit apertis. 
Cogitur et rabidam pellere glande famem. 

Haec bona dat fallax, haec dulcia praemia mundus: 
Hic solet eventus facta nefanda sequi. 

Ab surge ah cautus laqueos infringe, protervi 
Hostis praevalido robore vince dolos, 

Retibus infandis veloci elabere gressu. 

Frendeat; at fidum carpe salutis iter. 

Sus au amica luto te fallat, et improba Circe ? 
Ab fuge, et incendat turpia corda dolor. 

Dilue tam foedas lacrymo&o flumine culpas 
Te vocat io tenerum nunc Deus ipse sinum. 


ELEGIA LV. 

In Salomonis ad Solium exaltatione 

Plaudite, Judeae gentes, vos plaudite cantu, 
Concrepitct laetis quaelibet ora modis. 

Texite sublimem gemmisque, auroque coronam, 
Qua tanti II egi* tempora clara micent: 

En properat: pulchro majestas fulget inore, 
Quam credas magnos posse decere Deos. 

Gratia qnae gressus ornat, quae gratia frontem? 
Principe in excelso nil nisi grande nitet. 

Laeta cohors peditum vastam discriminat urbem, 
Plurimus et celeri conspiciendus equo. 

Plurima nunc sertis victaque ornata decenti 
Victima solemnes concidat ante focos. 

Jucunde» citharas, festivaque tympana tundens 
Lactanti resonet carmine sacra cohors. 

Insilit ipse, humeros tyrio spectandus amictu 
Quem vestit magnum splendida pompa thronum. 

Undique collucent pretioso lampades auro. 

Vincit Appolineum plurima taeda jubar. 

Jam prorumpit io laetis e cordibus , aedes, 
Compita, prata, nemus vociferantur io. 

Linguis quisque favete: Pius succedit ad aras 
Et regem exultans excipit ara pium. 

Angustam sacra perfundite pallade frontem 
Quae invicto magnum robore pectus alat. 

Cingite gemmato rutilantia tempora serto, 

Jam sapiens stringat fulgida sceptra manus. 

Submissus terram petit: imo plurima corde 
Vota ciet, Domini fervidus ante pedes. 

Hunc cingit placido Pietas firmissima vultu, 
Cumque alma niveus Religione Pudor, 

Candcntique fides humeros circumdata panno, 
Quique urit Patrum pectora dulcis amor. 

Jam redit ad solium, sacris hic rite peractis 
Quod lance augusta temperat aequa Themis. 

Vindicat haec ferro Rcgnantum jura potenti 
Fulminat et forti crimina iniqua manu; 

Aptaque virtuti largitur praemia, et artes 
Munerat et pronos ad benefacta viros. 

Dulcis adest frontem viridi Pax dives Oliva 
Quae laeto vastos ubere pascit agros. 

Huic Comes egreditur faecundo copia cornu, 

Et valido rabidam conficit ense famem. 

Jam fugit indignum tanto sub Principe bellum, 
V inclisqe adstrictus stat super arma furor. 

Ejicit urbe metus inimica in castra fugaces 
Dum Solymae populos prosperat, alma quies. 

Proh mirum! scisso rutilis sapientia pennis 
Lahitnr e Coelo, quodque habet ore decus I 

Haec jubare netereo Regis vivissima pectus 
Ornat, in illius celsaquc mente sedet. 

Quasque tulit crimen, deturbat corde tenebras , 
Et veri sanctas edocet alma vias. 

Haec secum dives felicia mnnera defert; 

Provida et immensas aggerat Urbis opes. 
Salve, ter salve fortunatissime Princeps, 
Concelebret laudes quaelibet ora tuas. 

Te coram Reges deponent sceptra potentes 
Divite et e terra munera mittet Arabs; 

Inclita pervadet cunctas tua gloria terras 
Paret Sol oriens, occiduusque tibi 
Salve rei, salve superi cura inclita Regis, . 

Qnisque favet titulis, nominibusque tuis. 

Tu superum Regi condes rutilantia Templa 
Incolet augustam Numen in orbe Domum. 

O Salomon Rex pacis ave mitissime Princeps 
Tu Domini Prolem vivida imago refers. 

Quot cumulat capiti sublimes Gloria fastus 
Sub tanto cxulta Principe laeta Syon. 

ELEGIA LVL 
Agrippina Neroni 

Ultima quae scribit Genitrix maestissima nato 
Jam devota neci, perlege verba Nero: 

Quid dubitas? non illa dolos, mortemque minantur: 
De te, crudelis, si sinis, ipsa querar. 

Audiat oh tristes Matris Gens Romula questus, 
Excipiat voces ultima terra meas. 

Non haec, ut Pietas tandem tua pectora tangat, 
Non vitae ut cupiam consuluisse meae. 

Est aliqua ingrato meritum exprobare voluptas, 
Sola haee de te nunc gaudia mater habet 

Si imperii tanti firmas moderaris habenas, 

Si decorant saevas fulgida sceptra mauus. 

Muneris ista mei: qucis vafris artibus usa 
Infando Capiti gemmea serta dedi ! 

Per me tu Augusti per me tu sanguinis haeres, 
Per me te obsequio maxima Roma colit. 

Quid referam abreptum violenta morte maritum 
Ut citius Romae jura suprema dares ? 

Te quoque decepi tristi, Germanice, fraude, 
Perdebatque meus te simulatus amor. 

Me texente dolos, promptae ad tua jussa cohortes,' 
Pro te sum quoties esse coacta nocens ! 

Interea rutilo cingis diademate frontem, 

Jussibus et paret subdita terra tuis. 

Ut vidi, ut sensi, fovit spes credula Matrem, 
Spondebat vitae prospera cuncta meae. 

At quae non cautum subierunt gaudia pectus, 
Nunc lacerant miserum vulnera facta sinum. 

Hei mihi qualis eras! quantum nunc versusab illo. 
Tu mihi prima quies, tu modo causa necis. 

EiTracnis ruis in praeceps, monilisque repulsis. 

In vitium raperis perditus, inque scelus. 

Mentis inops Matris, decorisque oblite tuique. 

In foedas culpas, qua via facta, ruis. 

Nox aegris frustra pacem mortalibus afTert, 
Nocturnas spargis sanguine, caede vias. 

Te citharae, choreaeque juvant, te scena jucantem 
Accipit, et currus cernit arena tuos. 

Non haec non Matri de te promissa dedisti: 

Hei mihi! quid miseram verba, minaeque juvant? 

Ut frendens violentus aqnis saevo impete torrens 
Hoc magis insaevit, quo aggeribus premitur; 

Sic tua mens fertur vitiis, rapitnrquc per omne 
Flagitium, et Matris decutis ore lupos. 

Ausus es, immani desunt sua verba dolori, 

Ausus es indigno sic ferus ore loqui. 

Quam pro me cnram geris, hanc precor exue sce- 
Me decet, et proprio ducere Marte dies, (ptrum 

Jussa, tui curam tacito confecta dolore 
Deposui: haec Matri praemia dura refers. 

Haec? utinam seirent tantis tua pectora culpis 
Sistere: quid tentant majus adorta nefas? 

Ut pelagi fluctus undis praeeuntibus instant, 

Sic dira urgentor crimina eriminibus. 

Jam fato immani periit Germanicus insons: 
Intrepidoque animo vulnera iniqua vibras. 

Invadis thalamos, sponsosque ad funera poscis, 

Et mentem indomitam caeca libido rapit. 

Exanguis pallet perfusus caede Senatus; 

Quid plura heu Matrem perdere morte paras. 

Quid querar hic primum? tunc in mea viscera saevis 
Infamique struis proditione dolos? 

Dum pacem vultu simulas, dum munera confers, 
Nil postquam in Matrem dira venena valent, 

Perfide tu liquidis redeuntem perdere Bajis 
Tentas; at periit quod meditaris opns. 

Scissa carina ruit; labentem me unda dehiscens 
Pene suo mersit gurgite; tonsa caput 

Pene menm fregit: vivam sed fata reservant: 

Te indignante, poli nunc quoque luce fruor. 

Quid tamen expectem, mihi quae rea fata parentur7 
Effugiam manibus perfide nate tuis 7 

Jam jam venturos violento suspicor ense, 

Qui membris vibrent vulnera dira meis. 

Agrippina cadet truculenti victima IVati. 

Sum rea, quod peperi te , fereiNate, cadam. 

At tibi promeritis Divi, proque ausibus istis, 

Si coelo est pictas, debita dona ferant. 

Te quoque, te similis maneat fortuna, cruento, 
Haec preccr emoriens, percitus ense cadas. 

Et careas tumulo, canibusque rapacibus esca, 

Aut tua dilanient dentibus ossa lupi; 

Haec precor, hanc vocem extremam cum sanguine 
Moxque petam manes irrequieta tuos, (fundant 

ELEGIA LVII. 

Persio Psalmi XCII. 

Domimu regnavit 

Emicuit Domini regnnm: olli gloria summa 
Olli ingens virtus firmaque pectus obit. 

Sidereo hinc flagrans clypeo, ct coelestibus armis 
Imperio cohibet subdita cuncta suo. 

Sidera nam fixit, terras firmavit et orbem 
Quem reget invicta tempus in omne manu. 

Emicuit Domini regnum, gemmataque sedes 
Sub qua tempus iners, victaque fata jacent. 

Summe Deus, gratas tollunt tibi flumina voces, 
Oceani tumidae te venerantur aquae. 

Dum cumulo horrisono praeruptus defluit amnis, 
Dum mare jactatis infremit aequoribus, 

Te mage mirandum jactant, dextramque potentem 
Goelitus, undarum mole tumente canunt. 

At tu , Dive Pater, rerum suprema potestas 
Qui cherubim supra terga corusca sedes, 

Fortior auratis armis et saevior ira 
Pones coelesti sub jugo cuncta manu. 

Quae jam veridico cecinerunt pectore vates 
Virtutem superam plurima signa probant. 

Summo Templa, Deus, cultu celebrantur, ibique 
Sollicitas fundent thure cremante, preces, 

Gens pia vota tibi fido de pectore solvet 
Dum Coelum stellas dum vebet amnis aquas. 

ELEGIA LVIII. 

Jeremiae luctus in Solymae excidio . 

s’ * 

Quis cohibere potest lacrymas, quis flebile carmen 
Quis neget , in Sion dum fremit hostis atrox? 

Hei mihi quid cerno? sternuntur funere acerbo » 
Agmina, et infrendens ignis in urbe furit. 

En infelicem fera stringunt vincula Regem 
Plebs misera infandae victima mortis obit. 

Turbo Sacerdotum diras raptatur ad oras. 
Templaque diva suis gentibus orba ruunt. 

Heu miseranda Sion, quis te quis morte peremit? 
Heu scelera heu mortis causa fuere tuae? 

Dum fausta integritas fida regnabat in Urbe 
Pectoris innocui Pax bona fructus erat. 

Illa tibi toties regnum serravit ab hoste, 

Illa tibi tojies clara trophaea tulit. 

Me miserum ! sternente cadis sub cuspide victus 
Israel, atque tuo sanguine terra madet. 

Undique protritae violento fulmine gentes 
Occubuere; alti nominis umbra jaces. 

Plango tuos casas, ingens mihi caasa doloris 
Israel, et laerymis anxias ora rigo. 

Qaid mihi restat adhnc post tot fnnesta meorum 
Excidia, infelix nil nisi flere lubet. 

Proh dolor immanis! lugubri tegmine virtus 
Cingitur, hen casus fletqne refletque tuos. 

Ut ruit in campos demissus ab aethere nimbos 
Horridus ac omnes depopulatur agros ; 

Dum sonitum accipiens Pastor dolet anxias auras 
Fletibus exurdans deficit exanimis, 

Deficit haud aliter mihi cor, dum milite multo 
Et circumfusis ensibus ipsa ruis. 

Antea per colles, per moeaia, perqne patentes 
Numinis aeterni laus resonabat agros, 

Unica none tristes veniant perjuria ad aures 
Triste micant ignes, triste catena sonat 

Sed me eoafeetum species lugubrior angit , 
Infidi Eu Iratis te manet unda ferox. 

Quot scelerum pestes foedis dominantur in ori»! 

Quae tibi tunc circum surget iniqua seges ! 

Illic gens turpis vesano capta furore 
Infames placat sanguine, tliure Deos. 

Ah cave, ne exemplum perdat te tristius, et ne 
Disperdat Dominus nomen ab orbe tuum. 
Perversas inter gentes, arasque nefanda» 

Infixus justo sit tibi corde Deus. 

Haec precor eveniant, Domini placabilis ira 
Tuque cades Babylon perfida. Cirus adest. 

Ille tibi exolvet diras cervice catenas f 

Aegra Sion: pacis munera et ille dabit. 

Felix qui Babylon truculentas destruet arces, 
Natosque infames conteret ad scopulos. 

d 

ELEGIA LXI 

In Funere nobilis foetninae Juliae Majali Amani 

Mulitrem fortem quis inveniet... ridebit in die novissima 

frov. xxx. 10 25- 

Quis validum inveniet muliehri in pectore robur? 

Haec est Eois gemma petenda plagis. 

Hinc certa exoritur placido fiducia sponso. 

Dum pleno e cornu copia multa fluit. 

Haec lanam, et linum quaerens data pensa pue Ilis. 

Huic operi ingenuas applicat ipsa manus. 

Navia ut extremas tendens orientis ad oras 
Optatas multo foenore acervat opes; 

Haec ita longinquis referens compendia terris 
Exultans reficit tegmine, pane suos. 

Byssus et effulgens ardenti murice vestis 

Matronae insignis corpora pulchra tegit 

Infracto liuic cingit Virtus adamante, virile 
Pectus, et exornat membra venusta Decor. 

Si fera mors properet tenebris circumdata opacis 
Et sibi supremam cernat adesse diem; 

Nil pavet intrepidum pectus, quos evibret, ictus: 
Quin hilari dulcis risus in ore sedet. 

Unde haec tam fortis mulier? Tu, Julia, cunctas 
Has dotes divo robore fulta refers. 

Ast alii tollant praestanti in corpore formam, 
Miraque adnexam laude pudicitiam, 

Concelebrent vigilem dilecta in Pignora Matrem, 
Et quae in Te micuit provida cura domus: 

Virtutcsque alias, queis inclyta tendis ad astra , 
Et meritis radians omnia corda rapis. 

Me tua mors tangit, florentem aetate malorum 
Ehu dolor! incubuit Te super atra cohors. 

Mens refugit meminisse: abiit corpusque colorque, 
Languida febrili membra calore labant. 

Morbidus incessit, serpitque per ubera cancer, 
Ubera nnne lapsa candiora nive. 

Nec sat: molle jecur tabo quoque conficit acri, 

Et ferus exagitat viscera torta dolor. 

Nititur incassum doctorum cura medentum, 
Morbus apollinea quin magis arte furit. 

Non tibi blanda dies; noctes vigilantur amarae 
Nec levis in misero pectore somnus adest: 

Conspicis ehu! dulces animas Natosque, Virumque, 
Dum lacrymae ex oculis fluminis instar eunt. 
Circumstant famuli tristes, famulaeque dolentes, 
Urbs tota et gemitus, Te pereunte, ciet 
Sola animo assurgis firmo celsae aemula palmae 
Exeris et vires quo mage pressa tuas. 

Ad Coelum supplex ardentia lumina tendis, 

Et tibi propitium robur ab axe venit. 

Dulcibus a Piatis Sponsoque avellier ingens 
Poena; tamen vinci nescia major ades- 
Dumque alii lacrymas fundunt et vota precesque, ' 
Gaudes tot diris insuperata malis. 

Rid enti vultu, tranquillo, et corde gementes, 
Afllictumque levas, qua potes arte virum . 
Consortem thalami teneris amplexibus ambis. 

Ehu miser? amplexu solvitur ille tuo. 

Ultima defigis maternis oscula labris, 

Oscula proh natis non repetenda tuis. 

Quid tibi tunc animi? Tua vis Crux alma, Deusque: 
Hanc stringis moriens deficiente manu. 

Fractae deficiunt confecto in corpore- vires; 

Sed mage robustus spiritus inde viget. 
Linqnenda est tellus, Proles, Conjuxque Domusque, 
At Te victricem quanta corona manet? 

Caligant ocnli, solvuntnr frigore membra: 

Tu vita exardes nobiliore frui. 

Dum mors dira fremit, rides vultu ipsa sereno; 

Panditur en Coelum, fortis ad astra volas. 
Vos, teneri, Pueri lacrymas cohibete fluentes; 
Vestra nimis felix regnat in axe Parens. 

To, Stephane, ingentes animi compesce tumultus, 
Coelesti in patria Julia ridet ovans. 

Vos teget illa. Deo charissima Nupta, Parensque, 
In Sponsum et Natos pulcbre ibi gliscit amor. 
Ingenui Pueri, fortem celebrate Parentem: 

Tu fortem Sponsam, Vir bone, concelebra. 
Matronae forti, Fanestres dicite laudes: 

Risit in extremo nil labefacta die. 


EPIGRAMMA 
In eodem subjecto 

Julia, nuptarum primum jubar, aspice quantas 
Conficiat Stephanum nocte, dieque dolor: 

Haud secus Aemoniae viderunt Orphea Silvae 
Dum moeret rapta flebilis Eurydice. 

Julia, tu dulces inter dulcissima matres 
A spicias Natos pignora blanda tuos. 

Quos prius admotos ulnis, vultuque fovebas. 

Nunc Matrem ebu! frustra corde tremente vocant. 
Hos tu dum cernis rutilo sublimis ab axe 
Progeniem Mater protege, Nupta Virum. 

EPIGRAMMA 


In Funere Nobili» Foeminae Clorindae Toriceliae 

Quae, Clorinda, tibi nectit pia serta Metaurus 
Excipe, virtutis sunt simulacra tuae. 

Et licet aethereis flores legis inclyta in hortis 
Ne temnas , noster quos tibi praebet amor. 
Immortale decus meritae tibi destinat aether: 

Te evellet nostro pectore nulla dies. 


VeKSIONE DIE SoNETTO DEE FlUCAJA 
Italia, Italia , o tu eui feo la sorte 


Ausonis ora, cui lugubria munera formae 
Sors tulit, unde ferax in tua damna seges, 
Queis tibi mocrenti curas aucturus acerbas. 

Efferus insculpsit tempus utrumque dolor} 

Ob utinam vel pulchra minus, vel fortior esses. 
Et gravior terror, vel minor esset amor 
Agminibus diris, formae quae visa repente 
I .una i iip capta, tamen in tua fata ruunt. 
Armorum illuvies haud nunc effusa per ulpes, 
Sangnineusque iret gallica in ora Padus. 

Nec tibi praesidio ad pugnam vis extera inermi, 
Aeterno vietrix victa premenda jugo. 

YeRSIOXE DEL SoXETTO 


DEL ZaPPI 


Ardo per Filii , e lia non «a, non ode 

Phyllida depereo: nescit, non percipit ignes 
Ipsa meos, constans me tamen urit amor. 

Non peto lenimen: mihi snnt sacra lumina cordi, 
Nec mc flamma, sinum fama, decusque moret. 
Phyllida amo, quamvis falis melioribus nsus 
Hanc sibi solemni foedere jungat amans. 
Sublimes inter dotes dos ultima voltus; 

Nec mea in alterius vota feruntur opes. 
Pectoris huic licet, et flos oris decidit, urar; 

Unica forma animum non peritura rapit. 

Haec cara; exuvias tegerent et si horrida saxa 
Tunc etenim forma splendidiore fruar. 


VebSIOXE DEL SoNETTO DEL ZaPPI 

Quel di, che al soglio il gran Clemente ascese 

Yix triplici Clemens cinxit sacra tempora serto 
Tibridis ex alveo fama sub astra volat. 

Laetificam intendit vocem; Polus audit uterque 
Quodlibet hoc tempus grande movebit opus; 

Ausoniumque axem alloquitur: nunc desine tandem 
Horrere instructas in tua damna manus. 

Post Tliamesia petit et clamat: felicibus oris 
In solium redeat, decidit unde, Fides. 

Hinc Thraces; laetaque iuba: turba impia reddes 
lMvinum tumulum; nunc ego certa loquor. 

Tybris habet reducem: pudet hanc sed, maxime 
Eicta tuis curis dum superata videt. (Pastor, 

VeHSIOHE DEL SoNETTO DEL ZapPI 
Jnvan resisti: an saldo cuore , e fido ete. 

Niteris incassum: casti vis irrita cordis, 

Muniat hoc quamvis duro adamante Pudor. 

Cede meis votis, aut hie te funere perdam, 
Cuspide sublata tristis adulter ait. 

Quin tecum servi jugulum mucrone resolvam, 
Utpote in infami corpora prensa toro. 

Juppiter... exululans clamat fidissima Conjux, 
Excipit at nullas Juppiter axe preces. 

Tantum passa nefas quid agit Lucretia ? diro 
Pectora transadigit vulnere, mentis inops. 

Non morte eluitur, vitandum funere crimen 
jStulta haud effugit corde, sed ore scelus. 

YeRSIOSE DEL SoNETTO DEL ZaPPI 
Che far potea la ssonsolata , e sola elc. 

Heu quid sola gemens, tantoque infracta periclo 
Quid Collatini foemina tristis agat? 

Quod superest miserae, fudit lacrimasque precesque, 
Nil gemitus valuit, nil valuere preces. 

Ut pavidam i mm ani Vultnr premit ungue Colum- 
Cervicem niveam sic premit ensisatrox. fbam, 

Mente animoque carens, nullo fulcimine nixa 
Sola quid heu faceret turbine pressa gravi? 

Nae sceleri praeferre necem, sed crimiuis expers, 
Cum casto ferrum sanguine tinxit, erat. 

Vi invitam violans Princeps culpae unicus auctor 
Sons tantum insontem cum ferit, illa fuit. 

VebSIONE DEL SoNETTO DEL ZapM 
Chi fia costui , che in st gran pietra sculta 

Iste quis, ingenti residet qui marmore sculptus 
Mole Gigas, artis splendidioris opus? 

Oh motus quantum, vitae quantum instar in ore est ! 
Mi videor faciles excipere aure sonos. 

Hic Moses: veneranda docet quae plurima mento 
Canities, duplici fronsque micans radio. 

Hic Moses, sacri descendens culmine Montis, 

Cuin magno plenus Numine vultus erat. 

Sic erat abscissas suspendens aequoris undas, 

Sic Pharii* tumulum cum maris urget aquas. 

Et vitulo erecto turba impia solvis honores? 
Huic, aut quae per huic thus dare, culpa minor. 

VeBSIOXE DEL SoXETTO DEL MlXZOXl 
Quando Gcsii coli’ ultimo lamento clc. 

Lamento extremo Jesus cum dura Silentum 
Busta scidit montis viscera conculiens, 

Semisopitus Adam, terrore, atque obsitus atro 
Extollitque caput, se tulit inque pedes. 

Turbatos oculorum Orbes tulit omnia circum, 
Quos premit incertos hinc stupor, inde pavor; 

Atque animi trepidas quisnam foret, ille poposcit, 
De cruce pendebat qui lacer exanimis; 

Conscius, et frontis rugas, canosqiic capillos 
Foedat, et hirsutas ungue dolenle genas: 

Flens Ilevam alloquitur: totus mons voce remugit: 
IIcu Dominum morti, te stimulante, dedi. 

TUADUZIONB DEL SoNETTO 

Poiche delV Empio Tracc alie rapine 

Aastriacum pallens Heros vix Sarmnta diris 
E Traeum praedis abstulit imperium, 

Et tandem secura magis, raetuandaque victor 
Reddidit Augusto, sceptraque Pontifici} 

Huc propera, ut decores victrici tempora lauro, 
Dicebat summo Tybridis unda Duci. 

Extremum Rex magne sibi deposcit honorem 
E palmis Latii nobilis ora tuis. 

IVon non Axis ait, fregisti qui agmina Thracum 
Huc adsis, multo et sidere cinge comam. 

Seligit Axis iter, nequeat cum scindier Haeros, 
Et Romae pro mc Sponsa triumphet, ait. 

Appologus de Gallina, et Homine 

Vir quidam cupiens, pullos sibi nascier, ovis 
Emptis, Gallinam cuncta fovere jubet. 

Hanc saepe imponit nido, blandusque precatur 
Injuncto patiens ut vacet officio. 

Frustra, nam petulans semper se proripit inde: 
Cursitat, et ludos quaeritat atque procos. 

Instar sponsarum multas quas nostra dat aetas , 
Queis invisa Domus, quoque vetantur, eunt. 

Ova hinc ne pereant Gallinae munere fungi 
Cogitat, et bracas exuit ipse sibi. 

Incubat hisce diu, nascuntur denique pulli, 
Perficit et natibus, quod negat illa, suis. 

Quid rides? raro dabitur tibi habere, quod optas, 
Per te ni facias, quae facienda jubes. 



CARRINA URICA 


ODE I. 

In Heditu Eminentissimi Caroli OppiMoni 


INuoc est canendum, nunc Lyra pectine 
Pulsanda laeto: Praesul adest, adest 
Ornatus insigni triumpho, 

Felsineas refovctque gentes. 

Plausu resultent compita, ad aethera 
Oves fideles dulcisonos modos 
Tollant, et armatum rigenti 
Concelebrent adamante pectus. 

Cornu superbo spumeus exiit 
Gallis ab oris exitium grave 
Satisque, cultorique maesto, 

Et gregibus meditatus amnis. 

Moles furenti gurgite vicerat 
Firmas, revulsos straverat aggeres, 
Primosque, et extremos premendo, 
Cuncta vorat pelago sonanti. 

Jamque impotenti perdita vortice 
Europa fractis languida viribus, 

ISon ictibus saevis resistit. 

Sed rapitur reboante fluctu. 

At turbulenti fluminis impetus, 

Sylvas patentes, et juga dum trahit 
PJil terret horrendus, sed Arcem 
Laetificat Domini potentem. 

Hic vera virtus pectore aheneo 
Pugnat ruinae nescia sordidae, 
Superque mugitus protervos 
Pervolitat rutilante penna. 

Aggressus undis extima moenium 
Contundit, ictus ingeminat feros: 

Ast ictibus muri valescunt, 

Saxa magis coeunt minaeque. 

Bacchatur extra turbo furentior - , 

Pax dulcis intus, firmaque gloria, 
Mens certa regnant, et Tonanti 
Perpetuos modulantur hymnos, 

Quae te nitescens, Carole, laurea 
Cingit! Supremus munerat Arbiter 
Te lande prima, inter valentes 
Robore tu proceres refulges. 

Prophana sacris texere si licet, * 

Ut carmen apta constet imagine, 
Insanientem sic Scamandrum, 

Sic domuit Simoenta Achilles. 

Ast amnis horrens jam maris aemulus 
Alte tumescens illuvie truci, 

Exaruit rivus, putretque, 

Et latitat vacua sub urna. 

Cheli sonanti fundere quis neget 
Melos? Quis almo solvere 'Numini 
Grates? Quis invictam Cohortem 
Blandiloquo celebrare cantu? 

Te Musa dignis, Carole, versibus 
Ornare gestit, dicere et uberem 
Virtutis, excelsique fontem 
Roboris... at tenuare parvis 

Modisne coner magna? quid ingeni 
Culpa coruscas Praesulis obteram 
Laudes? Apis perparva grandes 
Pindaricae fuge mentis ausus. 


ODE II. 

Pro insigni tryumpho, quem gloriose Imperatoris 
Poloniaeque Acies in Tnrcharum Exercitum 
Anno 1717 reportarunt. 

e 

Musa nunc laetis numeris potentem 
Numinis dextram cane! Serta fronti 
Texe sublimi, superumqae tolle 

Carmine Patrem. 

Ut ruit frendens pelago sonanti 

Amnis, et campos, segetesque pingues, 

Obruit plantas, revoluta torquens 

Gurgite saxa; 

Turciia sic ira tumidus nefanda. 

Austriae Regnum populatus almum 
Saevu9 irrumpit, rabieque dira 

Agmina delet 

Scuta tinnitu reboant, corusci 
Fulminant enses, et imago mortis 
Barbara infrendet, fera tela vibrat 

Certa ruina; 

Impii dictis stigiis Superni 

Numinis vires, scelus ob! lacessunt, 

Quis Deus, clamant, poterit tryumphis 

Figere metam? 

Quis ? minas stultas cohibete Thraces: 

Quis ? Deus fulmen jaculatus axe 
Dissipat vires, tonitruque diro 

Concutit orbem. 

Imminet clades: minitante penna 
Irruit, sternit Populos protervos: 

Terror invadit tumidos, et atro 

Funere mergit. 

tlac crnor multus fluit, hac trementes 
Obruunt campos pavidos acervi: 

Hac equos, illae equites natantes 

Sanguine cerno. 

Sic feras olinl Canaan Phalanges 
Sic Philisteos nece stravit atra, 

Heud secus vasta nece strata vidit 

Pignora Nilus. 

Nunc io plaudant tibi, Rex Superne, 
Austriae Gentes, tibi plaudat Ister, 

Scuta dum laeta, galeasque fractas 

VlnmtiU 

ODE III. 

De Innocentium Caede 

Quae meos terret fera scaena vultus? 

Quae meas aures tuba dira frangit ? 

Saneuinis multo tepefacta sordet 

Eluminc Tellus. 

Membra crudeli lacerata ferro 

Emicant , tristes volitant per atiras: 

Per vias cerno, per et aegra tecta 

Caedis acervos. 

Mater immani laniata cura, 

Crinibus passis, ululatu et alto 
Sauciam plorat teneram nefanda 

Cuspide prolem. 

Regis infandi rabidus Satelles, 

Ceu lupus strages meditatus atras, 

Durus insontes pueros cruento 

Perfodit ense. 

Non domus maesto vacat ulla luctu: 

Non via: ingenti reboant boatu 
Squallidi montes, resonatque matrum 

Questubus aether. 

Quis feret promptum miseris levamen? 

Quis valet tantos cohibere luctus ? 

Dira tempestas inopina mersit 

Funere natos. 

Spargit infelix Rachael querelas 

Brachia extendens: lacrymae per ora 
Maesta dimanant, trepida et lacessit 

Voce Tyrannum. 

Perfide, Hircanas feritate vincis 
Belluas: eaesis pueris recessit 
Ille, quem poscis, diadema tutum 

Cui dabit Axis. 


ODE IV. 


In Beatam Agnetem. 


O Virgo Divo robore nobilis , 
Seu tu tyranni blanditias reas , 
Minas vel horrendas, vel acris 
Carnificis superas bipennem; 

Primis ab annis te pudor inclitus 
Intaminato tegmine vestiit, 

Et cinxit invicto tenellum 
Firma fides adamante pectns. 

1'e, te potenti tollere carmine 
Mens gestit. Adsis : sedibus aureis 
Descende: te exoptant fideles, 

Et nitidas celebrare palmas. 

Non sic repenti concita gaudio 
Stipata inultis agminibus, sinu, 
Vultuque lactanti nitentem 
Ad thalamum nova sponsa tendit) 

Ut tu sereno pectore gestiens 
Tormenta forti poscis anhelitu , 
Interque plorantes catervas 
Intrepida , illabefacta gaudes. 

Tortoris atri dextera concidit 
Artus tenellos cuspide verberans, 

Tu firma, tu fortis labantem 
Carnificem relevas in ictum. 

Virtus micanti candida tempora 
Cingit corona, lactaquc spiritum 
Excepit invictum , Polique 
Ingrederis celebrata Sedes. 

Oh ! qui tryumphus , palmaque fulgida 
Te exornat inter virgineos Choros, 

Ae inter amplexus beatos 
Numinis alma quies fovebit! 

Oh vive felix, vive, diu meis 
Amica votis : da sacra lilia 
Servare Coelestis Pudoris , 

Da Stygias superare fraudes. 


In Domini Retsureclione. 


Abite luctus, cedite pectore 
Tormenta: Christus lumine fulgido 
Ornatus infernis ab umbris 
Explicuit sua victor arma. 

Aurei coruscant vertice in inclita 
Crines : coruscant Frons ! Oculi , Genae 
Divina Majestas , Decusque 
Dulce sacram faciem coronant. 

En Numen auras ingreditur: fragor 
Saevos ministros impetit, et solo 
Prosterit exangues , trisulco 
Fulmine , ceu labefacta quercus 

Ducit ruinam: sub pede conterit 
Orci catervas edomitas, nigram 
Mortemque , telis falce fractis 
Tergora post manibus revinctam. 

Adsunt superni Coelituum Chori , 

Et plectra tundant pectine -eburneo, 
Divique Victoris beatis 
Concelebrant numeris tryumphum. 

Tegmen hirsutum tegit alma Vatis 
Membra : resplendet rigido sub ore 
Alta majestas: veneratur ultro 

Amnis , et unda. 

Insidens curru rutilante fatur: 

Terra proh felix! iterum redibit 
Eliae virtus, meus has reviset 

Spiritus oras. 

En Palestinos Populos Joannes 
Corda jam fervens supero calore, 

Sit puer quamvis , tenebris fugatis 

Lumine donat. 

Ille Divinum praeit ecce Solem , 

Mox viam sternet, rigidisque fulgens 
Moribus, vivo luet impudicas 

Flumine sordes. 

Hujus adventu tremefactus error 
Se fugae immittet $ renitentis Aulae 
Exprobans mores referet decoram 

Funere palmam. 

ODE VII. 

l * 

In Virginis Conceptione. 

O virgo multo tempora sidere 

Quae Diva cingis, fas mihi lucidum 
Ab hoste, quem ducis, tryumphum 
Blandisono celebrare plectro. 

Te vidit acri lumine perfidus 

Orci tyrannus , bileque fervidus 
Irrumpit horrendo volatu 
Fulmineis minitatus armis, 

Foedumque virus gutture , et igneos 
Vomens vapores te petit : impotens ! 
Mucrone flammanti repressit 
Dux Micbael furibundus hostem. 

Det terga promptae , det trepidus fugae 

Fatale portentum: ingruit , ingruit 
Dux fortis, et dextra potenti 
Hunc validis cohibet catenis. 

Frnstra lacertos excutit impios 

Et vincla rodit dentibus irritis, 

Vis diva frendentem cohercet, 
Grande tibi Mulier tropheum! 

Te laesit horrens , et tibi debitas 

Dat ille paenas: tu pede conteris 
Invicta cervicem cruentam 
Frangis, et inviolata cornu. 

Oh ! quae nitet Victoria! plausibus 

Exultat aether*, plausibus insonat 
Natura , longos et dolores 
Corde fugat , rigidasque curas. 


In Eversione Jerusalem Jeremiae Planctus 


Heu Sion! tristes lacrimae per ora 
Defluant! eheu Solimas! potentes 
Destruit turres, veneranda templa 

Barbarus ignis. 

Maenia heu ! quanto trepidant tumultu ! 
Corruunt muri superante flamma, 

Volvitur maesta face mixtus atro 

Pulvere fumus. 

Patria infelix ! fera quae ruina 
Sorbet ingentes titulos , et altae 
Gloriam gentis : premit insolenti 

Te pede victor. 

Te gravat diris Babylon catenis : 

Aegra ad Euphratis traheris proterva 
Littora, et nostris dominatur oris 

Squallidns horror. 

Quae caput fulgens super una cunctas 
Extulit gentes , manibus revinctis 
Ante victorem graditur dolenti 

Tegmine cincta. 

Heu ! Sion ! longi mihi causa fletus , 

Te Deus justo quatefecit ictu , 

Haec tibi infandam peperit scelestae 

Proemia crimen. 

Quis tibi fractae dabit heu lavamen ? 

Quis graves solvet manibus catenas? 

Te super quisquis miseram nefando 

Sibilat ore. 

Civitas, dicunt, rutilans decore 

Haec ? Decus priscum retinens in auras 
Gloria excepit? cohibent gementem 

Barbara vincla. 

Ob dolor mordax! pudor ob molestus ! 

Ah Sion! culpas abigas scelestas, 

Saucia et curis prece posce pacem , 

Posce salutem. 

ODE IX. 

In Pii VII. Summi Pontificii imperato reditu , 

Erumpat acri carmine Spiritus : 

Ad astra gratum, Calliope , melos 
Effunde rectoremque Summum 
Aonio modulare plectro. 

Regnare vasto quis neget Aethere 
Numen: Scelesti credite : turbidas 
Fraudes , et inferni ruentis 
Axe dolos , rabiemque frangit. 

Heu quot tumultus , vimque furentium 
Jactata Petri per maris horridas 
Syirtes tulit Navis fatiscens, 

Terribili, et peritura fato! 

Malum labantem percutit Affricus 

Vulsosque remos aequore dispulit 
Insana tempestas , rudentes 
Discidit indomitoque fluctu. 

Urget carinam mergere : sed potens 

Sui furenti Navita turbini 
Resistit unus , vimque diram 
Nil trepidat minitantis Orci. 

Qua fluctus horrens saevior infremit , 

Hac Rector almus firmior exerit 
Vires: micat Coelum coruscis 
Ignibus : unda vorax abyssum 

Pandit dehiscens: exitium imminet 

Praesens : tremiscunt corda , sed acrior 
Ille instat, infrendensque tntam 
Per pelagus regit nsque Navim. 

Regnare numen , quis neget aethere ? 

Fluctus residunt: sol micat aureus , 
Ventique ponunt: En triumphat, 

En Pius , ingrediturque portum. 

Gentes fideles solvite carmina. 

Nautaeque summo plaudite: quis modus , 
Aut quis pudor tardat ? recepto 
Dulce mihi furere est Parente. 

ODE X. 

T renodia I. 

Hostis infrendens rabie nefandam 
Injicit dextram, nihil heu relictum! 
Divites sedes spoliat , rapitque 

Fulgida templa. 

En fame languet laniata atroci 

Gens, cibos frustra petit ; insolenti 
Rejicit fastu lacrimas, precesque 

Barbarus hostis. 

Ipse opes poscit, nitidasque gemmas, 

Ipse pro vili dape poscit aurum , 

Oh Deus, tristem maciem, ferumque 

Cerne dolorem! 

Oh ! pedes paulum retine Viator ! 

Respice: ingenti dolor an dolore 
Major hoc detur ? miseram cecidit 

Turbine Numen. 

Opibus dirum jaculatus ignem 

Rete tum pandit pedibus , retrorsum 
Impulit, saevis laniata curis 

Fata lacesso. 

Crimina insurgunt, scelerumque collum 
Opprimunt languens juga saeva : virtus 
Deficit: numquam ( jubet Axis ) hostis 

Vincula solvit. 

ODE XI. 
Trenodia II. 


Hea Fatam! heu miseram ! Dextera Numinis 
Horrendo tonitru concutit aethera , 

Et tam clara prius fulmine filiae 
Syon moenia disjicit. 

Infrendensque furor turbine corripit 
Jam devota neci corpora barbarae: 
Fundamenta quatit: diruta eivitas 
Alto culmine corruit. 

Diris vulneribus vulnera congerit, 
Evulsasque fores disjicit , et solo 
Infigit trepido, vortice turbido 
Vectas conterit et domos. 

Dejectum Solio ferrea vincula 

Nunc Regem cohibent : hostica Principes 
Jam gens corripuit : lex perit , et Deus 
Lumen vatibus abstulit. 

Conspersi lacrimis , pulvere sordidi , 
Squallentique Senes tegmine flebiles 
Se stravere solo , Virgo gemens humo 
Aegris vultibus incubat. 

Oh luctus! lacrimis fracta perennibus 
Fronti deficiunt languida lumina , 
Immanisque dolor cuspide barbara 
Pectus, viseera conficit, 

Effusu mque jecur foedaque vulnera, 
Sortemque horribilem, fataque tristia 
Deplorat Populi, cum puer occidit 
Pendens matris ab ubere. 

Oh ! demersa Syon gurgite fluctibus 
Culparum rabidis obruta , crimina 
Tandem moesta gemas , et facilem Deum 
Euctu, questubus impetres. 

ODE XII. 

Noemi Arca Virginis imago et Ecclesiae 

Arcam natantem fluctibus horridis , 

Cum terra diro gurgite mergitur , 

Da , M usa, et insignem tryumphum 
Aonio celebrare plectro. 

Procella saevo turbine concita 

Campos per omnes horrisono impetu , 
Stridensque, supremumque fertur 
Exitium minitata terris. 

Irata notos aequora limites 

Rumpunt sonanti murmure: fulmina 
Ignita , praeruptos et imbres 
Horrificus jaculatur axis. 

Ileu , beu minaci vortice verberat 

Agros paventes; tectaque disjicit 
Urbesquc , sublimesque colles , 

Aerios premit unda montes. 

Quo se micanti pectore conferet , 

Ut «lira vitet funera , proh dolor ! 
Humana stirps , et bruta , avesque 
Lethiferis pereunt sub undis. 

Tu sola victrix aequoreas minas 
Nil Arca palles , fluctibus innatans 
Secura , sublimique cursu 
Per pelagus fereris tumescens. 

Atrae procellae , quo vehementior 
Vastos per agros impetus ingruit, 

Tu firmior percurris aequor 
Turbinibus labefacta nullis. 

Te summa fulcit dextera Numinis, 
Salvamque tuto tramite dirigit , 
Saevamque ventorum coercet 
Vim , rabidos cohibetque fluctus. 

Oh Arca felix, quae reparas genus 
Mortale mersum diluvie fera, 

Spes una, solamenque atroci 
Exitio pereuntis Orbis! 

Te, te canoris versibus efferat, 
Tuamque certet dicere gloriam 
Tellus; rapit me vis volentem, 
Grandiloquasque petit Camoenas. 

Te, te supernae matris imaginem 
Dicam nefandi funera crimiuis, 

Quae sola, crudelemque cladem 
Auspiciis refugit secundis. 

Non dulcis imber decidat aethere, 

Foecundet aut ros culmina, quae super 
Hostilibus fractae catervis 
Nostrae acies cecidere fortes. 

Quae me dolentem cura premit gravis ! 

Quis moeror ingens! occidit, occidit 
Spes omnis, et Regni corusca 
Fama, Decus, Jonata interempto. 

Qua te requiram parte? quibus modis 

Soler cruentae vulnera cuspidis? 

Invicte, sub telo nefando, 

Care mihi Jonata peristi. 

Voces ad Aethram tollite lugubres, 

Cuctusque tristes, et querimonias, 

Claramque virtutem, necemque 
Perpetuo celebrate cantu. 

ODE XIV. 

Davidit de Goliath Victoria 

Israel colles, viridesque campi 
Pellite curas, gemitusque longos, 

Incliti, et summo Juvenis triumpho 

Plaudite cantu. 

Hic manu forti Goliam superbum 

Stravit invictus, tumidamque frontem 
Contudit saxo, dedit et timores 

Spargere ventis. 

Qui gravis luctus populos dolentes 
Obruit! Mater trepidabat, Uxor 
Squallida, et tristis Genitor rigabat 

Fletibus ora. 

Arduas nubes capite hic minaci 
Dum ferit, nostras acies lacessans, 

Miles horrebat, populique dura 

Praelia Rector. 

Ultima instabat miseris ruina, 

Et eruor vastis revolutus agris, 

Cum statim David subiit secundo 

Omine pugnam. 

Concidit Monstrum: tremefacta casu 
Horrido tellus: fugit et procella 
Imminens: Phoebus rutilante curru 

Splendet ab axe. 

Voce laetanti meritos tryumphos 
Dicite, o gentes, citharasque laetas 
Sumite, et cunctis celebretur oris 

Inclita virtus. 

Obviam currant pueri tenelli, 

Virgines castae celebrent refulgens 

Israel moesti columen, viasque 

Floribus ornent. 

Vosque crudeles date terga turpi 

Nunc fugae, o hostes : trepidate cladem: 

Victor en instat, teret et proterva 

Agmina David. 

ODE XV. 

De Divo Pelro Apostolo 

Dive, quem Proles Superi Tonantis 
Eligit verae Fidei columnam, 

Cui gregis curam, voluitque Coeli 

Tradere Claves; 

Te canam laetis modulis amore 

Coelico accensum, validoque pectus 
Robore armatum, nihil cxpaventem 

. Barbara fata. 

Saeviit dira rabie tumescens, 

Vincula et saevos meditatus ignes, 
Barbarosque enses Nero cuncta vincens 

Monstra furore. 

Ut petunt mites vitulos leones, 

Singulos eheu lacerantque morsu; 

Sic necem Princeps miseram fideli 

Struxit ovili. 

Corde tu firmo,' velut atra rupes, 

Fluctibus nigri pelagi resistis, 

Morte et horrenda eupis immolari 

Pro grege Pastor. 

Dive, te pronus veneratur Orbis , 

Inclitas cantu celebratque laudes: 

Et tibi Numen decorat corusco 

Tempora serto. 

Faustas intersis Populi gementis 
Tristibus curis: prece te fatigat: 

Per fidum Ponto reboante, tutam 

Dirige navem. 

ODE XVI. 

Leges omnes non rectae nisi a sacra lege dimanent. 

Quo feror? Nubes et aperta Coeli 
Arva percurro, celerique penna 
Mens petit Sinae revoluta divis 

Culmina flammis. 

Sub pede exultat tremefacta tellus, 

Ignibus crebris jaculatur aether, 

Adstat et natura silens, Deumque 

Prona veretur. 

Alta Majestas dominatur: axe 
Advenit Numen rutilante currir, 

Et suos scriptas Moysi daturum 

Indice leges. 

Has videt, plausu, fremituque gaudens 
Accipit Natura, patrique Summo 
Prona fert grates, hominesque promptis 

Advolat alis. 

Quosque foetenti videt aegra coeno 
Sordidos, et quos levis inquietos 
Aura sustollit super astra, et auri 

Pondere captos 

Admonet solers; sacra jura pandit 
Numinis: diras meditatur aras 
Vertere: utque uni Domino perennes 

Dentur honores, 

Clamat; Oh stulti! rea quos fatigat 
Mens, Deos falsos removete ab aris, 
Thuraque huic dentur: cadat icta sacro 

Victima cultro. 

Eja age, infames prohibete mores, 

Candida et Virtus Pietasque laetas 
Incolent terras, redeantque priscum 

Saecula in aurum. 

Hoc bibant omnes sacra jura fonte, 

Et regant mores hominum rebelles: 

Si fluat turgens aliunde, sordet 

Unda veneno. 

ODE XVII. 

In Christi Crucifixione 

Jesum in cruento vertice turbidis 

Vidi dolorum fluctibus obrutum, 

Furesque confinos, et atra 
Carnifices rabie furentes. 

Jesu? Quis acer nunc metus ingruit? 

Quae cura scindit pectus, et ultimam 
Pallet ruinam ? Parce, Jesu, 

Parce, gravi metuende dextra. 

Sol nocte fusca, lunaque sangnine 
Obscurat oris fulgida lumina, 
Montesque scinduntur, solumque 
Horribili quatitur tumultu. 

Vidi Parentem robore Coelico 
Adstare fultam: barbara vulnera 
Dijim cernit, et funus nefandum, 
Quo periit lacerata Proles. 

\ r idi furenti turbine perditum 
Divum cor, urget quod dolor efferus, 
Sed firmo vultu, firma mente, 

Haud gemitus dedit ore tristes. 

Oh parce, Jesu ! te pietas tua 
Vincat: ruina non genus impium 
Perdas suprema: si cruenta 
Morte peris, opus est Amoris. 

nunc, bunc perenni tollere carmine , 
Modisque gratis fas mihi, et agmina 
Infandi Averni stricta vinclis. 

Et Stigii exitium tyranni. 

Orci catenas, diraque spicula 
Mortis refringis, paceque muneras. 
Coeloque mortales avita 
Sorde polo, requieque pulsos. 

Quamquam furoris victima concidis 
Humani, et efflas funere spiritum, 

Tu fortior, tu fulgentior, tu 
Victor ovas, nitidus tryumphis. 

Te vidit axis sanguine luridum: 

At plausit axis; pandit, et hostia 
Aurata, et ignitum parentis 
Deposuit sacra dextra fulmen. 

ODE XYI1I. 

In Laudem Virginis Carmeli 

Virgo Coelesti Pietate dives, 

Corde quae miti populos gementes 
Sublevas, fidos superis ab oris 

Excipe cantus. 

Diva Carmeli, renitens honore, 

Astra cui cingunt duodena frontem, 

Quae premis lunam pede, quam corusco 

Sol tegit auro; 

Una Tu gentis bona spes, salutis 
Una Tu fidum columen, precamur, 

Prona ferventes populi fidelis 

Excipe voces. 

Cernis, ut tristes animas voluptas 
Effera exurat, scelerumque pestes; 

Aestus heu! perdit, vorat aestus omne 

Germen, et herbas. 

Axis hinc frustra pietatis almos 
Expetit fructus, humus aret, arbos 
Deficit languens, aconita tantum 

Dat rea tellus. 


i 

Unde sic pressi violento ab igne, 

Unde opem rebus miseris petemns ? 

Fons aquae vivae, potes una dulce 

Ferre levamen. 

Respice oh! sortem rigidam, superno 
Tu riga mentes, precor, imbre; pande 
Tu sinus Divos, refove cadentes 

Mistica nubes. 

Sic et Elias super alta montis 
In preces fusus tenues per auras 
Prosperam vidit bene laetus Augur 

Surgere nubem. 

Illa proh mirum! dominata vastum 
Protinus Coelum gremio feraci 
In plagas siccas, sterilesque largum 

Depluit imbrem. 

Imbre, quo tellus rediviva, laetam 
Extulit frontem, recipitque venis 
Pristinum robur, licet usta ternos 

Moesta per annos. 

Induit gemmas, decus atque priscum 
Vitis, oblitas cito vestit arbos 
Jam sibi frondes, segetesque amicas 

Copia fundit. 

ODE XIX. 

Paraphrasis - Veni Sancte Spiritus 

Alme, qui Divo regis astra nutu 
Spiritus, rerumque opifex supreme, 

Qui Patrem summum, Genitumque firme 

Foedere vincis: 

Alme, par ollis, Deus unus, idem 
Trinus, excelsis venias ab oris, 

Tum simul tecum populo fideli 

Munera confer, 

Alme, bis senos proceres replesti, 

Igne qui Divo, reboante Coelo, 

Cum super fidam cecidit cohortem 

Coelicus ignis. 

Labere, et mentes tenebris opacis 
Obsitas, lucis radio supernae 
Xisita, et divo jubare obstinatam 

Disjice nubem. 

Oh! veni, et gentes inopes paterno 
Corde, nunc donis repleas amicis, 

Atque crudeles remove gementi 

Pectore curas. 

Hospes et praestans animae fidelis, 

Meile qui spargis bonus usque pectus, 

Qui voluplatis rabidae furentes 

Comprimis aestus, 

Labere ob! dulcis reqaics labori, 

Dulce ia effusis lacrymis levamen, 

Alma lux axis, repleas tuorum 

Intima cordis. 

Te sine haud quidquam valet impos Adae 
Filius, foeda nihil absque noxa 
Insidet, curae, metus acer, atra 

Culpa lacessunt. 

Ah! precor, sordes animi scelestas 
Ablue, arentes supero amne sensus 
Irriga, et moesti truculenta cordis 

Vulnera sana. 

Flecte quod durum, foveas quod alget, 
Devium in rectum refer oh! benignus, 
Atque 6cpteno populos fideles 

Munere comple. 

Floreat per te meritis onusta 

Praepotens virtus, placidae salutis 
Confer ad portum, tribuas perennem 

Aethere vitam. 

ODE XX. 

Pius VII. e Gallorum manibus eductus 

Vivat extento celebrandus aevo 
Septimus celso Pius axe dignus, 

Quem Deus nigro jaculatus ignes 

Carcerc solvit. 

Summus antistes subiit Tyranni 
Ora frendentis nihil expavescens : 

Quas homo ignorat, Deus alme, pectus 

Viribus armas 

Ipse Gallorum validis revinctus 
Nexibus, Gallos terit insolentes: 

Turgidum dira velut Arca stravit 

Clade Phylistim. 

Vivat extento etc. 

Frendet Arcturi gelidis ab oris 
Nimbus armatis reboans, et armis, 

Nimbus involvens, rapiensque firmas 

Turbine moles. 

En ferox bello properat juventus, 

Quam Tagus mittit Thamesisque, et Ister, 
Atque victrices Rodani per undas 

Evibrat hastas. 

Vivat extento etc. 

Fracta Cirncum sequitur fugacem 
Turba milleno metuenda cornu, 

Sic Caput veri Jovis aemulator 

Inserit astris. 

Angelus mortis rotat eccc ferrum, 

Hinc ferus stultam petit ense frontem, 
Fundit atque irae calice e supernae 

Sanguinis amnes. 

ODE XXL 

Paraphrasi t Psalmi XLVI. 

Omnes ge.nte.s plaudite manibus 

Plaudite oh gentes inanibus, snperni 
Voce festiva Domini tryumpho 
Plaudite, et laetis modulis resultet 

Terra, Polusque: 

Ipse fulgentes tenet axis oras, 

Ipse sublimi solio coruscat; 

Magnus is Regum dominator igne 

Territat orbem. 

Ad Polum celsos animos ferentes 
Subjicit nobis populos, simulque 
Vinculis strictas domat ipse nostro 

Sub pede gentes. 

Nos fovet Numen Deus ille fortis, 

Scilicet Jacob pueros: in oras 
Spargit et nostras sua dona: Jacob 

Numinis baeres. 

Subito ascendit Pater in sereno 
Et Deus claro sonitu in tubarum. 

Gens, Deum nostrum cane; psalle Regi, 

Psalle Tonanti. 

Quod Deus celsa dominatur Aula, 

Et regit firma ditione gentes, 

Funde laetanti sapienter ore 

Carmen ad auras. 

En super gentes Dominus perenne 
Diriget sceptrum, Deus et tenebit 
Coelicam sedem dominator altam 

Tempus in omne. 

Principes cuncti veniant in unum 
Cum Deo Abrami, quoniam potentes 
Jam Dii terrae caput elevarunt 

Sidera ad alta. 

ODE AXII. 

Versio Psalmi X. 

- In Domino Confido 

Spes mihi Numen, mihi iida in atris 
Ancora, et fidum columen procellis, 

Quid petam montes? metuam tenente 

Numine terras? 

Passer extenta super alta penna 

Migret; haerebit meus usque pes hic, 
Frendeat quamvis scelerata coccis 

Turba sagittis. 

Integros vitae scelerisque puros 
Impetunt duri latebra e silenti: 

Tu Deus testis, tua facta diro 

Impete perdunt. 

Et tuas leges tua jura frangunt, 

Quid mali justus? Dominus superno 
Enitet templo, Dominus corusco 

Uegnat in axe. 

Quid petam montes? Oculis benignis 
Si Deus clemens inopes tuetur? 

Ipse mortales penetrat acuto 

Lumine mentes, 

Impium, et justum Deus aequus aequis 
Lancibus pendit. Sceleri qui adhaeret, 

Is suae vitae parat atra damna 

Perfidus hostis. 

En super sontes Deus imbris instar 
Fundet horrentes laqueos: quid illis? 

Ignis exardens, vehemensque sulphur, 

limbus et ater, 

Haec erunt illis: Deus aequus aequa 
Diligit: non hinc fugiam: mihi spes 
Numen, excelso solio quod usque 

Respicit aequum, 

ODE xxm. 

Scaevola manum imponit igni 

Patria, augustum decus, atque Numen, 
Inclytis natis fuit usque pro te 
Dulce, et effulgens facinus, vel ipsam 

Fundere vitam, 

Inter Heroas celebres at aegrae 
Corde qui forti patriae salutem 
Inter adversas dederunt procellas, 

Scaevola fulget. 

Tarquini Fasces, tumiilumque regnum 
Porsena infensis tegis heu quid armis? 

Heu nefas! cedet minitans in hostem 

Romula virtus ? 

Grata libertas rigidas catenas 

Rupit, ac vertit solium nefandum 
Impii Regis, tuinidique fastum, 

Nomen et horret. 

Marte bellatum dubio: Quirites 
Ardor incendit, stimulante Bruto: 

Patriae at muris acie frementi 

Imminet hostis. 

Scaevola ignescit rabidos ut hostes 
Pellat, et fervens animo valenti, 

Occides, clamat, sat ego unus, acri 

Porsena ferro. 

Morte venalem cupiensque laurum, 

Veste mutata subit ipse castra, 

Regis in pectus cito mortis atrae 

Ut vibret ictum. 

Purpura hunc fallit, putat ipse Regem 
Caedere, at Prorex cadit ictus ense; 
Vincula hunc stringunt, nihil ipse pallet 

Talia fundens. 

Cerne Romanum modo, dire, civem: 

Mutium dicunt: volui hostis hostem 
Perdere, et saevi patriam tyranni 

Solvere vinclis. 

Me licet duris onera catenis 

Vel neca, en adsum: subit ora pallor ? 
Victima, en adsum, jugulanda, veni 

Ut necis auctor. 

Summa Romanum facere est, patique. 
Longus ast ordo juvenum manet te 
Hoc decus fulgens sibi postulantum 

Te petet unum. 

Dixit, et torquens oculos minaces, 

Dum stupent omnes novitate, dextram 
Heu/ male errantem sibi fortis ultor 

Concremat igne. 

\ 

ODE XXIV. 

Extremum Sisurae fatum. 

Vis eonsili expers mole rui sua, 

Nisusque turpes, votaque perfida, 

Queis astra, divinamque dextram 
Stulta petit, Deus usque frangit. 

Quid, qnid furenti pectore, Sisara, 
Distringis ensem, fataque barbara, 
Luctusque, supremamque cladem 
Isacidum populo minaris? 

Multisque fidens viribus agmina 
Hebrea spernis, Numen et aetheris ? 

Sceleste, virtutem supernam 
Disce tuo, malesane, damno. 


\ 

En ille strictis involat ensibus, 
Caedemque spirans infremit horridus: 
Sic ungue vesanus cruento 
In timidos leo fertur agnos. 

Sed quid nefando posset hic impetu 
Contra sonantem Numinis Aegidam ? 
Hic terror erumpit, metusque, 

Et trepidus cadit hostis acer. 

Fulvas arenas disjicit ut Notus, 

Diras cohortes ira ita dissipat 
Coelestis, exangues refecto 
Turpe solum tetigere collo. 

Pars terga vertit, cui pedibus timor 
Adjungit alas; Dux ferus iufremit, 

Et clamat, et pallet, labatque, 
Datque fugae rea terga preceps. 

Non sospes axis spicula fugeris 
Ignita, turpis Sisara , falleris; 
Committe nunc plantis salutem 
Indecori periture fato. 

Tibi jacenti perfida tempora 
Clavo trabali figit humi Jael; 
Dissultat elisum cerebrum 
Exululans fugis umbra ad Orcum. 

ODE XXV. 

In reditu Divae Immaginis Lauretanai 

« 

Descende Coelo , Calliope , melos 
Praedulce fundas : nunc fera pectore 
Tormenta curarum , metusque 
Trans Lybicum removenda pontum. 

Antehac nefas depromere carmina 
Chely sonanti , Ricineae plagae 
Cum sorte deflentes maligna 
Aelherca caruere Diva. 

Urbs moesta votis icta fidelibus 
Raptam gemebat littore immaginem , 
Dolorque crudeli veneno 
Pectus amans laniabat atrox. 

Ibat solutis crinibus , effera 

Dum damna plorat : Diva parens , redi , 

Et redde lucem , redde pacem , 

Tristis ait, Recinae dolenti. 

Sat Mars cruento diruit impetu 
Agros , et Urbes : Mars satis impio 
Dum gaudet infrendens tumultu 
Ausonias populavit oras. 

Ab! redde pacem: lux bona fulgeat, 
Caput decorum cingat adorea : 

Redi , redi : fulgente vultu 
Nostra tuo recreatur aura. 

Nunc est canendum , grataque carmina 
Fundenda plectro» Diva Parens redit 
Ornata sublimi tryumpho 
Sollicitosque fugat dolores. 

Custode rerum Virgine , quis feri 
Belli pavescat tristia funera? 

Ob ! spes bona , oh ! tutela praesens 
Italiae , populique fidi! 

Redis , prophanos arceo : te prece 
Ambit fideli, fundere gratias, 

Et gestit IJrbs jucunda tanto 
Nunc iterum decorata dono. 

Adsis benigno prospera Numine , 

Adsis: iniquam te sceleri ocyor 
Nec tollat aura : hic , hic perennes 
Fige moras , ubi Diva sedes 

Fortunat almo littora munere: 

Hic Mater , et Regina velis coli , 

Nec tu sinas terras dolentes 
Mergi iterum rabidis procellis. 

Clemens supremum tu tege navitam , 
Euctusque diros , et querimonias 
Depelle : securus quietum 
Per pelagus regat ille Navim. 

ODE XXVI. 

Periphrasis - Magnificat - 

. I 

Supremum Dominum tollere ad aethera 

Gaudet grandiloquo carmine spiritus , 
Dum cor Numen amicum 
Dulci flamine concitat. 

En sensus humiles , votaque fervida 
Respexit famulae, qui regit omnia. 
Me ventura beatam 
Matrem saecula concinent . 

Cui nomen decorat fulgida Sanctitas , 
Exornatque manum summa Potentia, 
Nostro hic plurima cordi 
Clemens munera detulit. 

Ille ictu horribili disjicit impios , 

Dum probos pietas recreat et viri» 
Dextra infensa superbis 
Sublimes , humiles levat. 

Quos jejuna fames vexat, egentibus 
Largas praebet opes , oreque turbido , 
Quas fudere Potentes , 

Ventosas removet preces. 

Maerentem puerum suscipit Israel 
Vinis, nunc animi propitii memor » 
Vt promiserat Abrae, et 
Fido in secula germini. 

HYMNUS I. 

Divo Paterniano. 

j)ive sublimi decorate serto, 

Thura cui sacris adolemus aris , 

Prosper huc adsis, gregis atque fidi 

Excipe voces. 

Tu venenatas Stygii draconis 

Submove fraudes, bone Pastor: und.^ 
Exhibe illimes, nec Ovile tabes 

Morbida perdat. 

Tu per anfractus dubios secundo 

Lumine intersis , bone Dnx , salutis 
Edoce callem , trepidosquc ad astra 

Dirige gressus. 

Te suum clamat columen, Patremque 
Civitas omnis memor usque dextrae 
Quae triumpbatrix toties minantes 

Dispulit hostes. 

Hic quies regnet, pius hic et ardor ; 

Hic ames dici Pater, hic Patronus: 
Atque Fanestres tibi provolutas 

Protege gentes. 

Debitas laudes Triadi supernae 
Concinant imae superumque sedes 
Prima et exultans hodie Metanri 

Concinat hora. 


/ 

Laus sit excelsae Triadi per omne 
Saeculum) cujus bonitate summis 
^Fulgidam proles Neriana frontem 

Inserit astris, 

HYMNUS III. 

Divo Jiocho , furente Aneonae Cholera, 

Dive ) quem tabo cruciata foedo 
Sensit in rebus miseris levamen, 

Sensit optatae columen salutis 

- v Itala tellus; 

Dive , coelesti pietate flagrans. 

Cui crucis signum medio refulgens 
Pectori insculpsit Deus ipse plena 

Matris in alvo ; 

Morte cui laeta properanti ad axem 
Carcere in nigro rutilis ab astris 
Angelus dexter stetit , et malignas 

Dispulit umbras; 

Excipe, ob mitis, trepidas querelas 
Gentis afflictae : metus acer , horror 
Arva Piceni quatit, ingravescit 

Morbida tabes. 

T u potes tristes relevare gentes , 

Tu luem nostris removere ab oris: 

Hoc tuis privum meritis, favente 

Numine, munus. 

Laus sit excelsae Triadi, gementes 
Quae plagas ultro miserata , Rocho 
Tabidum pestis dedit ingruentis 

Pellere virus. 

HYMNUS IV. 

Divo Josepho 

Dive , quem pronus veneratur Orbis , 

Dive, cui plaudunt Superae Phalanges, 
Excipe, oh mitis, Populi fidelis 

Excipe laudes. 

Regiae Stirpis Soboles refulgens 
Clarior summis meritis , pudicae 
Virginis casta face digne , nostris 

Annue votis. 

Arbiter Coeli vigilem parentem 

Te jubet nati : decus oh! coruscum 
Corde tu fido refoves , alisque 

Numen Olympi. 

Primus exortam stabulo nigranti 
Excipis Prolem , cecinere Vates 
Quam Sacri Mundo misero, quae Averni 

Vincula rupit. 

Primus indutum fragili tu amictu 
Cernis optatum, Pater Alme, Regem, 
Primus augustis iterata figis 

Oscula Plantis. 

Cum ferus Princeps meditatur atram 
Huic necem , cautus fugis, et remoti 
Sospitem Nili per opaca noctis 

Ducis ad oras. 

Hunc pia cura dape pascis, Ille 

Astra cui parent, Superumque Turmae 
Die, quem Tellus tremit, ille promptus 

Jussa facessit. 

Inclite , o Joseph , tibi laude cedunt 
Cuncta } tu felix placidis in ulnis 
Virginis Sanctae, Superique Nati 

Lumina condis. 

Nunc tibi laeto caput alma cingunt 
Serta; tu cunctos superas nitore. 

Te beat Numen , tibi fausta plaudit 

Regia Coeli. 

Oh tuis adsis famulis , precesque 
Excipe , expertes sceleris nefandi 
Viribus fractis Stygiis supernas 

Ducito ad Aedes. 



i 

Parcite Lectores, quicumque obrepserit error, 
Mens aegri auctoris noscere non potuit. 

